May 2022 - Malayalam Daily News\nഎന്റെ അറസ്റ്റ് പിഎംഒ മുൻകൂട്ടി ആസൂത്രണം ചെയ്ത ഗൂഢാലോചന: ജിഗ്നേഷ് മേവാനി\nMay 3, 2022 പ്രശാന്ത്, ന്യൂഡല്‍ഹി\nന്യൂഡൽഹി: പ്രധാനമന്ത്രി നരേന്ദ്ര മോദിയുമായി ബന്ധപ്പെട്ട ട്വീറ്റിന്റെ പേരിൽ അസം പൊലീസ് അറസ്റ്റ് ചെയ്ത ഗുജറാത്തിലെ സ്വതന്ത്ര എംഎൽഎയും ദളിത് നേതാവുമായ ജിഗ്നേഷ് മേവാനിയെ വിട്ടയച്ചു. മോചിതനായി രണ്ട് ദിവസത്തിന് ശേഷം തിങ്കളാഴ്ച, ബിജെപിക്കും പ്രധാനമന്ത്രി നരേന്ദ്ര മോദിക്കും എതിരെ അദ്ദേഹം ആഞ്ഞടിച്ചു. തനിക്കെതിരെ രജിസ്റ്റർ ചെയ്ത കേസുകൾ ഗുജറാത്ത് നിയമസഭാ തെരഞ്ഞെടുപ്പിന് മുന്നോടിയായി തന്നെ നശിപ്പിക്കാനും അപകീർത്തിപ്പെടുത്താനുമുള്ള “മുൻകൂട്ടി ആസൂത്രണം ചെയ്ത ഗൂഢാലോചനയുടെ” ഭാഗമാണെന്ന് പറഞ്ഞു. 56 ഇഞ്ച് ഭീരുത്വമെന്നാണ് അദ്ദേഹം ഇതിനെ വിശേഷിപ്പിച്ചത്. “പിഎംഒയിൽ ഇരിക്കുന്ന ചില ഗോഡ്‌സെ ഭക്തരാണ് എന്റെ അറസ്റ്റിന് പിന്നിൽ,” അദ്ദേഹം തലസ്ഥാനമായ ഡൽഹിയിലെ കോൺഗ്രസ് ആസ്ഥാനത്ത് മാധ്യമ പ്രവർത്തകരോട് പറഞ്ഞു . 22 പരീക്ഷാ പേപ്പർ ചോർച്ച, മുന്ദ്ര തുറമുഖത്ത് നിന്ന് 1.75 ലക്ഷം കോടി രൂപയുടെ മയക്കുമരുന്ന് പിടികൂടൽ തുടങ്ങി നിരവധി വിഷയങ്ങളിൽ ജൂൺ ഒന്നിന് ‘ഗുജറാത്ത്…\nജോധ്പൂർ നഗരത്തിൽ വർഗീയ സംഘർഷത്തെ തുടർന്ന് 10 പോലീസ് സ്റ്റേഷൻ പരിധികളിൽ കർഫ്യൂ ഏർപ്പെടുത്തി\nജോധ്പൂർ/ജയ്പൂർ: രാജസ്ഥാനിലെ ജോധ്പൂർ നഗരത്തിൽ വർഗീയ സംഘർഷത്തെ തുടർന്ന് ചൊവ്വാഴ്ച 10 പോലീസ് സ്റ്റേഷൻ പരിധികളിൽ കർഫ്യൂ ഏർപ്പെടുത്തി. അതേസമയം, സമാധാനവും ഐക്യവും നിലനിർത്താൻ മുഖ്യമന്ത്രി അശോക് ഗെലോട്ട് ജനങ്ങളോട് അഭ്യർത്ഥിച്ചു. ഇത്തരം സംഭവങ്ങൾക്ക് ഉത്തരവാദികളായ സാമൂഹിക വിരുദ്ധർക്കെതിരെ കർശന നടപടിയെടുക്കാൻ മുഖ്യമന്ത്രി നിർദേശിച്ചു. ലഭിച്ച വിവരം അനുസരിച്ച്, തിങ്കളാഴ്ച രാത്രി വൈകി ജോധ്പൂരിലെ ജലൗരി ഗേറ്റ് ഏരിയയിലെ സ്വാതന്ത്ര്യ സമര സേനാനിയുടെ പ്രതിമയിൽ പതാക ഉയർത്തുകയും നീക്കം ചെയ്യുകയും ചെയ്യുന്നതിനെച്ചൊല്ലി രണ്ട് സമുദായക്കാർ തമ്മിലുള്ള സംഘർഷത്തിന് ഏതാനും മണിക്കൂറുകൾക്ക് ശേഷം കല്ലേറുണ്ടായി. അതില് ചില പോലീസുകാർക്ക് പരിക്കേറ്റു. ചൊവ്വാഴ്‌ച രാവിലെ പ്രാർഥനയ്‌ക്ക് ശേഷമാണ് ഈ ഭാഗത്ത് വീണ്ടും സംഘർഷമുണ്ടായത്. തലസ്ഥാനമായ ജയ്പൂരിൽ നടന്ന ഉന്നതതല യോഗത്തിന് ശേഷം, സ്ഥിതിഗതികൾ നിരീക്ഷിക്കാൻ ഉടൻ ജോധ്പൂരിലേക്ക് പോകാൻ ആഭ്യന്തര സഹമന്ത്രി രാജേന്ദ്ര യാദവ് ഉൾപ്പെടെയുള്ള ഉന്നത ഉദ്യോഗസ്ഥരോട് ഗെലോട്ട്…\nകോവിഡ്-19 ഇന്ത്യയിൽ 5.2 ലക്ഷം പേരുടെ ജീവൻ അപഹരിച്ചു: സിആര്‍എസ്\nന്യൂഡല്‍ഹി: സിവിൽ രജിസ്ട്രേഷൻ സിസ്റ്റത്തിന്റെ റിപ്പോർട്ട് അനുസരിച്ച്, ഇന്ത്യയിൽ ഇതുവരെ 5.2 ലക്ഷം ആളുകൾക്ക് കൊറോണ ബാധിച്ച് ജീവൻ നഷ്ടപ്പെട്ടു. 2022 ഏപ്രിൽ 28 വരെ ആകെ 5,23,693 പേർ കൊറോണ ബാധിച്ച് മരിച്ചതായി CRS 2020 റിപ്പോർട്ട് പറയുന്നു. 2020ൽ 1.48 ലക്ഷം പേരാണ് കൊറോണ ബാധിച്ച് മരിച്ചത്. അതേസമയം, 2021ൽ ഇത് 3,32,492 ആയി ഉയർന്നു. 2022ൽ ഇതുവരെ 42,207 പേരാണ് കൊറോണ ബാധിച്ച് മരിച്ചത്. CRS-ന് കീഴിലാണ് ഇന്ത്യയിലെ ജനനമരണങ്ങളുടെ രേഖകൾ സൂക്ഷിക്കുന്നത്. ഈ റിപ്പോർട്ട് അനുസരിച്ച്, 2020 ൽ ജനന രജിസ്ട്രേഷനിൽ വൻ ഇടിവുണ്ടായി, മറുവശത്ത് മരണ രജിസ്ട്രേഷൻ വളരെയധികം വർദ്ധിച്ചു. 2018ൽ 11.65 ലക്ഷവും 2019ൽ 15.51 ലക്ഷവുമായി ബെർത്ത് രജിസ്‌ട്രേഷൻ 5.98 ലക്ഷമായി കുറഞ്ഞതായി സിആർഎസ് റിപ്പോർട്ട് 2020 പറയുന്നു. 2019 നെ അപേക്ഷിച്ച് മരണസംഖ്യ 4.75 ലക്ഷം…\nവിദ്യാഭ്യാസ രംഗത്തെ ഭാവി നാം മുൻകൂട്ടി കാണണം: മാർ ജോസഫ് പെരുന്തോട്ടം\nMay 3, 2022 May 3, 2022 .\nചങ്ങനാശ്ശേരി: വിദ്യാഭ്യാസ മേഖലയിൽ ഭാവി രൂപപ്പെടുത്തണമെന്ന് ചങ്ങനാശേരി അതിരൂപത മെത്രാപ്പോലീത്ത മാർ ജോസഫ് പെരുന്തോട്ടം പറഞ്ഞു. എസ്ബി കോളേജിന്റെ ശതാബ്ദിയോടനുബന്ധിച്ചുള്ള ആഗോള വിദ്യാർത്ഥി സമ്മേളനമായ SB @ 100: Global Alumni Meet – 2022 ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം. നമ്മൾ ഇന്നത്തെ സൃഷ്ടികൾ മാത്രമല്ല, ഇന്നലെകളുടെ ചുമലിൽ നിൽക്കുന്നവരാണെന്നും അദ്ദേഹം ഉദ്ബോധിപ്പിച്ചു. ആശയങ്ങളുടെ പങ്കാളിത്തം പുരോഗതിക്ക് അത്യന്താപേക്ഷിതമാണ്. ഇതിനായി ദീർഘകാല പദ്ധതികൾ ആവിഷ്കരിക്കണമെന്നും മാർ പെരുന്തോട്ടം വ്യക്തമാക്കി. മതസൗഹാർദത്തിന്റെ പ്രകാശം പരത്തുന്ന കലാലയമാണ് എസ്.ബിയെന്ന് നിരണം ഭദ്രാസനാധിപൻ ഗീവർഗീസ് മാർ കൂറിലോസ് അനുഗ്രഹപ്രഭാഷണത്തിൽ പറഞ്ഞു. പുതിയ ദേശീയ വിദ്യാഭ്യാസ നയത്തിന്റെ പശ്ചാത്തലത്തിൽ പൂർവ വിദ്യാർത്ഥികളുടെ വൈദഗ്‌ധ്യം എസ്.ബിയുടെ വികസനത്തിനായി ഉപയോഗിക്കണമെന്ന് അനുഗ്രഹ പ്രഭാഷണത്തിൽ അതിരൂപത സഹായ മെത്രാൻ മാർ തോമസ് തറയിൽ പറഞ്ഞു. ഉന്നത വിദ്യാഭ്യാസത്തിനായി വിദേശത്തേക്ക് വിദ്യാർത്ഥികൾ കൂടുതലായി പോകുന്നതിന്റെ കാരണം തിരിച്ചറിഞ്ഞ്…\nതങ്ങളുടെ മകനാണെന്ന് അവകാശപ്പെട്ട് ദമ്പതികൾ നൽകിയ പിതൃത്വ കേസിൽ തമിഴ് നടന് ധനുഷിന് മദ്രാസ് ഹൈക്കോടതിയുടെ സമന്‍സ്\nMay 3, 2022 .\nചെന്നൈ: കുറച്ച് വർഷങ്ങൾക്ക് മുമ്പ് വാർത്തകളിൽ ഇടം നേടിയ പഴയ പിതൃത്വ കേസിൽ നടൻ ധനുഷിന് മദ്രാസ് ഹൈക്കോടതി സമൻസ് അയച്ചു. നടൻ തങ്ങളുടെ മൂന്നാമത്തെ പുത്രനാണെന്ന് പ്രായമായ ദമ്പതികൾ അവകാശപ്പെട്ടതിനെ തുടർന്നാണ് താരം വിവാദത്തിൽ അകപ്പെട്ടിരിക്കുന്നത്. മധുര മേലൂര് സ്വദേശി കതിരേശന്- മീനാക്ഷി ദമ്പതികളാണ് ധനുഷ് തങ്ങളുടെ മകനാണെന്ന് അവകാശപ്പെട്ട് ഹൈക്കോടതിയെ സമീപിച്ചത്. 2016-ലാണ് കതിരേശനും മീനാക്ഷിയും തമിഴ്‌നാട് മധുര ജില്ലയിലെ മേലൂരിലെ മജിസ്‌ട്രേറ്റ് കോടതിയിലാണ് നടൻ തങ്ങളുടെ മകനാണെന്ന് അവകാശപ്പെട്ട് ഹർജി സമർപ്പിച്ചത്. ഇത് നിഷേധിച്ച് ധനുഷ് സമര്‍പ്പിച്ച ജനന സര്‍ട്ടിഫിക്കറ്റുകള് അടക്കമുള്ള രേഖകള് വ്യാജമാണെന്ന് ആരോപിക്കുന്ന ഹര്‍ജി ജുഡീഷ്യല് മജിസ്ട്രേറ്റ് കോടതി തള്ളിയതിനെതിരേയാണ് കതിരേശന് ഹൈക്കോടതിയെ സമീപിച്ചത്. ഇതില് വിശദീകരണം ആവശ്യപ്പെട്ട് ധനുഷിന് നോട്ടീസ് അയക്കാന് ഹൈക്കോടതി ഉത്തരവിട്ടിരുന്നു. ധനുഷ് ഹാജരാക്കിയ തെളിവുകളില് പോലീസ് അന്വേഷണം വേണമെന്ന് കതിരേശന് ആവശ്യപ്പെട്ടു. തുടര്‍ന്ന് ധനുഷിന്…\nബിജെപിയുടെ വെപ്പാട്ടിയാണ് രാജ് താക്കറെ: ശിവസേനാ നേതാവ് സഞ്ജയ് റൗത്ത്\nമുംബൈ: മഹാരാഷ്ട്ര നവനിർമാൺ സേനയ്‌ക്കെതിരെ രൂക്ഷ വിമർശനവുമായി ശിവസേന. ഒരു പ്രത്യേക രാഷ്ട്രീയ പാർട്ടിയുടെ മനസ്സ് കൊണ്ട് മാത്രം സംസ്ഥാനത്തെ ക്രമസമാധാന നില തകരില്ലെന്ന് ശിവസേന നേതാവ് സഞ്ജയ് റൗത്ത് പറഞ്ഞു. എംഎൻഎസ് മേധാവി രാജ് താക്കറെയോടായിരുന്നു സഞ്ജയ് റൗത്തിന്റെ വിമര്‍ശനം. മുഖപത്രമായ സാമ്‌നയിൽ രാജ് താക്കറെയെ ബിജെപിയുടെ വെപ്പാട്ടിയെന്നാണ് ശിവസേന വിളിച്ചത്. അതോടൊപ്പം, ചൊവ്വാഴ്ച മഹാരാഷ്ട്ര സർക്കാരിന്റെ നിർദ്ദേശമനുസരിച്ച്, മെയ് ഒന്നിന് ഉച്ചഭാഷിണിയെക്കുറിച്ച് രാജ് താക്കറെ നൽകിയ മൊഴിയുടെ അടിസ്ഥാനത്തിൽ പോലീസ് പരാതിയും രജിസ്റ്റർ ചെയ്തു. ഞായറാഴ്ച ഔറംഗബാദിൽ നടന്ന മഹാരാഷ്ട്ര ദിന റാലിയിൽ, എംഎൻഎസ് മേധാവി രാജ് താക്കറെ, മെയ്4നകം പള്ളികളിൽ നിന്ന് ലൗഡ് സ്പീക്കറുകൾ നീക്കം ചെയ്യാനുള്ള തന്റെ ആഹ്വാനം ആവർത്തിച്ചു. “മേയ്4മുതൽ ഞങ്ങൾ ഇത് കേൾക്കില്ല. നിങ്ങൾ ഉച്ചഭാഷിണികളിലൂടെ ബഹളം വെച്ചാൽ ഞങ്ങളും ചെയ്യും. ഹനുമാൻ…\nകർണാടകയില് ജനതാ ദള് (സെക്കുലര്) നേതാവ് ബസവരാജ് ഹൊറട്ടി ബിജെപിയില് ചേര്‍ന്നു\nMay 3, 2022 ആന്‍സി\nബംഗളൂരു: ജനതാദളിന്റെ (സെക്കുലർ) മുതിർന്ന നേതാവും കർണാടക ലെജിസ്ലേറ്റീവ് കൗൺസിൽ സ്പീക്കറുമായ ബസവരാജ് ഹൊറട്ടി ചൊവ്വാഴ്ച ബിജെപിയിൽ ചേർന്നു. അമിത് ഷാ, മുഖ്യമന്ത്രി ബസവരാജ് ബൊമ്മൈ, കേന്ദ്രമന്ത്രി പ്രഹ്ലാദ് ജോഷി, ബെംഗളൂരുവിലെ മുതിർന്ന പാർട്ടി നേതാക്കൾ എന്നിവരുടെ സാന്നിധ്യത്തിലാണ് ഹൊറാട്ടി ബിജെപിയിൽ ചേർന്നത്. 2023ൽ നടക്കാനിരിക്കുന്ന നിയമസഭാ തിരഞ്ഞെടുപ്പിന് മുമ്പ് ജനതാദളിന്റെ ശക്തനായ ബസവരാജ് ഹൊറട്ടി ബിജെപിയിൽ ചേരുന്നത് വലിയ സൂചനയാണ് നല്‍കുന്നത്. ഇത് ബിജെപിക്ക് തിരഞ്ഞെടുപ്പ് നേട്ടം മാത്രമല്ല, രാജ്യസഭയിൽ ബിജെപിക്ക് മുൻതൂക്കം നൽകാനും കഴിയും. കാരണം, മറ്റുള്ളവരെ ആശ്രയിക്കാതെ വിവാദ ബില്ലുകൾ പാസാക്കാൻ സഹായിക്കുന്നതിന് ഭൂരിപക്ഷം നേടുന്നതിന് മുമ്പ് വളരെയധികം പരിശ്രമിക്കേണ്ടിവന്നു. രാജ്യസഭയിൽ ഇപ്പോഴും ഭൂരിപക്ഷമില്ലാത്തതിനാലും ലോക്‌സഭയിൽ പാസാക്കിയ സുപ്രധാന മതപരിവർത്തന വിരുദ്ധ ബില്ലുകൾ കൗൺസിലിൽ കുടുങ്ങിയതിനാലും ബിജെപിക്ക് രാജ്യസഭയിൽ അംഗബലം ആവശ്യമാണ്. ബസവരാജ് ഹൊറട്ടി വിട്ടതോടെ ജനതാദളിന്റെ നിലനിൽപ്പിന് ഭീഷണിയായതിനാൽ ആറ് എംഎൽഎമാരെങ്കിലും…\nഎല്‍ഡിഎഫിനെ 99ല് നമ്മുക്ക് പിടിച്ചുനിര്‍ത്തിയാലോ? 100 തികയ്ക്കുമെന്ന പ്രസ്താവനയോട് ഉമയുടെ പ്രതികരണം\nകൊച്ചി: തൃക്കാക്കര മണ്ഡലത്തില് വിജയിച്ച് നൂറ് സീറ്റ് തികയ്ക്കാനിറങ്ങുന്ന എല്‍ഡിഎഫിനെ 99ല് പിടിച്ച് നിര്‍ത്തുമെന്നു യുഡിഎഫ് സ്ഥനാര്‍ത്ഥി ഉമാ തോമസ് . പി.ടി തോമസിനെ നെഞ്ചിലേറ്റിയ തൃക്കാക്കരയിലെ ജനങ്ങള് അദ്ദേഹത്തിന് വേണ്ടി തനിക്ക് വോട്ട് ചെയ്യും. പി.ടിയുടെ വിയോഗത്തെ തുടര്‍ന്നുണ്ടായ തിരഞ്ഞെടുപ്പില് തന്നെ സ്ഥാനാര്‍ഥിയായി തിരഞ്ഞെടുത്ത ഹൈക്കമാന്‍ഡിനും ഐക്യ ജനാധിപത്യ മുന്നണിക്കും കടപ്പാടും നന്ദിയും അവര് അറിയിച്ചു. നിലപാടുകളുടെ രാജകുമാരനായാണ് പി.ടി പ്രവര്‍ത്തിച്ചത്. അതേ മാതൃക ഏറ്റെടുത്തായിരിക്കും തന്റെ പ്രവര്‍ത്തനം. പിടി തോമസ് മണ്ഡലത്തില് പൂര്‍ത്തിയാക്കാനാകാതെ ബാക്കി വെച്ച് പോയ വികസന പദ്ധതികള് പൂര്‍ത്തിയാക്കുകയാണ് ലക്ഷ്യം. എല്‍ഡിഎഫ് എത്ര ശക്തനായ സ്ഥാനാര്‍ഥിയെ രംഗത്തിറക്കിയാലും രാഷ്ട്രീയമായി നേരിടും. ആദ്യഘട്ടത്തില് മത്സരിക്കില്ലെന്ന് പറഞ്ഞിരുന്നുവെങ്കിലും പി.ടി പോയ ശേഷം കരുത്തായി മുന്നോട്ട് നയിച്ചത് ബന്ധുക്കളും ഒപ്പം പ്രസ്ഥാനവുമാണ്. ആ പ്രസ്ഥാനം ആവശ്യപ്പെട്ടാല് തനിക്ക് മറ്റൊന്നും ചിന്തിക്കാനാകില്ലെന്നും അവര് പറഞ്ഞു.\nസത്യം തിരിച്ചറിയാന് മലയാളികള്‍ക്ക് കഴിവുണ്ട്’; പി.സി.ജോര്‍ജിന് പരോക്ഷ മറുപടിയുമായി യൂസഫലി; നിമിഷപ്രിയയുടെ മോചനത്തിന് ഇടപെടും\nഷാര്‍ജ: തന്നെക്കുറിച്ചുള്ള പ്രസ്താവന പി.സി.ജോര്‍ജ് തിരുത്തിയ സാഹചര്യത്തില് ആ വിഷയത്തില് ഇനി പ്രതികരിക്കുന്നില്ലെന്ന് ലുലു ഗ്രൂപ്പ് ചെയര്‍മാന് എം.എ . യൂസഫലി ഷാര്‍ജയില് പറഞ്ഞു. കാര്യങ്ങള് തിരിച്ചറിയാന് കഴിവുള്ളവരാണ് മലയാളികള്. തന്നെ കുറിച്ച് പറയുന്നതിലെ സത്യം തിരിച്ചറിയാന് മലയാളികള്‍ക്ക് കഴിവുണ്ടെന്നും എം.എ യൂസഫലി പറഞ്ഞു. പി.സി.ജോര്‍ജ് വിഷയത്തിലെ ആവര്‍ത്തിച്ചുള്ള ചോദ്യങ്ങള്‍ക്ക് എം.എ.യുസഫലി ശ്രീബുദ്ധന്റെ വാക്കുകള് മറുപടിയായി നല്‍കി. യെമനില് വധ ശിക്ഷ കാത്ത് കഴിയുന്ന നിമിഷപ്രിയയുടെ മോചനത്തിനു കേന്ദ്ര സര്‍ക്കാര് ശ്രമങ്ങള് നടത്തി വരികയാണ് . അതിനു എല്ലാ അര്‍ഥത്തിലും തന്റെ പിന്തുണ ഉണ്ടാകും എന്നും യൂസഫലി പറഞ്ഞു\nകൊല്ലം പ്രവാസി അസോസിയേഷൻ ഹമദ് ടൗൺ ഏരിയ മധുരം നൽകി മെയ് ദിനം ആഘോഷിച്ചു\nകൊല്ലം പ്രവാസി അസോസ്സിയേഷൻ ഹമദ് ടൗൺഏരിയ മെയ് ദിന ആഘോഷത്തിന്റെ ഭാഗമായി ഹമദ് ടൗൺ ഭാഗത്തു ലേബർ ക്യാമ്പുകളിൽ മധുര വിതരണം നടത്തി. ഹമദ് ടൗൺ ഏരിയ ഏക്സിക്യൂട്ടിവ് അംഗങ്ങളായ പ്രമോദ് വി, എം, അനുപ് , രാഹുൽ , പ്രദിപ് , വിനിത്, വിഷ്ണു, സെൻട്രൽ കമ്മറ്റി അംഗങ്ങളായ അജിത്ത് ബാബു, നവസ് കരുനാഗപ്പള്ളി എന്നിവർ മധുര വിതരണത്തിന് നേതൃത്വം നൽകി എല്ലാവർക്കും മെയ് ദിന ആശംസകൾ നേർന്നു .


ഇനി നീണ്ട ആ കൊമ്പുകൾ മാത്രം; കെനിയയുടെ സ്വന്തം ‘ബിഗ് ടിം’ ഓർമയായി! | RIP Tim the tusker: Kenya says farewell to one of Africa's most iconic elephants\nഇനി നീണ്ട ആ കൊമ്പുകൾ മാത്രം; കെനിയയുടെ സ്വന്തം ‘ബിഗ് ടിം’ ഓർമയായി!\nമനോരമ ലേഖകൻ February 09, 2020 04:31 PM IST\nകെനിയയിലെ ഏറ്റവും വലിയ കൊമ്പനാനകളിലൊന്നായ ടിം ഓർമയായി. ആമ്പോസ്‌ലി ദേശീയ പാർക്കിലാണ് ചൊവ്വാഴ്ച പുലർച്ചെ ചരിഞ്ഞ നിലയിൽ ടിമ്മിനെ കണ്ടെത്തിയത്. ടിമ്മിന്റെ ശരീരത്തിൽ മുറിവും മറ്റുമില്ലാത്തതിനാൽ സ്വാഭാവിക മരണമാണെന്ന് അധികൃതർ വ്യക്തമാക്കി. നീണ്ട കൂറ്റൻ കൊമ്പുകളായിരുന്നു കിമ്മിന്റെ പ്രധാന ആകർഷണം.\nആഫ്രിക്കൻ ഭൂഖണ്ഡത്തിലെ ഏറ്റവും വലിയ കൊമ്പിനുടമയായ ആനയായിരുന്നു ടിം. കെനിയയിലെ അറിയപ്പെടുന്ന ആനകളിലൊന്നായിരുന്നു അമ്പത് വയസ്സു പ്രായമുള്ള ടിം. 45 കിലോയോളം ഭാരമുണ്ടായിരുന്നു ടിമ്മിന്റെ നീണ്ട കൊമ്പുകൾക്ക്. ആഫ്രിക്കൻ ആനകളുടെ സംരക്ഷണത്തിലേർപ്പെട്ടിരിക്കുന്നവരുടെയും ഇവിടെ സന്ദർശനത്തിനെത്തുന്ന വിനോദസഞ്ചാരികളുടെയും ശ്രദ്ധാകേന്ദ്രവും പ്രതീക്ഷയുമൊക്കെയായിരുന്നു ടിം. എന്നാൽ സമീപ ഗ്രാമത്തിലെ കർഷകർക്ക് ടിം എന്നുമൊരു പേടി സ്വപ്നമായിരുന്നു.\nകൃഷിയിടത്തിലിറങ്ങി വിള നശിപ്പിക്കുന്നത് ടിമ്മിന്റെ പതിവായിരുന്നു. ഇതാണ് ടിം ഗ്രാമവാസികൾക്ക് വെറുക്കപ്പെട്ടവനാകാൻ കാരണം. ഒന്നലധികം തവണ ഗ്രാമവാസികളുടെ കുന്തംകൊണ്ടുള്ള ആക്രമണത്തിനും ടിം ഇരയായിട്ടുണ്ട്. ഇതിനു തടയിടാനാണ് 2016 ൽ ടിമ്മിന് കോളർ ഘടിപ്പിച്ചത്. ടിമ്മിന്റെ നീക്കങ്ങൾ കൃത്യമായി നിരീക്ഷിക്കാൻ പിന്നീട് ഇതുപകരിച്ചു. കോളർ ഘടിപ്പിച്ച ആദ്യവർഷം 183 തവണയായണ് ടിം കൃഷിയിടത്തിനു സമീപമെത്തിയത്. ടിമ്മിന്റെ രാത്രികാല സഞ്ചാരം പല അപകടത്തിലും ചാടിച്ചിട്ടുണ്ട്. 2018 ൽ കൃഷിയിടത്തിനു സമീപമുള്ള വലിയ കുഴിയിൽ വീണ് അപകടം സംഭവിച്ചിരുന്നു. ഏറെ പണിപ്പെട്ടാണ് അന്ന് ടിമ്മിനെ കെനിയയിലെ വനം വകുപ്പും ബിഗ് ലൈഫ് പൗണ്ടേഷനും ചേർന്ന് രക്ഷിച്ചത്.\nഒട്ടേറെ പ്രത്യേകതകളുള്ള ആനയായിരുന്നു ടിമ്മെന്ന് സേവ് ദ എലിഫന്റ് സംഘടനയിയെ മുൻ ഫീൽഡ് അസിസ്റ്റന്റായ റയാൻ വിക്കി വ്യക്തമാക്കി. ബുദ്ധിശക്തിയിലും വികൃതിയിലുമെല്ലാം മുന്നിലായിരുന്നു ടിം എന്ന് അദ്ദേഹം കുറിച്ചു. ആഫ്രിക്കൻ ആനകളുടെ പ്രതിനിധിയായിരുന്ന ടിമ്മിന്റെ വേർപാട് നികത്താനാവത്തതാണ്.\nടിമ്മിന്റെ ശരീരം കെനിയയിലെ വനം വകുപ്പ് നെയ്റോബിയിലുള്ള നാഷണൽ മ‍്യൂസിയത്തിനു കൈമാറി. പഠനാവശ്യങ്ങൾക്കും മറ്റുമായി ശരീരം സൂക്ഷിക്കാനാണ് തീരുമാനം. ടിമ്മിന്റെ ജനുസ്സിൽ പെട്ട ആനകൾ ഇനിയും അവിടെയുണ്ടാകും.എന്നാൽ ഇനിയൊരുക്കലും നീണ്ട കൊമ്പുകളും കുറുമ്പുമായി സ്വീകരിക്കാൻ ടിം ഉണ്ടാവില്ല എന്നതാണ് എല്ലാവരേയും നൊമ്പരപ്പെടുത്തുന്നത്.\nEnglish Summary: RIP Tim the tusker: Kenya says farewell to one of Africa's most iconic elephants


പോസ്‌റ്റോഫീസിനടുത്ത് നല്ലൊരു വീടും കണ്ടെത്തി, 10000 വോട്ടിന്റെ ഭൂരിപക്ഷവും ഉണ്ടാവും; പുതിയ ആത്മവിശ്വാസവുമായി ഇ ശ്രീധരന്, വെറുതെ പറയുന്നതല്ലെന്നും വാദം - BIGNEWSLIVE | Latest Malayalam News\nപാലക്കാട്: ജില്ലയില് എംഎല്‍എ ഓഫീസിന് വീട് കണ്ടെത്തിയതിന് പിന്നാലെ ജയത്തിന്റെ ഭൂരിപക്ഷവും പ്രവചിച്ച് ബിജെപി സ്ഥാനാര്‍ത്ഥി ഇ ശ്രീധരന്. 10000 വോട്ടിന്റെ ഭൂരിപക്ഷമാണ് പ്രതീക്ഷിക്കുന്നത് മെട്രോമാന് ശ്രീധരന് പറയുന്നു. ഇത് വെറുതെ പറയുന്നതല്ല, ബൂത്തുകളില് നടത്തിയ കണക്കെടുപ്പില് നിന്നും ബിജെപി കണക്കാക്കുന്ന ഭൂരിപക്ഷമാണെന്നും ശ്രീധരന് വ്യക്തമാക്കുന്നു.\nതന്റെ സ്ഥാനാര്‍ത്ഥിത്വം ബിജെപിക്ക് ജനങ്ങളില് വലിയ സ്വീകാര്യത ഉണ്ടാക്കിയെന്നും ശ്രീധരന് അവകാശപ്പെടുന്നുണ്ട്. നിയമസഭാ തെരഞ്ഞെടുപ്പ് ഫലം വരുന്നതിന് മുമ്പേ എംഎല്‍എ ഓഫീസിന് കെട്ടിടം കണ്ടെത്തിയത് ഇതേ ആത്മവിശ്വാസത്തിന്റെ ബലത്തിലാണെന്നും മെട്രോമാന് പറയുന്നു.\nഇ ശ്രീധരന്റെ വാക്കുകള്;\n‘ തെരഞ്ഞെടുപ്പ് ഫലത്തെകുറിച്ച് അത്രമേല് ആത്മവിശ്വാസം ഉണ്ട്. പാലക്കാട് ടൗണില് ഹെഡ്പോസ്റ്റോഫീസിനടുത്ത് നല്ലൊരു വീട് കണ്ടപ്പോള് ഓഫീസാക്കി മാറ്റാമെന്ന് തോന്നി. മറ്റാര്‍ക്കും കൈമാറരുതെന്ന് പറഞ്ഞുറപ്പിച്ചു. വാടക ഉള്‍പ്പെടെ മറ്റ് കാര്യങ്ങളൊന്നും തീരുമാനിച്ചിട്ടില്ല. പാര്‍ട്ടിയല്ല, ഞാനാണ് അത് ചെയ്തത്. പാലക്കാട് ഉള്ളപ്പോള് എനിക്ക് താമസിക്കാന് കൂടി സൗകര്യമുള്ളതാണ് കണ്ടുവെച്ച വീട്.\nTags: 'Metro Man' E Sreedharanagainst the Sreedharane sreedharan\nബിജെപി സ്ഥാനാര്‍ത്ഥിയായതോടെ മക്കളുടെ സിനിമാ അവസരങ്ങള് നഷ്ടമായി; കൃഷ്ണകുമാര്\nകിലോയ്ക്ക് 10 രൂപ! യുഡിഎഫ് സ്ഥാനാര്‍ത്ഥി വീണ നായരുടെ ഉപയോഗിക്കാത്ത 50 കിലോ പോസ്റ്ററുകള് ആക്രിക്കടയില്


Thiruvananthapuram Medical College to be set up for covid treatment: Health Minister\nതിരുവനന്തപുരം മെഡിക്കല് കോളേജ് കോവിഡ് ചികിത്സയ്ക്കായി സജ്ജമാക്കുമെന്ന് ആരോഗ്യമന്ത്രി\nനിലവില് 486 കോവിഡ് കിടക്കകളുള്ള ആശുപത്രിയില് 1400 കിടക്കകളാക്കാനുള്ള പദ്ധതി ആവിഷ്‌ക്കരിച്ചു.\nPublished on : 25 Apr, 2021 , 12:39 pm\nതിരുവനന്തപുരം: തിരുവനന്തപുരം ജില്ലയില് കോവിഡ് പ്രതിദിന കേസുകളുടെ എണ്ണം കുത്തനെ ഉയരുന്ന സാഹചര്യത്തില് തിരുവനന്തപുരം മെഡിക്കല് കോളേജ് കോവിഡ് ചികിത്സയ്ക്കായി സജ്ജമാക്കുമെന്ന് ആരോഗ്യമന്ത്രി കെകെ ശൈലജ. നിലവില് 486 കോവിഡ് കിടക്കകളുള്ള ആശുപത്രിയില് 1400 കിടക്കകളാക്കാനുള്ള പദ്ധതി ആവിഷ്‌ക്കരിച്ചു.\nമെഡിക്കല് കോളേജ് ആശുപത്രിയില് 1100 കിടക്കകളും എസ്എടി ആശുപത്രിയില് 300 കിടക്കകളുമാണ് സജ്ജമാക്കുന്നത്. ഈ മാസം 30 നകം ഈ കിടക്കകള് സജ്ജമാക്കുന്നതാണ്. മെഡിക്കല് കോളേജ് ആശുപത്രിയിലെ 115 ഐസിയു കിടക്കകള് 200 ആക്കി വര്‍ധിപ്പിക്കുന്നതാണ്. അതില് 130 എണ്ണം വെന്റിലേറ്റര് സൗകര്യമുള്ളതായിരിക്കും. 227 ഓക്സിജന് കിടക്കകള് 425 ആയി വര്‍ധിപ്പിക്കും.\nഅതേസമയം, കിടക്കകള് വര്‍ധിപ്പിക്കുന്നതനുസരിച്ച് ഉപകരണങ്ങളും ജീവനക്കാരേയും വര്‍ധിപ്പിക്കും. പുതിയ ഉപകരണങ്ങള്‍ക്ക് പുറമേ മറ്റാശുപത്രികളില് ഉപയോഗിക്കാതെ കിടക്കുന്ന ഉപകരണങ്ങള് മെഡിക്കല് കോളേജിലേക്ക് മാറ്റുന്നതാണ്. 150 നഴ്സുമാരേയും 150 ക്ലീനിംഗ് സ്റ്റാഫിനേയും എന്‍എച്ച്എം വഴി അടിയന്തരമായി നിയമിക്കും. നഴ്സുമാരുടെ വാക്ക് ഇന് ഇന്റര്‍വ്യൂ തിങ്കളാഴ്ച മെഡിക്കല് കോളേജില് നടക്കുന്നതാണ്. ഒഫ്ത്താല്‍മോളജി, റെസ്പിറേറ്ററി മെഡിസിന് എന്നീ വിഭാഗങ്ങളിലെ ജീവനക്കാരെ മെഡിക്കല് കോളേജ് ആശുപത്രിയില് നിയമിക്കാനും തീരുമാനമായി.


Physics Vidyalayam: 257. കോണ്‍കേവ് ദര്‍പ്പണം ഉപയോഗിച്ച് പ്രതിബിബ രൂപീകരണം നടത്തിയപ്പോള് പ്രതിബിബത്തിന്റെ എണ്ണം രണ്ട് !!\n257. കോണ്‍കേവ് ദര്‍പ്പണം ഉപയോഗിച്ച് പ്രതിബിബ രൂപീകരണം നടത്തിയപ്പോള് പ്രതിബിബത്തിന്റെ എണ്ണം രണ്ട് !!\nമാഷ് എട്ടാം ക്ലാസില് ഫിസിക്സ് പ്രാക്‍റ്റിക്കല് ചെയ്യിക്കയായിരുന്നു.\nവിഷയം: തന്നിരിക്കുന്ന കോണ്‍കേവ് ദര്‍പ്പണത്തിന്റെ ഫോക്കസ് ദൂരം കണ്ടുപിടിക്കുക , ദര്‍പ്പണത്തിന്റെ മുഖ്യ അക്ഷത്തില് വിവിധ സ്ഥാനങ്ങളില് വസ്തുവെച്ചാല് രൂപപ്പെടുന്ന പ്രതിബിംബത്തിന്റെ സ്ഥാനം , പ്രത്യേകതകള് എന്നിവ കണ്ടെത്തുക എന്നിവയായിരുന്നു.\nആദ്യം മാഷ് ദര്‍പ്പണം ഉപയോഗിച്ച് അകലെയുള്ള വസ്തുവിന്റെ പ്രതിബിബം ഒരു സ്ക്രീനില് പതിപ്പിച്ച് ദര്‍പ്പണവും സ്ക്രീനും തമ്മിലുള്ള അകലം അളന്ന് ദര്‍പ്പണത്തിന്റെ ഫോക്കസ് ദൂരം കണ്ടെത്തി .\nതുടര്‍ന്ന് മാഷ് ഡസ്കില് ഒരു വര വര്‍ച്ചു.\nഅത് ദര്‍പ്പണത്തിന്റെ മുഖ്യ അക്ഷമായി കുട്ടികളോട് സങ്കല്പിക്കുവാന് പറഞ്ഞു.\nതുടര്‍ന്ന് വക്രതാ കേന്ദ്രം , മുഖ്യ ഫോക്കസ് , പോള് എന്നിവ കുട്ടികള് മുഖ്യ അക്ഷത്തില് അടയാളപ്പെടുത്തി.\nവസ്തുവായി ഉപയോഗിച്ചത് കത്തിച്ച മെഴുകുതിരിയായിരുന്നു\nതുടര്‍ന്ന് വസ്തു വിവിധ സ്ഥാനങ്ങളില് വെച്ച് ( അതായത് C യ്ക്ക് അപ്പുറം , C യില് , C യ്ക്കും Fനും ഇടയില് , C യ്ക്കും P യ്കും ഇടയില് ) പ്രതിബിബത്തിന്റെ സ്ഥാനം , പ്രത്യേകതകള് എന്നിവ കണ്ടെത്തുവാന് ആരംഭിച്ചു.\nആദ്യം വസ്തു( കത്തിച്ച മെഴുകുതിരി) അതായത് C യ്ക്ക് അപ്പുറം വെച്ചു .\nഅങ്ങനെ C യ്ക്കും Fനും ഇടയില് പ്രതിബിംബം ലഭിച്ചു.\nഅതായത് സ്ക്രീനില് വളരെ ചെറിയതും തലകീഴായതുമായ മെഴുകുതിരി ജ്വാല ( പ്രതിബിംബം) ലഭിച്ചു.\nഅപ്പോള് ചില കുട്ടികള് വിളിച്ചു പറഞ്ഞു\n“ നോക്കിയേ മാഷേ , സ്ക്രീനില് രണ്ടു ജ്വാലകള് “\nമാഷ് സ്ക്രീനില് നോക്കി\nശരിയാണല്ലോ സ്ക്രീനില് രണ്ടു ജ്വാലകള് ഉണ്ടല്ലോ ?\nഅതെന്താ അങ്ങനെ ??\nമാഷ് ഒന്നു വിയര്‍ക്കാന് ആരംഭിച്ചു.\n“ എന്താ മാഷേ രണ്ടു പ്രതിബിബം “\nമാഷിന് ഉത്തരം പറയുവാന് പറ്റുന്നില്ല.\nഅപ്പോള് ഒരു കുട്ടി പറഞ്ഞു.\n“ മാഷേ .മുകളില് കാണുന്ന ജ്വാല നിവര്‍ന്നതാ”\nമാഷ് നോക്കി .\nശരിയാണല്ലോ ; മുകളിലെ ജ്വാല നിവര്‍ന്നതും താഴെയുള്ളത് തലകീഴായതും\nഅതായത് തത്ത്വപ്രകാരം താഴെയുള്ള പ്രതിബിംബമാണ് ശരി.\nഇനി ഇപ്പോ എന്താ ചെയ്യാ ?\nപല തവണ ഈ പരീക്ഷണം ചെയ്തിട്ടുള്ളതാണ് .\nഅപ്പോഴൊക്കെ ഒരു പ്രതിബിംബം മാത്രമേ ലഭിച്ചിട്ടുള്ളൂ.\nഎന്നാല് ഇപ്പോള് ......\nഇതിനെന്തു കാരണം പറയും ....\nമാഷ് നിശ്ശബ്ദനായി .\nപെട്ടെന്ന് ക്ലാസിലെ മണ്‍സൂര് , ടെക് സ്റ്റ് പുസ്തകവും നോട്ടു പുസ്തകവും ക്ലാസില് കൊണ്ടുവരാത്തവന് ,വിളിച്ചു പറഞ്ഞു.\n“ മാഷെ , അത് ഡെസ്ക്മ്മെന്നാ “\nഅവന്റെ മറുപടികേട്ട് കുട്ടികള് അവനെ കളിയാക്കി ചിരിച്ചു.\nഅവന് അങ്ങനെ വിട്ടുകൊടുക്കുവാന് തയ്യാറായില്ല.\n“ നീ യെന്താ മണ്‍സൂറെ പറയുന്നേ “- മാഷ് ഒരു പിടിവള്ളിക്കായി ആഞ്ഞു ശ്രമിച്ചു.\n“ അതേ ഡെസ്ക്മ്‌മ്മേല് തലകീഴായ പ്രതിബിംബം ഉള്ളോണ്ട് സ്ക്രീനില് നിവര്‍ന്ന പ്രതിബിബം കാണുന്നു.”\n“ എവിടെ “ എല്ലാവരും കോറസ്സോടെ ചോദിച്ചു.\n“ ഇവിടെ നിന്നാല് കാണാം “ മണ്‍സൂര് അഭിമാനത്തോടെ പറഞ്ഞു.\nമാഷ് മണ്‍സൂര് നിന്ന സ്ഥലത്ത് നിന്നുനോക്കി.\nശരിയാണല്ലോ , പുതിയതായി നീല പെയിന്റടിച്ച ഡെസ്ക് .\nവളരെ മിനുസമുള്ള ഡെസ്ക്ജ് . അതില് C യ്ക്ക് അപ്പുറം കത്തിച്ചു വെച്ച മെഴുകുതിരിയുടെ പ്രതിബിബം തൊട്ടു താഴെ കാണാം .\nആ പ്രതിബിംബത്തില് നിന്നുള്ള രശ്മികളാണ് സ്ക്രീനില് നിവര്‍ന്ന ജ്വാലയായി ( പ്രതിബിംബമായി) കണ്ടത് .\nപ്രസ്തുത പ്രതിബിബം തലകീഴായതിനാല് സ്ക്രീനിലെ പ്രതിബിംബം നിവര്‍ന്നതായി മാറി .\nതുടര്‍ന്ന് മാഷ് മണ്‍സൂറിനെ അഭിനന്ദിച്ചു.\nമറ്റ് കൂട്ടുകാരും അതില് പങ്കുചേര്‍ന്നു.\nഅവര് കയ്യടിച്ച് പ്രോത്സാഹിപ്പിച്ചു.\nLabels: 257. കോണ്‍കേവ് ദര്‍പ്പണം ഉപയോഗിച്ച് പ്രതിബിബ രൂപീകരണം നടത്തിയപ്പോള്\nചില കുട്ടികള് ഇങ്ങനെയാണ്. എഴുത്ത് പരീക്ഷയ്ക്ക് അവന് ഒന്നുമെഴുതില്ലായിരിക്കാം. പക്ഷേ പ്രാക്ടിക്കലുകളില് യാഥാര്‍ത്ഥ്യത്തോട് കുറേക്കൂടി അടുത്തു കാണുക, മന്‍സൂറിനെപ്പോലുള്ളവരായിരിക്കും. അവിസ്മരണീയമായ സ്മരണ.


കണക്കൂര് (kanakkoor): അമീബ\nPosted by kanakkoor at 6:57 PM\nMuralee Mukundan , ബിലാത്തിപട്ടണം September 12, 2017 at 8:50 AM\nദി ഗ്രേറ്റ് അമീബ..\nഏകകോശ ജീവി. അതാവുമ്പോ തലച്ചോറുണ്ടാവില്ല. ചിന്തകള് ഉണ്ടാവില്ല.\nഅമീബയ്ക്ക് പെരുകാന് വെറുതെ രണ്ടായി പിളര്‍ന്നാല് മതി (സംഗതി അലൈംഗികമാണ്)”\nസുധി അറയ്ക്കൽ September 16, 2017 at 1:08 AM\nഹാ ഹാ ഹാ.കൊള്ളാം .രസമുണ്ടാരുന്നു.\nkanakkoor October 27, 2017 at 12:14 AM\nGirija Navaneethakrishnan October 29, 2017 at 9:19 AM\nരസിച്ചു ഈ ചെറിയ (വലിയ) വായന.


മോദിജീ, നിങ്ങൾ സിദ്ധരാമയ്യയെ കളിയാക്കുമ്പോൾ ജനം നിങ്ങളെ നോക്കി ചിരിക്കുകയാണ്: പ്രകാശ് രാജ് - themediasyndicate\nബെംഗളൂരു: കർണാടക തെരഞ്ഞെടുപ്പിൽ രണ്ട് മണ്ഡലങ്ങളിൽ മത്സരിക്കുന്ന മുഖ്യമന്ത്രി സിദ്ധരാമയ്യയെ കളിയാക്കിയ പ്രധാനമന്ത്രി നരേന്ദ്രമോദിയെ പരിഹസിച്ച് പ്രകാശ് രാജ്. സിദ്ധരാമയ്യെ കളിയാക്കുമ്പോ നിങ്ങളെ നോക്കി ആളുകൾ ചിരിക്കുന്നത് കേൾക്കുന്നില്ലെ എന്നാണ് പ്രകാശ് രാജ് ട്വീറ്റ് ചെയ്തത്. ‘ജസ്റ്റ് ആസ്‌ക്കിങ്’ ഹാഷ്ടാഗോടെയാണ് അദ്ദേഹത്തിന്റെ മോദി വിമർശനം.\n‘പ്രിയപ്പെട്ട മോദിജി, കർണ്ണാടക തെരഞ്ഞെടുപ്പിൽ മുഖ്യമന്ത്രി സിദ്ധരാമയ്യ രണ്ട് മണ്ഡലങ്ങളിൽ മത്സരിക്കുന്നതിനെ നിങ്ങൾ കളിയാക്കുമ്പോ ആളുകൾ നിങ്ങളെ നോക്കി ചിരിക്കുന്നത് കേൾക്കുന്നില്ലേ, നിങ്ങളും മത്സരിച്ചത് രണ്ട് മണ്ഡലത്തിൽ നിന്നല്ലേ. വാരണാസിയിലും വഡോദരയിലും. നിങ്ങളും വികസനം പറഞ്ഞുകൊണ്ടാണ് വോട്ട് നേടിയത്’ എന്നാണ് പ്രകാശ്‌രാജ് ട്വിറ്ററിൽ കുറിച്ചത്.\nമൈസൂരുവിലെ ചാമുണ്ഡേശ്വരി മണ്ഡലത്തിലും ഭാഗകോട് ജില്ലയിലെ ബദാമി മണ്ഡലത്തിൽനിന്നുമാണ് സിദ്ധരാമയ്യ മത്സരിക്കുന്നത്. മകൻ യതീന്ദ്രയാണ് അദ്ദേഹത്തിന്റെ സിറ്റിങ് മണ്ഡലമായ വരുണയിൽ മത്സരിക്കുന്നത്. ഇത് ചൂണ്ടിക്കാട്ടിയായിരുന്നു പ്രധാനമന്ത്രിയുടെ വിമർശനം. നിലവിൽ സിദ്ധരാമയ്യ പ്രതിനിധീകരിക്കുന്ന മണ്ഡലത്തിൽ പരാജയപ്പെടുമെന്ന ഭീതിമൂലമാണ് അദ്ദേഹം പുതിയ രണ്ട് മണ്ഡലങ്ങളിൽ മത്സരിക്കുന്നതെന്നായിരുന്നു മോദിയുടെ കളിയാക്കൽ. സിറ്റിങ് മണ്ഡലത്തിൽ സ്വന്തം മകനെ നിർത്തി മത്സരിപ്പിക്കുന്നെന്നും ഇതാണ് കർണാടകയിൽ മുഖ്യമന്ത്രി നടപ്പാക്കുന്ന വികസനമെന്ന് മോദി കുറ്റപ്പെടുത്തിയിരുന്നു.\nTags: just asking modijinarendra modiprakash rajസിദ്ധരാമയ്യ


നികുതി വര്‍ധനയ്ക്കെതിരെ വ്യാപക പ്രതിഷേധം : Deepika.com Nattu Visesham\nനെയ്യാറ്റിന്‍കര : നെയ്യാറ്റിന്‍കര നഗരസഭ പരിധിയില് കെട്ടിട നികുതി വര്‍ധിപ്പിച്ചതിനെതിരെ യുഡിഎഫ് കൗണ്‍സിലര്‍മാരുടെ പകല് ഉപവാസം. യുവമോര്‍ച്ചയുടെ നഗരസഭ ഓഫീസ് മാര്‍ച്ചില് പ്രവര്‍ത്തകരും പോലീസും തമ്മില് ഉന്തും തള്ളും.\nകോണ്‍ഗ്രസ് കൗണ്‍സിലര്‍മാരുടെ പന്ത്രണ്ട് മണിക്കൂര് ഉപവാസ സമരം ഇന്നലെ രമണി പി. നായര് ഉദ്ഘാടനം ചെയ്തു. സോളമന് അലക്സ് അധ്യക്ഷനായ യോഗത്തില് മുൻ എംഎൽഎ ആര്. ശെല്‍വരാജ് , മാരായമുട്ടം സുരേഷ്, ജോസ് ഫ്രാങ്ക്ളിന്, എം. മുഹിനുദീന്, വെണ്‍പകല് അവനീന്ദ്രകുമാര്, എം.എസ്. അനില് എന്നിവര് പ്രസംഗിച്ചു. ഉപവാസത്തിന്‍റെ സമാപനത്തിന്‍റെ ഭാഗമായി ചേര്‍ന്ന സമ്മേളനം ആര്. വത്സലന് ഉദ്ഘാടനം ചെയ്തു.\nവി.കെ. അവനീന്ദ്രകുമാര് അധ്യക്ഷനായി. യുഡിഎഫ് കൗണ്‍സിലര്‍മാരായ ലളിത, ഗ്രാമം പ്രവീണ്, എ. സലിം, എല്.എസ്. ഷീല, അജിത, അശ്വതി, ജോജിന്, സുകുമാരി, ജ്യോതി വര്‍ഗീസ്, സജിത, അനിത, നിര്‍മലാഭായി, സുരേഷ് കുമാര് എന്നിവരാണ് ഉപവാസ സമരത്തില് പങ്കെടുത്തത്. യുവമോർച്ച ഇന്നലെ നടത്തിയനഗരസഭാ മാർച്ച് നെയ്യാറ്റിൻകര സിഐയുടെ നേതൃത്വത്തിൽ തടഞ്ഞത് സംഘർഷത്തിൽ കലാശിച്ചു.\nസമരം യുവമോർച്ച സംസ്ഥാന ജനറൽ സെക്രട്ടറി രഞ്ജിത്ത് ചന്ദ്രൻ ഉദ്ഘാടനം ചെയ്തു . ആർ.ശ്രീലാൽ അധ്യക്ഷത വഹിച്ചു.\nബിജെപി നഗരസഭാ പാർലമെന്‍ററി പാർട്ടി ലീഡർ ഷിബുരാജ് കൃഷ്ണ, രാജേഷ് കുമാർ, മണവാരി രതീഷ്, രാമേശ്വരം ഹരി, ആലംപൊറ്റ ശ്രീകുമാർ, കൂട്ടപ്പന മഹേഷ് , ശ്രീകുമാരി അമ്മ എന്നിവർ പ്രസംഗിച്ചു.\nഡീസൽ ദേഹത്ത് ഒഴിച്ച് തീകൊളുത്തിയ ഡ്രൈവർ മരിച്ചു Wayanad


Avinasi bus accident | 'ബ്രേക്ക് ചെയ്യാൻ പോലും സാവകാശം കിട്ടിയില്ല'; അതിന് മുമ്പേ കണ്ടെയ്‌നർ പാഞ്ഞുവന്നിടിച്ചു; ജീവൻ തിരിച്ചു കിട്ടിയത് ബസിന്റെ പിന്നിൽ ഇരുന്നവർക്ക്; ചിതറിയപ്പോയ ശരീരങ്ങൾക്കും കട്ടപിടിച്ചു കിടക്കുന്ന രക്തത്തിനും ഇടയിൽ രക്ഷാപ്രവർത്തനം നടത്താൻ കൈമെയ് മറന്നിറങ്ങിയത് നാട്ടുകാർ; കേരള സർക്കാരും ഉടനടി ഇടപെട്ടതോടെ പാലക്കാട് ജില്ലാ ഭരണാധികാരികൾ അതിവേഗം അവിനാശിയിലെത്തി; തമിഴ്‌നാട് പൊലീസും അഗ്‌നിരക്ഷാസേനയും ആരോഗ്യവകുപ്പും സജീവമായതോടെ കാര്യങ്ങളെല്ലാം തുടർനടപടികൾ വേഗത്തിൽ - MarunadanMalayali.com\nFebruary 21, 2020 | 07:29 AM IST | Permalink\nതിരുപ്പൂർ: 19 പേരുടെ ജീവൻ അപഹരിച്ച അപകടത്തിന് ഇടയാക്കിയ സംഭവത്തിൽ തെറ്റ് പൂർണമായും കണ്ടെയ്‌നർ ലോറി ഡ്രൈവർക്കായിരുന്നു എന്നാണ് അപകടത്തിന് സാക്ഷികളായവർ പറയുന്നത്. ബ്രേക്ക് ചെയ്യാൻ പോലും ഡ്രൈവർക്ക് സാവകാശം കിട്ടുന്നതിനു മുൻപു ബസിനു നേരേ വന്നു ലോറി ഇടിക്കുകയായിരുന്നെന്ന് അപകടത്തിൽപെട്ട ബസിൽ യാത്ര ചെയ്തിരുന്ന കൊടുങ്ങല്ലൂർ സ്വദേശി രാമചന്ദ്ര മേനോൻ. അവിനാശിയിൽ അപകടത്തിൽപെട്ട കെഎസ്ആർടിസി ബസിൽ പിന്നിൽനിന്നു മൂന്നാമത്തെ നിരയിലാണ് രാമചന്ദ്ര മേനോൻ ഇരുന്നിരുന്നത്.\nപിന്നിലിരുന്നവർക്കും പരുക്കു പറ്റിയിട്ടുണ്ട്. തന്റെ പിന്നിലെ സീറ്റിലിരുന്ന ഒരാളെ കാലിന് ഗുരുതരമായി പരുക്കേറ്റ് ആശുപത്രിയിലാക്കിയിട്ടുണ്ട്. ഉറങ്ങുകയായിരുന്നെങ്കിലും പെട്ടെന്നു തന്നെ അപകടമാണെന്ന് തിരിച്ചറിഞ്ഞു. എതിർദിശയിൽ വന്ന വാഹനം പെട്ടെന്ന് ട്രാക് മാറി ഇടിച്ചു കയറുകയായിരുന്നു. അതിന്റെ ഡ്രൈവർ ഉറങ്ങിയതാകാം അപകട കാരണമെന്നാണ് കരുതുന്നത്. ബസ് നല്ല വേഗത്തിലായിരുന്നു.\nഅതുകൊണ്ട് നേരെ പോയി ഇടിച്ചു. മുന്നിലുള്ള മിക്ക നിരയും തകർന്നു പോയി. എല്ലാ സീറ്റുകളും ഇളകിത്തെറിച്ചിട്ടുണ്ട്. തലയ്ക്ക് ഇളക്കമുണ്ടായതിനാൽ സിടി സ്‌കാനെടുത്തു. താൻ ഇപ്പോൾ അവിനാശിയിൽ രേവതി മെഡിക്കൽ സെന്ററിൽ നിരീക്ഷണത്തിലാണ് ഉള്ളതെന്നും അദ്ദേഹം പറഞ്ഞു. ബെംഗളൂരുവിൽ ഒരു സ്വകാര്യ കമ്പനിയിലെ ജീവനക്കാരനാണു രാമചന്ദ്ര മേനോൻ.\nഅതേസമയം ചിതറിയപ്പോയ ശരീരങ്ങൾക്കും കട്ടപിടിച്ചുകിടക്കുന്ന രക്തത്തിനും ഇടയിൽ തരിച്ചുനിന്ന ജനവും അധികൃതരും പിന്നെ ഒരുനിമിഷം കളയാതെ കയ്യും മെയ്യും മറന്നാണ് മരണത്തിലേക്കു കടക്കുന്നവരെയും പരുക്കേറ്റവരെയും പുറത്തെത്തിക്കാൻ ശ്രമിച്ചത്. പ്രാണനുണ്ടെന്നു ധരിച്ചു പുറത്തെത്തിച്ചപ്പോഴെക്കും പലരുടെയും ശ്വാസം നിലച്ചിരുന്നു. തിരുപ്പൂരിനു സമീപം പുലർച്ചെ നടന്ന ദുരന്തത്തിൽ തമിഴ്‌നാട്ടിലെ സർക്കാർ വകുപ്പുകളുടെ സഹകരണവും ഏകോപനവും അസാധാരണമായി.\nഅപകടം അറിഞ്ഞ ഉടൻ കേരളത്തിന്റെ ഇടപെടലും സജീവമായിരുന്നു. മുഖ്യമന്ത്രി പിണറായി വിജയന്റെ നിരന്തര ഇടപെടലോടെ രക്ഷാപ്രവർത്തനവും തുടർന്നുള്ള ചികിത്സകളും പോസ്റ്റ്‌മോർട്ടവും അതിവേഗമാണു നടന്നത്. രണ്ടുമന്ത്രിമാരും ജനപ്രതിനിധികളും അപകട സ്ഥലത്തെത്തിയതു നടപടികൾ കൂടുതൽ മെച്ചപ്പെടുത്താൻ സഹായിച്ചു. പാലക്കാട് എസ്‌പി ജി.ശിവവിക്രമും ജില്ലാകലക്ടർ ഡി. ബാലമുരളിയും രാവിലെ മുതൽ രക്ഷാപ്രവർത്തനം ഏകോപിപ്പിക്കാൻ രംഗത്തുണ്ടായി.\nതമിഴ്‌നാട് പൊലീസും അഗ്‌നിരക്ഷാസേനയും ആരോഗ്യവകുപ്പും സജീവമായി. കേരള സർക്കാർ സംവിധാനവും എണ്ണയിട്ട യന്ത്രപോലെ പ്രവർത്തിച്ചു. ഒരോ നടപടികളും അപ്പപ്പോൾ അറിയാനുള്ള സംവിധാനം മന്ത്രി കെ.കെ.ശൈലജയുടെ നേതൃത്വത്തിൽ ഒരുക്കിയതും എടുത്തുപറയേണ്ടതാണ്. മൃതദേഹങ്ങൾ പോസ്റ്റ്‌മോർട്ടത്തിനായി തിരുപ്പൂർ ജില്ലാ ആശുപത്രിയിലേക്കു മാറ്റുമ്പോഴേക്കും അനുബന്ധ നടപടികൾ പൂർത്തിയാക്കിയിരുന്നു. തമിഴ്‌നാട് പൊലീസ് മോർച്ചറി പരിസരത്ത് ബാരിക്കേഡ് നിരത്തി. ഉള്ളിലേക്കുള്ള പ്രവേശനം മരിച്ചവരുടെ ബന്ധുക്കൾക്കും ഉയർന്ന ഉദ്യോഗസ്ഥർക്കും മാത്രമാക്കി.\nആശുപത്രിയിൽ പ്രവേശിപ്പിച്ചവർക്കും ബന്ധുക്കൾക്കും കൃത്യമായ പരിചരണം ലഭിക്കാൻ അതുവഴി സാധിച്ചു. ഓരോ പോസ്റ്റ്‌മോർട്ടം കഴിയുമ്പോഴും ആംബുലൻസുകൾക്ക് വഴിയൊരുക്കാൻ മലയാളത്തിലും തമിഴിലും അനൗൺസ്‌മെന്റ് നടത്തി. കുടിവെള്ളമുൾപ്പെടെയുള്ള സഹായ സംവിധാനവും തമിഴ്‌നാട് പൊലീസ് ഒരുക്കി. രാവിലെ ഗതാഗതം സജീവമാകുമ്പോഴേക്കും ദേശീയ പാതയിലെ മുഴുവൻ തടസങ്ങളും നീക്കിയ കോർപറേഷൻ അധികൃതർ റോഡ് വൃത്തിയാക്കി.\nപുലർച്ചെ 3,15 നാണ് അപകടം നടന്നത്. ബസ് യാത്രക്കാരായ 19 മലയാളികൾ തൽക്ഷണം മരിച്ചു. പരുക്കേറ്റ 25 പേരിൽ രണ്ടുപേരുടെ നില ഗുരുതരമാണ്. അപകടത്തിൽ മരിച്ച കണ്ടക്ടറും ഡ്രൈവറും ഉൾപ്പെടെ 50 യാത്രക്കാരാണ് ബസിൽ ഉണ്ടായിരുന്നത്. പൂർണമായും തകർന്ന ബസിൽ നിന്ന് ആറുപേർ നിസാര പരുക്കുമായി രക്ഷപ്പെട്ടു. മരിച്ചവരിൽ 8 പേർ എറണാകുളത്തുനിന്നുള്ളവരും7പേർ തൃശൂർ സ്വദേശികളും ഒരാൾ കണ്ണൂർ സ്വദേശിയും3പേർ പാലക്കാട്ടുകാരുമാണ്.


കുളംകുഴിക്കൂ; 'പൊൻ'മീൻ വളർത്തൂ ; നൂറു ശതമാനംവരെ സബ്‌സിഡി; പദ്ധതി ഭേദഗതിക്ക് പത്തുവരെ അവസരം | Kerala | Deshabhimani | Sunday May 31, 2020\nറഷീദ‌് ആനപ്പുറംUpdated: Sunday May 31, 2020\nവീട്ടുവളപ്പിൽ കുളംകുഴിച്ച് മത്സ്യം വളർത്തിയാൽ വൻ സബ്‌സിഡി. 49,200 രൂപ മുതൽ 1,23,000 വരെ  തദ്ദേശ സ്ഥാപനങ്ങൾ ധനസഹായം നൽകും. മത്സ്യവകുപ്പിന്റെ സബ്‌സിഡി ഉൾപ്പെടെയാണിത്. കേരളത്തിൽ ഭക്ഷ്യ സുരക്ഷ ഉറപ്പാക്കാൻ ആരംഭിച്ച ‘സുഭിക്ഷ കേരള’ത്തിന്റെ ഭാഗമായി തദ്ദേശസ്ഥാപനങ്ങളുടെ പുതുക്കിയ മാർഗ നിർദേശത്തിലാണ് ഈ ആനുകൂല്യം.\nആദ്യമായാണ് വീട്ടുവളപ്പിൽ കുളം നിർമിച്ച് മത്സ്യം വളർത്താൻ വിപുലമായ പദ്ധതി. കുളം കുഴിക്കൽ, ബണ്ട്‌നിർമാണം, പടുത വിരിക്കൽ, അടിത്തട്ട് വിരിക്കൽ, വെള്ളം നിറയ്‌ക്കൽ, സംരക്ഷിത വല ഉൾപ്പെടെയുള്ള പ്രവൃത്തിക്കാണ് സബ്‌സിഡി. 1000 മത്സ്യക്കുഞ്ഞുങ്ങളെ വളർത്തുന്ന കുളത്തിന് 1,23,000 രൂപയാണ് ആകെ ചെലവ്. 80 ചതുരശ്ര മീറ്റർ വിസ്‌തീർണം. 40 സെന്റീമീറ്റർ ആഴത്തിൽ കുഴി. ഈ മണ്ണ് കൊണ്ട് കുളത്തിന് ചുറ്റും 110 സെന്റീമിറ്റർ ഉയരത്തിൽ ബണ്ട് രൂപീകരിക്കണം. 125 സെന്റിമീറ്റർ ഉയരത്തിൽ ജലം നിറയ്‌ക്കണം. ഇതിൽ പൊതുവിഭാഗത്തിന് 49,200 രൂപയും (40 ശതമാനം) പട്ടികജാതി വിഭാഗത്തിന് 92,250 രൂപയും (75 ശതമാനം) സബ്‌സിഡി ലഭിക്കും. പട്ടികവർഗ വിഭാഗത്തിന് മുഴുവൻ തുകയും (100 ശതമാനം) സബ്‌സിഡി ലഭിക്കും. കൃത്രിമ കുളമുണ്ടാക്കിയുള്ള ‘ബയോഫ്‌ളോക്ക്’ മത്സ്യകൃഷിക്കും കുളത്തിലെ കരിമീൻ കൃഷിക്കും സബ്‌സിഡി ലഭിക്കും. വ്യക്തികൾക്കുപുറമെ ഗ്രൂപ്പുകൾക്കും കുടുംബശ്രീ യൂണിറ്റുകൾക്കും പദ്ധതി തയ്യാറാക്കാം.\nകുളം നിർമിക്കാൻ തൊഴിലുറപ്പ് പദ്ധതിയുടെ സഹായം തേടാം. നിർമിക്കുന്ന കുളങ്ങളുടെ യൂണിറ്റ് ചെലവിൽ കുറവ് വരുത്തി ശേഷിക്കുന്ന തുകയ്‌ക്ക് ആനുപാതികമായാകും സബ്‌സിഡി. ഫിഷറീസ് വകുപ്പിന്റെ ഇൻഷുറൻസും ലഭിക്കും.\nപദ്ധതി ഭേദഗതിക്ക് പത്തുവരെ അവസരം\nസുഭിക്ഷ കേരളം പദ്ധതിയുടെ ഭാഗമായി ഭേദഗതി വരുത്തിയ വാർഷിക പദ്ധതികൾ തദ്ദേശഭരണ സ്ഥാപനങ്ങൾക്ക് ജൂൺ പത്തുവരെ സമർപ്പിക്കാം.\nമത്സ്യം വിളയും ആയിരമിടങ്ങളിൽ രാഹുൽ രാജ്


കുട്ടികളിലെ അലർജി — വികാസ്പീഡിയ\nഹോം പേജ് / ആരോഗ്യം / സ്ത്രീകളും കുട്ടികളും / കുട്ടികളുടെ ആരോഗ്യം / കുട്ടികളിലെ അലർജി\nകുട്ടികളിലെ അലർജി സംബന്ധമായ പ്രശ്നങ്ങളും പ്രതിവിധികളും\nപാശ്ചാത്യ രാജ്യങ്ങളില് ഇന്ന് ഏറ്റവും പ്രചാരം ലഭിച്ച ഒരു വൈദ്യ വിഭാഗമാണ് പീഡിയാട്രിക് അലര്‍ജി അഥവാ കുട്ടികളിലെ അലര്‍ജി വിവിധ തരം അലര്‍ജികളാല് കഷ്ടപ്പെടുന്ന കുഞ്ഞുങ്ങള് നമ്മുടെ നാട്ടിലും കുറവല്ല. അലര്‍ജി രോഗനിര്‍ണ്ണ യവും ചികിത്സാരീതികളും ശാസ്ത്രീയമായി ഇന്ന് ഏറെ വികസിച്ചിരിക്കുന്നു. പക്ഷെ തെറ്റിദ്ധാരണകളും അജ്ഞതയും മൂലം ബഹഭൂരിപക്ഷം കുട്ടി കള്‍ക്കും ശാസ്ത്രീയമായ ചികില്‍സ യഥാസമയം ലഭിക്കുന്നില്ല എന്നതാണ് സത്യം.\nനിര്‍ത്താതെയുള്ള മൂക്കൊലിപ്പ്, തുടര്‍ച്ചയായുള്ള തുമ്മല്, കണ്ണിനും മൂക്കിനും ചൊറിച്ചില്, ചുമ, വലിവ്, മൂക്കടപ്പ്, തൊലിപ്പുത്ത് ദീര്‍ഘകാലം നീണ്ടുനില്‍ക്കുന്ന ചൊറിച്ചില് ഇവയെല്ലാം അലര് ജിയുടെ ലക്ഷണങ്ങളാകാം. കേള്‍ക്കുമ്പോള് നിസ്സാരമായി തോന്നുമെങ്കിലും, ഒരു കുട്ടിയുടെ ശാരീരിക മാനസിക അവസ്ഥകളില് ഇവ ചെലുത്തുന്ന സ്വാധീനം ചെറുതല്ല. പൂക്കളോടും, പൂമ്പാറ്റകളോടും മണ്ണിനോടും കളിച്ചു വളരേണ്ട പ്രായത്തില് അലര്‍ജി രോഗങ്ങള് സ്യഷ്ടിക്കുന്ന നിയന്ത്രണരേഖകള് അക്ഷരാര്‍ത്ഥത്തില് തന്നെ അവരുടെ ബാല്യത്തിന്റെ തിളക്കം തന്നെ കെടുത്തിയേക്കാം.\n1. അന്തരീക്ഷത്തിലുള്ള അലര്‍ജന്‍സ് മൂലമുള്ളവ വീട്ടിലുള്ള പൊടി, ചെള്ള്, പ്രാണികളുടെ ശരീരഭാഗങ്ങള് പരിത്തി, പൂപ്പല്, പട്ടി, പൂച്ച തുടങ്ങിയവയുടെ രോമങ്ങള്, പൂമ്പൊടി തുടങ്ങി അന്തരീക്ഷത്തിലുള്ള വിവിധ തരം അലര്‍ജന്‍സ് ശ്വസിക്കുന്നത് മൂലമുള്ള അലര്‍ജി.\n2. ഭക്ഷണപദാര്‍ത്ഥങ്ങളോടുള്ള അലര്‍ജി. കൊച്ചു കുട്ടികളില് പശുവിന് പാലിനോടുള്ള അലര്‍ജി വളരെ സാധാരണമാണ്. സാധാരണഗതിയില് കുഞ്ഞ് വളരുന്നതിനൊപ്പം ഇത് സ്വയം മാറാറുമുണ്ട്. മുട്ട, കടല, മല്‍സ്യം(ചെമ്മീന്, ഞണ്ട്, കടുക്ക) ഗോതമ്പ്, പയര് എന്നിവയാണ് സാധാരണയായി കുട്ടികളില് അലര്‍ജിയുണ്ടാക്കുന്ന ഭക്ഷണപദാര്‍ത്ഥങ്ങള്, പ്രിസര്‍വേറ്റീവുകള്, തുടങ്ങിയവയും ഭക്ഷ്യ അലര്‍ജി ഉണ്ടാക്കിയേക്കാം. ശരീരം ചൊറിഞ്ഞു തടിയ്ക്കുക, വായിലും നാവിലും ചൊറിച്ചില്, ഛര്‍ദ്ദി, വയറു വേദന, വയറിളക്കം എന്നിവയാണ് ഭക്ഷ്യ അലര്‍ജിയുടെ പ്രധാനലക്ഷണങ്ങള്.\n3. ത്വക് അലര്‍ജി തൊലിപ്പുറമേയുള്ള അലര്‍ജി കുട്ടികളില്3തരത്തില് കാണാം.\n. എക്സിമ അഞ്ചുവയസ്സിനു താഴെയുള്ള കുട്ടികളിലാണ് ഇത് കൂടുതലും കാണുന്നത്. മുഖത്തും, കൈകാലുകളിലും ചൊറിഞ്ഞു പൊട്ടുന്നതാണ് ലക്ഷണം. ഇത്തരം കുട്ടികളില് ഭാവിയില് ആസ്തമവരാനുള്ള സാധ്യത വളരെകൂടുതലാണ്.\n. കോണ്‍ടാക്റ്റ് ഡെര്‍മറ്റൈറ്റിസ് അലര്‍ജനുകളുമായി നേരിട്ടുള്ള സ്പര്‍ശനമോ സാമീപ്യമോ മൂലം ഉണ്ടാവുന്നത്.\n. അര്‍ട്ടിക്കേരിയ തൊലിപ്പുറമേ ചൊറിച്ചിലോട് കൂടിയ പൊങ്ങിയ പാടുകളായി കാണപ്പെടുന്നവ.\nസാധാരണ ആള്‍ക്കാരില് നിരുപദ്രവകാരികളായ ചില പദാര്‍ത്ഥങ്ങളെ അക്രമികളായി കണ്ട് അവയ്ക്കെതിരെ ശരീരം അമിതമായ ആവേശത്തോടെ പ്രതികരിക്കുന്ന അവസ്ഥയാണ് അലര്‍ജി. ശരീ രത്തിന്റെ ഒരു തരത്തിലുള്ള വികലമായ പ്രതിരോധ പ്രവര്‍ത്തനമാണ് അലര്‍ജി. അലര്‍ജിയ്ക്കു കാരണമാകുന്ന വസ്തുക്കളെ അലര്‍ജനുകള് എന്നു പറയുന്നു.\n1. അലര്‍ജി സ്കിന് ടെസ്റ്റിംഗ് ഏതൊക്കെ വസ്തു ക്കളോടാണ് ശരീരം അമിതമായി പ്രതികരിക്കുന്നത് എന്ന് കണ്ടുപിടിക്കാനുള്ള പരിശോധനയാണ് അലര്‍ജി സ്കിന് ടെസ്റ്റിംഗ്.വിവധതരം അലര്‍ജ നുകള് തൊലിപ്പുറമേ ചെറിയ അളവില് കുത്തിവ ച്ച് ചുറ്റും ഉണ്ടാവുന്ന റിയാക്ഷന് വിലയിരുത്തിയാ ണ് ഇത് സാധിക്കുന്നത്.കുട്ടിയുടെ താമസസ്ഥലം, ചുറ്റുപാടുകള്, രോഗത്തിന്റെ വിശദാംശങ്ങള്, ഇവയെല്ലാം കണക്കിലെടുത്താണ് ഒാരോ രോഗി യ്ക്കും ടെസ്റ്റ് ചെയ്യേണ്ട അലര്‍ജനുകള് തിരഞ്ഞെടുക്കുന്നത്, വീട്ടു പൊടി ചെള്ള്, പാറ്റ തുടങ്ങിയ പ്രാണികള്, പൂച്ച, പട്ടി എന്നിവയുടെ രോമങ്ങള്, വിവിധതരം പൂപ്പല് സ്പോറുകള്, തെങ്ങ്, കവുങ്ങ്, ആവണക്ക്, മുള്ളന് ചീര പൂവര്‍ഗ്ഗങ്ങള് എന്നിവയുടെ പരാഗങ്ങള് എന്നിങ്ങനെ വിവിധതരം അലര്‍ജനുകളില് നിന്നും പ്രത്യേകം ലാബോറട്ടറികളില് തയ്യാറാക്കുന്ന അലര്‍ജന് സത്തകളാണ് ടെസ്റ്റിംഗിനായി ഉപയോഗിക്കുന്നത്. നല്ല ഗുണനിലവാരമുള്ള അലര്‍ജന് സത്ത ഉപയോഗിച്ച് ശരിയായ രീതിയില് ചെയ്യുകയാണെങ്കില് വളരെ സൂക്ഷ്മമായി അലര്‍ജി ഉണ്ടാക്കുന്ന വസ്തുക്കള് വരെ കണ്ടു പിടിക്കാന് സാധിക്കുന്നു.\nഒാരോ തരം അലര്‍ജനുകള്‍ക്കും അനുപാതികമായി രക്തത്തിലെ . എന്ന ആന്‍റിബോഡിയുടെ അളവിലുള്ള ഉയര്‍ച്ച നോക്കി രോഗനിര്‍ണ്ണയം നടത്തുന്ന രീതി. സ്കിന് ടെസ്റ്റിനെ അപേക്ഷിച്ച് ചിലവ് കൂടുതലാണ്.\nസ്കിന് പാച്ച് ടെസ്റ്റ്\nതൊലിപ്പുറമേയുള്ള കോണ്ടാക്റ്റ് അലര്‍ജിയുടെ കാരണം കണ്ടു പിടിക്കാന് നടത്തുന്ന ടെസ്റ്റ്.\nഇത്തരം അലര്‍ജി വരാനുള്ള സാധ്യത മുതിര്‍ന്നവരേക്കാള് കുട്ടികളില് കൂടുതലാണ്. പെന്‍യിലിന്, സള്‍ഫാ, ആസ്പിരിന്, ചില വേദനസംഹാരികള് തുടങ്ങിയവയാണ് സാധാരണയായി അലര്‍ജിയുണ്ടാക്കുന്നത്. മരുന്നുകളോട് അലര്‍ജി ഉണ്ടായിട്ടുള്ള കുട്ടികള്, പ്രസ്തുത മരുന്നുകളുടെ വിവരം ഒരു കാര്‍ഡില് എഴുതിവയ്ക്കുകയും ഭാവിയില് മറ്റു രോഗങ്ങള്‍ക്കായി ചികിത്സ തേടുമ്പോള് ഡോക്ടറെ ഈ കാര്‍ഡ് കാണിക്കേണ്ടതും അത്യാവശ്യമാണ്.\nകടന്നല്, തേനിച്ച, തേള്, ചിലതരം ഉറുമ്പുകള് എന്നിവയുടെ വിഷത്തിനോട് ചിലര്‍ക്ക് ഗുരുതരമായ അലര്‍ജി ഉണ്ടാവാറുണ്ട്. അലര്‍ജിയുടെ യഥാര്‍ത്ഥ കാരണം കണ്ടുപിടിക്കാനായി ഉള്ള വിവിധ ടെസ്റ്റുകള്.\nഅലര്‍ജി ചികിത്സയിലെ വിവിധ ഘടകങ്ങള്\n1. അലര്‍ജിയുണ്ടാക്കുന്ന വസ്തുക്കള് ഒഴിവാക്കുക\n3. അലര്‍ജി വാക്സിനേഷന്\nഅലര്‍ജനുകള് ഒഴിവാക്കുക എന്നത് കുട്ടികളില്‍അത്ര പ്രായോഗികമല്ല. എങ്കിലും അലര്‍ജി രോഗങ്ങളിലെ ഒരു പ്രധാന വില്ലനായ വീട്ടു പൊടിയും, ചെള്ളിനെയും നേരിടുന്നതിന് നിരവധി കാര്യങ്ങള് ചെയ്യാം. അലര്‍ജിയുള്ള കുട്ടിയുടെ കിടപ്പുമുറിയില് നിന്നും പുസ്തങ്ങള്, കട്ടിയുള്ള കര്‍ട്ടനുകള്, അലമാര, കാര്‍പ്പറ്റ് എന്നിവ ഒഴിവാക്കുക. കിടക്ക, തലയണ എന്നിവയ്ക്ക് നേര്‍ത്ത റെക്സിന് കൊണ്ടുള്ള കവര് തയ്പിച്ച് ഇടുക. തുന്നിയ സ്ഥലത്ത് പ്ളാസ്റ്റര് ഒട്ടിച്ച് ഭദ്രമാക്കുക.\nആഴ്ചയിലൊരിക്കല് ഫാന് തുടയ്ക്കുക. വളര്‍ത്തുമ്യഗങ്ങളെ വീടിനുള്ളില് ഒഴിവാക്കുക. മുട്ട, പശുവിന് പാല്, ഇറച്ചി, ചെമ്മീന്, ഞണ്ട്, കക്കയിറച്ചി തുടങ്ങിയവ ഒരു വയസ്സിനു താഴെയുള്ള കുട്ടികള്‍ക്ക് കൊടുക്കാതിരിക്കുക. കഴിയുന്നത്രകാലം മുലയൂട്ടുക. പില്‍ക്കാലത്തെ അലര്‍ജി രോഗങ്ങളെ തടയാന് ഇത് സഹായകമാവും. വളരെ ഫലപ്രദമായ ധാരാളം മരുന്നുകള് അലര്‍ജി ചികിത്സയ്ക്ക് ഇപ്പോള് ലഭ്യമാണ്. ഗുളിക, മൂക്കിലടിക്കാനുള്ള സ്പ്രേ,തുള്ളി മരുന്ന്, കുത്തിവയ്പ്പ് എന്നിങ്ങനെ വിവിധ രൂപങ്ങളില് ഇവ ഉപയോഗിച്ചു വരുന്നു.\nഎന്താണ് അലര്‍ജി വാക്സിനേഷന്?\nഅലര്‍ജി ടെസ്റ്റിലൂടെ കണ്ടെത്തുന്ന പ്രധാനപ്പെട്ട അലര്‍ജനുകളെ കുത്തിവയ്പിന്റെ രൂപത്തില് വളരെ ചെറിയ അളവില് തുടങ്ങി, സാവധാനം അതിന്റെ അളവ് കൂട്ടി, അലര്‍ജിയുണ്ടാക്കുന്ന വസ്തുവുമായി ശരീരത്തിനെ പൊരുത്തപ്പെടു ത്തുന്ന രീതിയാണ് അലര്‍ജി വാക്സിന്.\nഅലര്‍ജി മൂലമുണ്ടാകുന്ന ആസ്തമ, നാസിക അവര്‍ജി, എന്നിവയ്ക്ക് വളരെ ഫലപ്രദമായി ലോകം മുഴുവന് ചെയ്തു വരുന്ന ചികിത്സ രീതിയാണിത്. തുടര്‍ച്ചയായുള്ള കുത്തിവയ്പ്പുകള്‍ക്ക് പകരം മരുന്ന് നാവിനടിയില് വച്ച് അലിയിക്കുന്ന സബ്ലിംഗ്വല് ഇമ്മ്യുണോതെരാപ്പിയും ഇന്ന് ലഭ്യമാണ്.\nഅലര്‍ജി ചികിത്സയിലെ വെല്ലുവിളികള്\n1. മണ്ണിലും പൊടിയിലും കളിയ്ക്കുകയും പുതിയ ഭക്ഷണസാധനങ്ങള് പരീക്ഷിക്കുകയും ചെയ്യുന്ന പ്രായമായതിനാല് അലര്‍ജന് നിയന്ത്രണം താരതമ്യേന ബുദ്ധിമുട്ടാണ്.\n2. സ്വന്തം രോഗലക്ഷണങ്ങള് ക്യത്യമായി പറയുക എന്നത് ചെറിയ കുട്ടികളില് അസാധ്യമായതിനാല് രോഗനിര്‍ണ്ണയവും തുടര് ചികില്‍സയും ദുര്‍ഘടമാകുന്നു.\n3. ഇന്‍ഹേലര്, മൂക്കിലടിക്കുന്ന സ്പ്രേ, അലര്‍ജി വാക്സിന് എന്നിവയെക്കുറിച്ചുള്ള മാതാപിതാക്കളുടെ അനാവശ്യ ഭയവും തെറ്റിദ്ധാരണകളും മൂലം യഥാസമയത്ത് ക്യത്യമായ ചികിത്സ കൊടുക്കുന്നതും തടസ്സപ്പെടുന്നു. കുട്ടികളിലെ അലര്‍ജി തുടക്കത്തിലെ ചികില്‍സിക്കുന്നത് വളരെ അത്യാവശ്യമാണ്.\nപ്രക്യതിയിലെ നിറങ്ങളും, മണങ്ങളും, രുചികളും ഒരോ കുട്ടിയുടെയും അവകാശമാണ്. ഏറ്റവും മെച്ചപ്പെട്ട ചികില്‍സ, ഏറ്റവും നേരത്തെ നല്‍കി നിങ്ങളുടെ കുട്ടിയെ അലര്‍ജിയിന് നിന്നും മോചിപ്പിക്കുക.\nഅലര്‍ജിയുടെ വിഷമതകള് കൊണ്ട് വലയേണ്ടി വരുന്നത് കുട്ടികളെയും മാതാപിതാക്കളെയും സംബന്ധിച്ചിടത്തോളം ബുദ്ധിമുട്ടും പ്രതിസന്ധിയും ഉണ്ടാക്കുന്നു. കുട്ടികളിലെ അലര്‍ജിക്ക് വേണ്ടത്ര ശ്രദ്ധ നല്‍കണം. അച്ഛനോ, അമ്മയോ അലര്‍ജി യുള്ളവരാണോ? എങ്കില് കുട്ടികള്‍ക്ക് അലര്‍ജിയു ണ്ടാകാനുള്ള സാധ്യത വളരെ കൂടുതലാണ്. അലര്‍ജിക്കു കാരണമാകുന്ന ജീന് തലമുറകളായി കൈമാറ്റം ചെയ്യപ്പെടുന്നതാണിതിന്റെ കാരണം. കുട്ടികളില് ഏറെപ്പേരിലും പൊതുവേ കണ്ടുവരുന്നത് പൊടി കൊണ്ടുള്ള അലര്‍ജിയാണ്.\nമണ്ണിലും പൊടി നിറഞ്ഞ സാഹചര്യങ്ങളിലും കളിക്കുന്ന കുട്ടികള് പലപ്പോഴും ഇതേക്കുറിച്ച് ചിന്തിക്കാ റില്ല. എന്നാല് മാതാപിതാക്കള് അലര്‍ജിയുള്ള കുട്ടികളെ കഴിവതും പൊടിയടിക്കുന്ന സാഹചര്യങ്ങളുമായി ഇടപഴകാന് അനുവദിക്കരുത്. അതേസമയം വീടും കുട്ടിയുടെ പഠനമുറിയും പൊടിയില്ലാതെ സൂക്ഷിക്കുകയും വേണം. കുട്ടിയുടെ ബെഡ്, തലയണ എന്നിവയ്ക്ക് പൊടി കടക്കാത്ത വിധത്തിലുള്ള കവറു കള് തയ്പിച്ചിടുക. ഈ കവറുകള് രണ്ടാഴ്ചയിലൊന്നെങ്കിലും കഴുകി വൃത്തിയാക്കണം. രണ്ടാഴ്ചയില് ഒരു തവണ വീതം കുട്ടിയുടെ പുതപ്പ്, ബെഡ്ഷീറ്റ് എന്നിവ ചൂടുവെള്ളത്തില് അലക്കുക. ഭിത്തിയില് കലണ്ടര്, പെയ്ന്റിങ്ങുകള് എന്നിവ തൂക്കിയിടുന്നത് ഒഴിവാക്കുക.\nവസ്ത്രങ്ങള് അഴയില് തൂക്കിയിടരുത്. അവ മടക്കി അലമാരയില് തന്നെ വയ്ക്കുക. മുഷിഞ്ഞ തുണികളും മടക്കിത്തന്നെ വയ്ക്കണം. പഠനമുറിയില് അത്യാവശ്യത്തിനുള്ള പുസ്തകങ്ങളും ബുക്കുകളും മാത്രം സൂക്ഷിക്കുക. അലര്‍ജി പ്രശ്നമുള്ള കുട്ടികളുണ്ടെങ്കില് മുറിയില് കാര്‍പറ്റ് ഒഴിവാക്കണം. വാതി ലുകള്‍ക്കും ജനലുകള്‍ക്കും കട്ടി കൂടുതലുള്ള കര്‍ട്ടന് ഇടരുത്. അവയിലടിഞ്ഞു കൂടുന്ന പൊടി തട്ടിക്കളയാന് ബുദ്ധിമുട്ടാണ്. അതേസമയം കനം കുറഞ്ഞ കര്‍ട്ടന് ഉപയോഗിച്ചാല് പൊടി നീക്കം ചെയ്യുന്നതി ന് എളുപ്പമാണ്. നായ്, പൂച്ച, വളര്‍ത്തുപക്ഷികള്... കുട്ടികള്‍ക്ക് എത്രയെത്ര ഓമനകളാണ്.\nഅതുകൊണ്ടുതന്നെ മുതിര്‍ന്നവരേക്കാള് കൂടുതലായി വളര്‍ത്തുമൃഗങ്ങള് മൂലം അലര്‍ജിയുണ്ടാകുന്ന ത് കുട്ടികളിലാണ്. കുട്ടികള് ഇവയെ ധാരാളം സമയം ഓമനിക്കുകയും അടുത്തിടപഴകുകയും ചെയ്യു ന്നത് അലര്‍ജിയെ ക്ഷണിച്ചു വരുത്തുന്നു. പശുക്കള്, എരുമ എന്നീ മൃഗങ്ങളെ വീട്ടില് വളര്‍ത്തുന്നു ണ്ടെങ്കില് അവയും അലര്‍ജിക്കു കാരണമാകാം. തുമ്മല്, ശരീരമാകെ ചൊറിഞ്ഞുപൊന്തല്, ശരീരമാ കെ ചുവന്നു തടിക്കല് എന്നിവയാണ് പെറ്റ് അലര്‍ജിയുടെ പൊതുവായ ലക്ഷണങ്ങള്. ഇവ ആസ്ത്മ യായി മാറാം. ഇതോടൊപ്പം ജലദോഷം, കഫക്കെട്ട്, ശ്വാസംമുട്ടല് എന്നിവയും വരാവുന്നതാണ്. വളര്‍ത്തുപക്ഷികളുടെയും മറ്റും തൂവലുകളാണ് കുട്ടികളില് അലര്‍ജിയുണ്ടാക്കുന്നത്.\nഇതില് കോഴിയും ഉള്‍പ്പെടുന്നുണ്ട്. പൂച്ചയുടെ ഉമിനീരില് അടങ്ങിയിട്ടുള്ള ഒരു പദാര്‍ത്ഥമാണ് അലര് ജിയുണ്ടാക്കുന്നതെന്ന് വിദഗ്ധര് പറയുന്നു. ഇത് ഒരു തരം ആസ്ത്മയുണ്ടാക്കുമത്രേ. നായയുടെ രോമ ങ്ങളിലും ഉമിനീരിലുമാണ് പ്രധാന അലര്‍ജന് അടങ്ങിയിട്ടുള്ളത്. നായയുമായി അടുത്തിടപഴകുന്ന കുട്ടികളില് നേസല് അലര്‍ജി, വലിവ്, കണ്ണുകള്‍ക്കു ചൊറിച്ചില്, നായയുടെ ഉമിനീര് പറ്റിയ ഭാഗം ചൊറിഞ്ഞു തിണര്‍ക്കുക എന്നീ അസുഖങ്ങള് ഉണ്ടാകാം. പശുവിന്റെ രോമങ്ങളും മൂത്രവുമാണ് പൊതുവേ അലര്‍ജിയുണ്ടാക്കുന്നത്. കൈകളിലെ തിണര്‍പ്പാണ് ലക്ഷണം\nആസ്ത്മ, അലര്‍ജിരോഗങ്ങള് എന്നിവ ബാധിച്ചിട്ടുള്ള കുട്ടികള് പൂച്ചയുമായി സമ്പര്‍ക്കം നിര്‍ബന്ധമാ യും കുറയ്ക്കണം. വളര്‍ത്തുമൃഗങ്ങളുമായി കുട്ടികളെ കഴിയുന്നത്ര അകറ്റി നിര്‍ത്തുക. അലര്‍ജി ലക്ഷ ണങ്ങള് കുറഞ്ഞുകൊള്ളും. വളര്‍ത്തുമൃഗങ്ങളെ കഴിയുന്നതും വീട്ടിനുള്ളില് കയറ്റരുത്. അവയെ ദിവ സവും കുളിപ്പിച്ച് വൃത്തിയാക്കണം. നിര്‍ബന്ധമായി ആഴ്ചയിലൊന്നു വീതമെങ്കിലും കുളിപ്പിക്കണം. അവയെ കുളിപ്പിച്ചു കഴിഞ്ഞാല്, ആ സമയത്ത് നമ്മള് ധരിച്ചിരുന്ന വസ്ത്രം മാറണം.\nകുട്ടികളിലെ അലര്‍ജിക്കു പ്രധാനകാരണം വീട്ടിലെ പൊടിയും വളര്‍ത്തുമൃഗങ്ങളുടെ സാമീപ്യവും. പട്ടികളെയും പൂച്ചകളെയുമെല്ലാം കെട്ടിപ്പിടിച്ചു കളിക്കുമ്പോള് അവരറിയാതെ തന്നെ ഉള്ളിലേക്കു പോകുകയാണ് അലര്‍ജിക്കു കാരണമാകുന്ന ഘടകങ്ങള്. നാപ്പി അലര്‍ജിയും കുട്ടികളില് സാധാരണമാണ്.\nമണിക്കൂറുകളോളം തുടര്‍ച്ചയായി ഡയപ്പറുകള് ഉപയോഗിക്കുന്നതു മൂലമാണിത്. കരപ്പനെന്നു വിളിക്കുന്ന രോഗാവസ്ഥയും കൃത്യമായ കാരണം പറയാനാകില്ലെങ്കിലും ഒരു തരത്തില് അലര്‍ജി തന്നെ. കുട്ടികളുടെ ജലദോഷത്തിനും കഫക്കെട്ടിനും കുറുകലിനും പിന്നിലുള്ള പൊടിയുടേയും മറ്റും സ്വാധീനം തള്ളിക്കളയാനാകില്ല.\nഅകത്തും പുറത്തും മുന്‍കരുതല്\nവീടിനകത്തും മുറികളിലും സ്വീകരിക്കാവുന്നചില മുന്‍കരുതലുകള്: കുഞ്ഞുങ്ങള്‍ക്ക് അലര്‍ജിയുണ്ടാ കുന്ന വസ്തുക്കള് പരമാവധി ഒഴിവാക്കുകയും അകറ്റി നിര്‍ത്തുക.\n1 വീടിനുള്ളില് പുകവലി പാടില്ല. രൂക്ഷമായ ഗന്ധങ്ങള്, പാചകമുറിയിലെ പുക, മണമുളള ഭക്ഷ്യവസ്തുക്കള് എന്നിവ സൂക്ഷിക്കുക.\n2 കൊതുകു തിരിയും ചന്ദനത്തിരിയും കത്തിക്കരുത്.\n3 മൃഗങ്ങളുടേയും പക്ഷികളുടേയും സാമീപ്യം കുറക്കുക, വളര്‍ത്തു മൃഗങ്ങളെ വീടിനകത്തു നിന്ന് ഒഴിവാക്കുക.\n4 കുഞ്ഞുങ്ങളുടെ മുറിയില് കമ്പിളി പുതപ്പ്, കാര്‍പെറ്റുകള് എന്നിവ ഉപയോഗിക്കരുത്. പഞ്ഞിമെത്ത, പഞ്ഞി കൂടുതലായ തലയിണകള് ഒഴിവാക്കുക.\n5 ഏതെങ്കിലും ചെടിയുടേയോ മരത്തിന്റേയോ പൂമ്പൊടി ശല്യമാകുന്നുവെങ്കില് അത് പരിസരത്തു നിന്നു മാറ്റുക.\n6 വീടിനകത്ത് പൊടിയധികം തങ്ങിനില്‍ക്കാത്ത വിധത്തിലുള്ള ഫര്‍ണിച്ചര് ഉപയോഗിക്കുക. കുഷനിട്ടു ഭംഗി വരുത്താത്ത തടിക്കട്ടിലും കസേരയുമൊക്കെയാണ് നല്ലത്. ഇവയില് പൊടി കുറവായിരിക്കും.\n7 പൊടി കെട്ടിക്കിടക്കാനിടയുള്ള കാര്‍പെറ്റ്, ജനല് കര്‍ട്ടന് പോലുള്ള വസ്തുക്കള് ഒഴിവാക്കുക.\n8 തലയിണകളും പുതപ്പുകളും കമ്പിളികളും ആഴ്ചയിലൊരിക്കലെങ്കിലും സൂര്യപ്രകാശത്തില് ഉണക്കുക .\nഅലര്‍ജിക്കു മൂന്നു വഴി\nമൂന്നു രീതികളിലാണ് അലര്‍ജി നമ്മെ കടന്നാക്രമി ക്കുക. ഭക്ഷണത്തിലൂടെയും ശ്വാസത്തിലൂടെയും (വായുവിലൂടെ), ത്വക്കിലൂടെയും. ബാഹ്യകാരണ ങ്ങളെന്നും ആന്തരികകാരണങ്ങളെന്നും ഇതിനെ തരംതിരിക്കാം. ശരീരത്തില് നേരിട്ടുതട്ടുന്നതുമൂലം അലര്‍ജി ഉണ്ടാകുന്ന അവസ്ഥയാണ് ബാഹ്യകാര ണമെന്നതിലൂടെ സൂചിപ്പിക്കുന്നത്.\nഉള്ളില്‍നിന്നുണ്ടാകുന്ന അലര്‍ജി സ്വഭാവങ്ങളാണ് ആന്തരികകാരണങ്ങള്. ഭക്ഷണം തന്നെയാണിതില് പ്രധാന വില്ലന്. കക്ക, ഞണ്ട് തുടങ്ങിയവ ചിലര് ക്ക് അലര്‍ജിക്കു കാരണമാകുമ്പോള് സോയാബിനോ പാലോ മുട്ടയോ ഒക്കെയാകാം വേറൊരാള്‍ക്ക് അലര്‍ജിയുണ്ടാക്കുക. മുന്തിരി, പൈനാപ്പിള് തുടങ്ങിയവ വരെ അലര്‍ജിക്കു കാരണമാകാറുണ്ട്. ചില ജ്യൂസുകള് കഴിച്ചാല് വായും നാക്കും ചൊറിയുന്നത് അലര്‍ജിയുടെ ലക്ഷണമാണ്.\nശ്വാസവായുവിലൂടെയുണ്ടാകുന്ന അലര്‍ജി സര്‍വസാധാരണമാണ്. മൂക്കിനെയും ശ്വാസകോശത്തെയു മാണിതു കൂടുതലായും ബാധിക്കുന്നത്. ചില പ്രത്യേകതരം പൂമ്പൊടികള്, പുല്‍നാമ്പുകള് എന്നിവ യൊക്കെ ഇത്തരം അലര്‍ജിക്കു കാരണമാകുന്നു. ഇംഗണ്ടില് പുല്ലുകള് പൂക്കുന്ന കാലം സ്ഥിരമായ അലര്‍ജിക്കാലമാണത്രേ. അതിനാലിവയെ 'സീസണല് അലര്‍ജി' എന്നാണവര് വിശേഷിപ്പിക്കുന്നത്. മറ്റൊരു വില്ലന് വീട്ടിലെ പരവതാനികളും ജാലകവിരികളുമാണ്. ഇവയില് അടിഞ്ഞുകൂടുന്ന പൊടിയാ ണ് കുഞ്ഞുകുട്ടികള് മുതല് വലിയവരെ വരെ ബാധിക്കുന്ന പല അലര്‍ജികളിലേക്കും നയിക്കുന്നത്.\nസൂഷ്മദൃഷ്ടിയില് കാണാനാകാത്തവിധം ചെറിയ ചെള്ളുകള് ഇവയില് അധിവസിക്കുന്നു. ഭിത്തിയി ലെ പൂപ്പലുകളും ഇതേ കാരണത്താല്‍തന്നെ അലര്‍ജിയുണ്ടാക്കുന്നു. വീട്ടിലെ വളര്‍ത്തുമൃഗങ്ങളും ഇക്കാര്യത്തില് വലിയ പങ്ക് വഹിക്കുന്നു. നായ്ക്കുട്ടികളുടേയും പൂച്ചകളുടേയുമെല്ലാം രോമവും ചെള്ളുമെല്ലാം ചെറിയ തുമ്മലിലേക്കും പിന്നീട് വലിയ അസ്വസ്ഥതകളിലേ ക്കും നയിക്കുന്നു. ചില വസ്തുക്കളുടെ നേരിട്ടുള്ള സ്പര്‍ശനം വഴിയും തൊലിയില് അലര്‍ജിയുണ്ടാ കുന്നുണ്ട്. ആഭരണങ്ങള് മുതല് ചെരിപ്പും വാച്ചിന്റെ പട്ടയും വരെ ചിലരെ വിഷമിപ്പിക്കുന്നു. ആഭരണ ങ്ങള്, ലോഹങ്ങള്, ലതര് സ്ട്രാപ്പുകള്, റബര്, ഡിറ്റര്‍ജന്റുകള് എന്നിവയും അലര്‍ജിക്കു കാരണമാകു ന്നുണ്ട്. സ്പ്രേ, സൌന്ദര്യവര്‍ധകവസ്തുക്കള്, ഹെയര് ഡൈകള് എന്നിവയൊക്കെ ഉപയോഗിക്കുന്നതു കൊണ്ടും അലര്‍ജി രൂപപ്പെടുന്നു.\nSuchithra k Sep 09, 2015 03:34 PM\nഅവസാന ഭേദഗതി വരുത്തിയത് : Mar 06, 2018


എം ശിവശങ്കർ എറണാകുളം ജില്ലാ ജയിലിൽ റിമാൻഡിൽ – malayalam daily\nഎം ശിവശങ്കർ എറണാകുളം ജില്ലാ ജയിലിൽ റിമാൻഡിൽ\np>കൊച്ചി: സ്വർണക്കടത്ത് കേസുമായി ബന്ധപ്പെട്ട് എം. ശിവശങ്കറിനെ 26-ാം തിയതിവരെ ജുഡീഷ്യൽ കസ്റ്റഡിയിൽ റിമാൻഡ് ചെയ്തു. എറണാകുളം ജില്ലാ ജയിലിലേക്ക് അദ്ദേഹത്ത ജയിലിലേക്ക് മാറ്റും ,അതിന് മുൻപ് ജയിൽ ചട്ടമനുസരിച്ച് കോവിഡ് സെന്ററിലേക്ക് മാറ്റി . ജുഡീഷ്യൽ കസ്റ്റഡിയിൽ റിമാൻഡ് ചെയ്യണമെന്ന എൻഫോഴ്സ്മെന്റ് ഡയറക്ടറേറ്റിന്റെ ആവശ്യം കോടതി അംഗീകരിക്കുകയായിരുന്നു. എറണാകുളം പ്രിൻസിപ്പൽ സെഷൻസ് കോടതിയാണ് ശിവശങ്കറിനെ റിമാൻ‍ഡ് ചെയ്തത്. അതേസമയം ശിവശങ്കറിന്റെ ജാമ്യഹർജിയിൽ വിധി ചൊവ്വാഴ്ച പറയും.\nസ്വപ്ന ഒരു മുഖം മൂടി മാത്രമാണെന്നും മുഖംമൂടിക്ക് പിന്നിൽ ശിവശങ്കറാണെന്നും ഇ.ഡി. കോടതിയിൽ പറഞ്ഞിരുന്നു. ലോക്കറിലുണ്ടായിരുന്ന പണം ശിവശങ്കറിന്റേത് കൂടിയാണ്. ആ പണം തന്റെ താത്‌പര്യങ്ങൾക്കനുസരിച്ച് ചെലവഴിക്കാനാണ് ശിവശങ്കർ ശ്രമിച്ചതെന്നും ഇ.ഡി. കോടതിയിൽ വ്യക്തമാക്കി. സ്വർണക്കടത്ത് കേസുമായി ബന്ധപ്പെട്ട വിവരങ്ങൾ ശിവശങ്കറിന് അറിയാമെന്നതിന് തെളിവ് എൻഫോഴ്സ്മെന്റ് ഡയറക്ടറേറ്റ് കോടതിയിൽ ഹാജരാക്കി. ശിവശങ്കറും സ്വപ്നയും തമ്മിലുള്ള വാട്സ് ആപ്പ് ചാറ്റുകളും സ്വപ്നയുടെ മൊഴിയുമാണ് മുദ്രവെച്ച കവറിൽ കോടതിയിൽ സമർപ്പിച്ചത്.\nകേസുകൾ മൊഴികളുടെ അടിസ്ഥാനത്തിൽ മാത്രമാണെന്ന് ശിവശങ്കറിന്റെ അഭിഭാഷകൻ വാദിച്ചിരുന്നു. എന്നാൽ ഈ മൊഴികൾ എങ്ങനെ തള്ളിക്കളയാനാകുമെന്ന് കോടതി ചോദിച്ചു. ശിവശങ്കറിന് സ്വർണക്കടത്തിനെക്കുറിച്ച് അറിയാമായിരുന്നുവെന്ന് പ്രധാനപ്രതിയാണ് മൊഴി നൽകിയിരിക്കുന്നത്. കള്ളക്കടത്തിന്റെ വരുമാനമെന്ന അറിവോടെയല്ലേ സഹായിച്ചതെന്നും പ്രഥമദൃഷ്ട്യാ മനസിലാകുന്നത് അങ്ങനെയാണെന്നും കോടതി പറഞ്ഞു. സ്വപ്നയുടെ മൊഴിയെടുത്തത് ജയിൽ സൂപ്രണ്ടിന്റെ സാന്നിധ്യത്തിലാണെന്നും കോടതി വ്യക്തമാക്കി. ജാമ്യഹർജി പരിഗണിക്കുന്നതിനിടെയാണ് കോടതിയുടെ ഈ നിരീക്ഷണങ്ങൾ.\nശിവശങ്കറിനെതിരായ സ്വപ്ന സുരേഷിന്റെ മൊഴി സമ്മർദ്ദം മൂലമാകാമെന്ന് ശിവശങ്കറിന്റെ അഭിഭാഷകൻ ചൂണ്ടിക്കാട്ടി. നേരത്തെ കസ്റ്റഡിയിൽ ചോദ്യം ചെയ്തപ്പോഴൊന്നും അവർ ഈ മൊഴി നൽകിയിട്ടില്ല. അതുകൊണ്ട് തന്നെ ഈ മൊഴി കണക്കിലെടുക്കരുത്. കേസിന്റെ ലക്ഷ്യം മുഖ്യമന്ത്രിയുടെ ഓഫീസ് ആണ്. ഇ.ഡി. കേസ് കൃത്യമായ തെളിവില്ലാതെയാണെന്നും എൻ.ഐ.എ., ഇ.ഡി. കേസുകൾ തമ്മിൽ പൊരുത്തക്കേടുകൾ ഉണ്ടെന്നും ശിവശങ്കറിന്റെ അഭിഭാഷകൻ കോടതിയിൽ വ്യക്തമാക്കി.\nസ്വർണക്കടത്ത് നടന്നത് ലോക്കർ ഇടപാട് നടന്ന് ഒരുവർഷത്തിന് ശേഷമാണ്. അപ്പോൾ എങ്ങനെയാണ് കള്ളക്കടത്തിന് വേണ്ടി ലോക്കർ തുടങ്ങിയതാണെന്ന് പറയാൻ കഴിയും. കേസുകൾ മൊഴികളുടെ അടിസ്ഥാനത്തിൽ മാത്രമാണെന്നും അഭിഭാഷകൻ കോടതിയിൽ വാദിച്ചു. ശിവശങ്കർ വിളിച്ചത് കസ്റ്റംസിനെ അല്ല. ബാഗ് വിട്ട് കിട്ടാൻ ശിവശങ്കർ ഏത് ഉദ്യോഗസ്ഥനെയാണ് വിളിച്ചതെന്ന് ഇ.ഡി. വ്യക്തമാക്കുന്നില്ല. സ്വപ്ന ആവശ്യപ്പെട്ടത് പ്രകാരം വിളിച്ചത് ഫുഡ് ആൻ‍ഡ് സേഫ്റ്റി ഉദ്യോഗസ്ഥനെയാണ്. കൊച്ചിയിൽ ഒരു ഭക്ഷണ ബാഗേജ് തടഞ്ഞ് വെച്ചപ്പോൾ അത് വിട്ട് കിട്ടാനാണ് ഉദ്യോഗസ്ഥനെ വിളിച്ചതെന്നും വ്യക്തമാക്കുന്നു. കൂടാതെ കഴിഞ്ഞ മെയ് 8ന് സ്വപ്നയുടെ അച്ഛന്റെ മരണശേഷം പണം ആവശ്യപ്പെട്ടുകൊണ്ട് സ്വപ്ന, ശിവശങ്കറിന് അയച്ച വാട്സ് ആപ്പ് സന്ദേശവും അഭിഭാഷകൻ ചൂണ്ടിക്കാണിച്ചു. ഹെെക്കോടതിയിലെ മുതിർന്ന അഭിഭാഷകൻ ബി രാമൻപിള്ളയാണ് ശിവശങ്കറിന് വേണ്ടി ഹാജരായത്.\nസംസ്ഥാന സർവീസിലെ മുതിർന്ന ഐ.എ.എസ്. ഉദ്യോഗസ്ഥനെന്ന നിലയിൽ ശിവശങ്കറിനെ ജാമ്യത്തിൽ വിട്ടാൽ കേസിനെ സ്വാധീനിക്കുമെന്നാണ് ഇ.ഡി. കോടതിയിൽ വ്യക്തമാക്കിയത്. ഇതിന്റെ കാരണമായി ഇ.ഡി. ചൂണ്ടിക്കാണിച്ചത് ഉന്നത സ്വാധീനവും ശിവശങ്കറിനെതിരായ തെളിവുകളുമാണ്. സ്വർണക്കടത്ത് കേസുമായി ബന്ധപ്പെട്ട് കേവലം അറിവ് മാത്രമല്ല ശിവശങ്കറിന് ഉണ്ടായിരുന്നതെന്നും സ്വർണക്കടത്തിന് ഒത്താശ ചെയ്തെന്നും ഇ.ഡി. കോടതിയിൽ വ്യക്തമാക്കി. കിട്ടുന്ന പണം എവിടെ നിക്ഷേപിക്കണമെന്ന നിർദ്ദേശവും നൽകി. ഇരുവരും ചേർന്ന് സ്വപ്നയുടെ പേരിൽ മറ്റൊരു ലോക്കർ കൂടി തുറക്കാൻ പദ്ധതിയിട്ടിരുന്നതായും ഇ.ഡി. കോടതിയിൽ വ്യക്തമാക്കി.\nബാഗ് വിട്ട് കിട്ടുന്നതിനും ശിവശങ്കർ ഇടപെടൽ നടത്തിയിട്ടുണ്ട്. സ്വപ്നയുടെ ആവശ്യപ്രകാരം കസ്റ്റംസിനെ വിളിച്ചെന്നും ശിവശങ്കർ സമ്മതിച്ചിട്ടുണ്ടെന്നും ഇ.ഡി. കോടതിയിൽ വ്യക്തമാക്കി. ലൈഫ് മിഷനുമായി ബന്ധപ്പെട്ട രഹസ്യരേഖകൾ ശിവശങ്കർ സ്വപ്നക്ക് കൈമാറിയെന്നും ശിവശങ്കറിന്റെ ജാമ്യ ഹർജി എതിർത്തുകൊണ്ട് സോളിസിറ്റർ ജനറൽ സൂര്യപ്രകാശ് പി. റാവു വാദിച്ചു.\nശിവശങ്കറിന്റെ കസ്റ്റഡി കാലാവധി ഇന്നലെ അവസാനിച്ചിരുന്നു. തുടർന്ന് ഒരു ദിവസത്തേക്ക് കൂടി പ്രിൻസിപ്പൽ സെഷൻസ് കോടതി കസ്റ്റഡി നീട്ടിനൽകുകയായിരുന്നു. ശിവശങ്കറിന് ജാമ്യം നൽകരുതെന്നാവശ്യപ്പെട്ട് ആരോപണങ്ങളടങ്ങിയ 32 പേജുള്ള എതിർപ്പ് സത്യവാങ്മൂലമാണ് ഇ.ഡി. കോടതിയിൽ സമർപ്പിച്ചത്.\nസ്വർണക്കടത്തിനെക്കുറിച്ച് എം. ശിവശങ്കർ ഉൾപ്പെടെ മുഖ്യമന്ത്രിയുടെ ഓഫീസിലുള്ളവർക്ക് അറിയാമായിരുന്നെന്ന് എൻഫോഴ്സ്മെന്റ് ഡയറക്ടറേറ്റ് കഴിഞ്ഞ ദിവസം കോടതിയിൽ റിപ്പോർട്ട് നൽകിയിരുന്നു. സ്വപ്നാ സുരേഷിന് മുഖ്യമന്ത്രിയുടെ ഓഫീസിൽ ശക്തമായ ബന്ധങ്ങളുണ്ടായിരുന്നു. കെ-ഫോൺ, ലൈഫ് മിഷൻ പദ്ധതികളുടെ ടെൻഡറുകൾ തുറക്കുംമുമ്പ് ശിവശങ്കർ സ്വപ്നയ്ക്കുകൈമാറി. സ്വപ്നയ്ക്ക് കമ്മിഷനായി ലഭിച്ച ഒരുകോടി രൂപ ശിവശങ്കറിനുള്ളതായിരുന്നു. ടോറസ് ഡൗൺടൗൺ പദ്ധതിയുമായി ബന്ധപ്പെട്ട ഒരാളുടെ പേര് സ്വപ്ന വെളിപ്പെടുത്തിയിട്ടുണ്ട്. ഇയാൾ ശിവശങ്കറുമായി വളരെ അടുപ്പമുള്ള വ്യക്തിയാണെന്നും എറണാകുളം പ്രിൻസിപ്പൽ സെഷൻസ് കോടതിയിൽ ഇ.ഡി. നൽകിയ റിപ്പോർട്ടിൽ പറയുന്നുണ്ട്. സ്വർണക്കടത്തിന് മുൻപും സമാനമായ സംഭവങ്ങൾ നടന്നിട്ടുണ്ട്. ലോക്കറിലെ ഒരു കോടി രൂപ ശിവശങ്കറിന്റേത് അല്ലെന്നാണ് കോടതിയിൽ വ്യക്തമാക്കിയത്. എന്നാൽ ആ പണം ശിവശങ്കറിന്റേതാണെന്നും അതുകൊണ്ടാണ് ചാർട്ടേട് അക്കൗണ്ടന്റ് ലോക്കറിന്റെ കൂട്ടുടമ ആയത്. ലൈഫ് മിഷനിൽ ശിവശങ്കറിന് കോഴ കിട്ടിയെന്നതിന് തെളിവുണ്ടെന്നും ഇ.ഡി. കോടതിയിൽ വ്യക്തമാക്കി.\nതദ്ദേശ തിരഞ്ഞെടുപ്പ് , അന്തിമ വോട്ടര്‍പട്ടിക പ്രസിദ്ധീകരിച്ചു,\nവ്യാജ സ്വർണം പണയം വെച്ച് 11 ലക്ഷത്തിലധികം രൂപ തട്ടിയ ദമ്പതികൾ അറസ്റ്റിൽ.


അഫ്ഗാനിൽ മുൻ പൊലീസ് ഉദ്യോഗസ്ഥയെ വെടിവെച്ച് കൊന്നതിൽ പങ്കില്ലെന്ന്, താലിബാൻ. | Malayali Manasu\nHome World അഫ്ഗാനിൽ മുൻ പൊലീസ് ഉദ്യോഗസ്ഥയെ വെടിവെച്ച് കൊന്നതിൽ പങ്കില്ലെന്ന്, താലിബാൻ.\nഅഫ്ഗാനിൽ മുൻ പൊലീസ് ഉദ്യോഗസ്ഥയെ വെടിവെച്ച് കൊന്നതിൽ പങ്കില്ലെന്ന്, താലിബാൻ.\nകാബൂള്: അഫ്ഗാനിൽ മുൻ പൊലീസ് ഉദ്യോഗസ്ഥയെ വെടിവെച്ച് കൊന്നതിൽ പങ്കില്ലെന്ന് താലിബാൻ. സംഭവത്തെകുറിച്ച് അറിയാമെന്നും കൊലപാതകത്തിൽ പങ്കില്ലെന്നും അന്വേഷണം നടക്കുന്നുണ്ടെന്നും താലിബാൻ വക്താവ് സബീഹുള്ള മുജാഹിദ് വ്യക്തമാക്കി. അമേരിക്കയെ സഹായിച്ചവർക്കും മുൻ സർക്കാർ ഉദ്യോഗസ്ഥർക്കും താലിബാൻ പൊതുമാപ്പ് നൽകിയതാണെന്നും കൊലപാതകത്തിന് പിറകിൽ വ്യക്തിവിരോധം ആകാമെന്നും സബീഹുള്ള ആരോപിച്ചു.\nകഴിഞ്ഞ ദിവസമാണ് അഫ്ഗാനിലെ ഫിറോസ്കോ പ്രവിശ്യയിൽ മുൻ പൊലീസ് ഉദ്യോഗസ്ഥ ബാനു നേഗർ കൊല്ലപ്പെട്ടത്. താലിബാൻ വീട്ടിലേക്ക് അതിക്രമിച്ച് കയറി വെടിവെക്കുയായിരുന്നെന്നും മൃതദേഹത്തിന്റെ മുഖം വികൃതമാക്കിയെന്നും കുടുംബം വ്യക്തമാക്കിയിരുന്നു.\nപഞ്ച്ഷീര് പ്രവിശ്യയില് ഇപ്പോഴും താലിബാനും പ്രതിരോധ മുന്നണിയും തമ്മിൽ പോരാട്ടം തുടരുകയാണ്. താലിബാൻ വെടിവെപ്പ് നിർത്തിയാൽ ചർച്ചയ്ക്ക് തയ്യാറെന്ന് പ്രതിരോധ മുന്നണി വ്യക്തമാക്കി. മേഖലയിലെ നാല് ജില്ലകൾ പിടിച്ചെടുത്തെന്ന് താലിബാൻ അവകാശപ്പെടുന്നുണ്ട്. എന്നാൽ ശക്തമായ പോരാട്ടം തുടരുന്നെന്നും താലിബാൻ മേഖലയിൽ കയറാനായിട്ടില്ലെന്നും പ്രതിരോധ മുന്നണി പ്രതികരിച്ചു. ഇരു ഭാഗത്തും മരണവും റിപ്പോർട്ട് ചെയ്തിട്ടുണ്ട്. സഖ്യനേതാവ് അഹമ്മദ് മസൂദാണ് ഇക്കാര്യം വ്യക്തമാക്കിയത്.\nഅതിനിടെ സ്വകാര്യ അഫ്ഗാൻ സർവകലാശാലകളില് പെണ്‍കുട്ടികളുടെ വിദ്യാഭ്യാസത്തിന് മാർഗരേഖ താലിബാന് പുറത്തിറക്കി. വിദ്യാർഥിനികള് നിർബന്ധമായും മുഖം മറയ്ക്കണം ആണ്‍കുട്ടികള്‍ക്കും പെണ്‍കുട്ടികള്‍ക്കുമിടയില് മറവേണം. പെൺകുട്ടികളെ വനിതാ അധ്യപകർ തന്നെ പഠിപ്പിക്കണം തുടങ്ങിയവയാണ് മാർഗരേഖയിലുള്ളത്. ഇന്ന് സർവ്വകലാശാലകൾ തുറന്ന് പ്രവർത്തിക്കാനിരിക്കെയാണ് ഉത്തരവ് ഇറക്കിയത്.\nPrevious articleകോവിഡ്, അവലോകന യോഗം നാളെ\nNext articleകോവിഡ് പ്രോട്ടോകോൾ ലംഘനം; അർജൻറീന-ബ്രസീൽ മത്സരം ഉപേക്ഷിച്ചു


ധീര പോരാളി തിരിച്ചെത്തി; വാഗാ അതിർത്തിയിൽ അഭിനന്ദനെ സ്വീകരിച്ച് രാജ്യം |\n1st March 2019 1st March 2019 MJnewsDesk0Comments\nവ്യോമസേന വിംഗ് കമാൻഡർ അഭിനന്ദൻ വർധമാനെ പാക്കിസ്ഥാൻ ഇന്ത്യക്ക് കൈമാറി. വൈകുന്നേരം 5. 25 ഓടെയാണ് വാഗാ അതിർത്തി കടന്ന് വിംഗ് കമാൻഡർ അഭിനന്ദൻ ഇന്ത്യയിലേക്ക് തിരിച്ചെത്തിയത്. വാഗയിൽ വൈസ് മാര്‍ഷല്‍മാരായ പ്രഭാകര്, ആര് ജി കെ കപൂര് എന്നിവര് അദ്ദേഹത്തെ സ്വീകരിച്ചു. പാക് പിടിയിലായി രണ്ട് ദിവസത്തിന് ശേഷമാണ് അഭിനന്ദൻ തിരിച്ചെത്തുന്നത്. ആയിരങ്ങളാണ് വാഗാ അതിർത്തിയിൽ ധീരജവാന്റെ തിരിച്ചുവരവിനായി പുലർച്ചെ മുതൽ കാത്തിരുന്നത്. വാഗാ അതിര്‍ത്തിയില് പ്രോട്ടോക്കോള് നടപടികള് പുരോഗമിക്കുകയാണ്. ഇതിന് ശേഷം അഭിനന്ദന് മാധ്യമങ്ങളെ കാണുമെന്നും സ്ഥിരീകരിക്കാത്ത റിപ്പോര്‍ട്ടുകളുണ്ട്\nഇന്നലെയാണ് പാക് പ്രധാനമന്ത്രി ഇമ്രാൻ ഖാൻ അഭിനന്ദനെ വെള്ളിയാഴ്ച വിട്ടയക്കുമെന്ന് പ്രഖ്യാപിച്ചത്. അഭിനന്ദന്റെ മാതാപിതാക്കളടക്കം വാഗാ അതിർത്തിയിൽ സ്വീകരിക്കാൻ എത്തിയിരുന്നു. റാവൽപിണ്ടിയിൽ നിന്ന് പ്രത്യേക വിമാനത്തിൽ പാക് സൈന്യം അഭിനന്ദനെ ലാഹോറിലേക്ക് എത്തിക്കുകയും ഇവിടെ നിന്ന് റോഡ് മാർഗം വാഗാ അതിർത്തിയിൽ എത്തിക്കുകയായിരുന്നു.\nനിരവധി സൈനിക വാഹനങ്ങളുടെ അകമ്പടിയോടെയാണ് അഭിനന്ദനെ പാക്കിസ്ഥാൻ വാഗാ അതിർത്തിയിൽ എത്തിച്ചത്. തുടർന്ന് ആരോഗ്യസ്ഥിതി ഉൾപ്പെടെയുള്ള കാര്യങ്ങൾ പരിശോധിച്ചു. മൂന്നാം കക്ഷിയെന്ന നിലയിൽ റെഡ് ക്രോസിന്റെ സാന്നിധ്യവും പാക്കിസ്ഥാൻ തേടിയിരുന്നു. തുടർന്ന് ബീറ്റിംഗ് റിട്രീറ്റ് ചടങ്ങിനിടെയാണ് ഇന്ത്യൻ അധികൃതർക്ക് കൈമാറിയത്.\nഫെബ്രുവരി 27നാണ് മിഗ് 21 ബൈസൺ വിമാനം പാക് അധീന കാശ്മീരിൽ തകർന്നുവീണ് അഭിനന്ദൻ പാക് സൈന്യത്തിന്റെ പിടിയിലാകുന്നത്. പാക് സൈന്യത്തിന്റെ പിടിയിലകപ്പെട്ടിട്ടും ധീരമായി ചോദ്യങ്ങളോട് പ്രതികരിച്ചതും രഹസ്യങ്ങളെ കുറിച്ചുള്ള ചോദ്യത്തിന് അതിന് ഉത്തരം നൽകാനാകില്ലെന്ന് തലയുയർത്തിപ്പിടിച്ച് കൊണ്ട് മറുപടി നൽകുന്നതിന്റെയും വീഡിയോ ദൃശ്യങ്ങൾ പ്രചരിച്ചിരുന്നു. ഇന്ത്യ നടത്തിയ നയതന്ത്ര നീക്കങ്ങളും ലോകരാഷ്ട്രങ്ങളുടെ സമ്മർദവുമാണ് മൂന്ന് ദിവസത്തിന് ശേഷം അഭിനന്ദനെ തിരിച്ചയക്കാൻ പാക്കിസ്ഥാൻ തയ്യാറായത്.\n← കൊലത്ത് വിദ്യാർഥിയെ മർദിച്ചു കൊന്നത് സിപിഎം ബ്രാഞ്ച് സെക്രട്ടറിയുടെ മകളെ ശല്യം ചെയ്തുവെന്ന് ആരോപിച്ച്\nകാശ്മീരിലെ നൗഷേരയിൽ വീണ്ടും പാക് വെടിവെപ്പ് →\nമതം നോക്കുന്നവർക്ക് ഭക്ഷണമില്ല; കടയുടെ മുന്നിൽ ബോർഡ് സ്ഥാപിച്ച് ഹോട്ടലുടമ


www.mathsblog.in : Maths Blog for School Teachers & Students: I.T Model Questions - 2014\nകേരളത്തിലെ വിദ്യാഭ്യാസ രംഗത്ത് വിവര സാങ്കേതിക വിദ്യയുടെ കടന്നു വരവ് ഏറെ മാറ്റങ്ങള് വരുത്തിയിട്ടുണ്ട്. തങ്ങളുടെ വിഷയം പഠിപ്പിക്കാനായി സാങ്കേതിക വിദ്യയെ എങ്ങിനെ ഉപയോഗിക്കാം എന്നതിനെ കുറിച്ച് അധ്യാപകര് ഇന്ന് മുന്‍പത്തേക്കാള് ഏറെ ചിന്തിക്കുന്നുണ്ട്. അത്തരത്തില് വിവിധ വിഷയങ്ങളെ വിവര സാങ്കേതിക വിദ്യയുടെ സാധ്യതകള് ഉപയോഗിച്ചു അധ്യയനം നടത്തുമ്പോഴും ഐ.ടി വിഷയത്തെയും ഒപ്പം കൊണ്ടു പോകാന് അധ്യാപകര് ശ്രമിക്കുന്നു.\nഐ.ടി വിഷയത്തിന് ഈ വര്‍ഷം അര്‍ദ്ധ വാര്‍ഷിക പരീക്ഷയും വാര്‍ഷികവും എന്നിങ്ങനെ രണ്ടു പരീക്ഷകളാണ് എട്ട്, ഒന്‍പത് ക്ലാസുകളില് ഉണ്ടാവുക എന്നു സൂചിപ്പിക്കുന്ന സര്‍ക്കുലര് കണ്ടിരിക്കുമല്ലോ. പത്താം ക്ലാസില് മൂന്നു പരീക്ഷകളാണ്. അര്‍ദ്ധവാര്‍ഷികം, മോഡല് പരീക്ഷ, പൊതു പരീക്ഷ എന്നിങ്ങനെ മൂന്നു പരീക്ഷകളാണ് ഉണ്ടാവുക.\nകൂടാതെ മുന്‍പ് ഐ.ടി പരീക്ഷയ്ക്ക് ഒന്നര മണിക്കൂറായിരുന്നു സമയം. എന്നാല് ഈ വര്‍ഷം ഇത് ഒരു മണിക്കൂറാക്കി കുറച്ചിട്ടുണ്ട്. ഈ മാറ്റങ്ങള്‍ക്ക് യോജിച്ച വിധത്തില് നാം പരീക്ഷാര്‍ത്ഥികളെ തയാറാക്കേണ്ടതുണ്ട്. അതിനു സഹായിക്കുന്ന ചോദ്യ ബാങ്കാണ് ഇന്നത്തെ പോസ്റ്റില് ഉള്‍പ്പെടുത്തിയിരിക്കുന്നത്.\nLabels: ICT VIII, ICT X, IT, IT 2014, itschool, sslc 2014, SSLC New\nUnknown October 4, 2013 at 10:18 AM\nപത്താം ക്ലാസ് ഐടി പ്രാക്റ്റിക്കൽ പരീക്ഷ എന്ന് നടക്കുമെന്ന് ആർക്കെങ്കിലും അറിയാമോ. അർധവാർഷിക പരീക്ഷ എന്നേ അറിഞ്ഞുള്ളൂ. അത് ക്രിസ്തുമസ്-ന് മുൻപാണോ അതോ ക്രിസ്തുമസ് പരീക്ഷയുടെ കൂടെയാണോ\nവിപിന് മഹാത്മ October 4, 2013 at 12:26 PM\nICT Standard-10 Model Question-ന്റെ ഉത്തര സൂചിക ഇവിടെനിന്നും ഡൌണ്‍ലോഡ് ചെയ്യാം\nവി.കെ. നിസാര് October 4, 2013 at 3:34 PM\nkrishnakumar,Cherukara October 4, 2013 at 7:30 PM\nreally useful to students and teachers\nkrishnakumar,Cherukara October 4, 2013 at 7:31 PM\nnazeer October 5, 2013 at 7:55 AM\ngood work VIPIN......\n♪♪ ѕυ∂αяѕαη™ ♪♪ October 5, 2013 at 1:10 PM\nവളരേ നല്ല ചോദ്യങ്ങള്.... നന്ദി..\nDREAM October 5, 2013 at 6:42 PM\nIT Practical പരീക്ഷ October 17 ന് ആരംഭിക്കും.\na very good attempt it model questions thank u very much\nUnknown October 6, 2013 at 2:35 PM\nvisit my site and write the suggestions as comments\nVPS HSS FOR BOYS,VENGANOOR\nUnknown October 10, 2013 at 2:23 PM\nUTHRAM October 10, 2013 at 2:30 PM\nRPMHS, Kumbalam October 17, 2013 at 12:17 PM\nghsspunkunnam October 17, 2013 at 2:48 PM\n@ RPMHS, Kumbalam visit the site\nJALALIYYA HSS EDAVANNAPPARA\nUnknown October 19, 2013 at 10:12 PM\nthank you.It is really useful\nthe step to do the pratical must given with the questions\nAnonymous November 10, 2013 at 11:04 AM\nഞങ്ങള്‍ക്ക് ആത്മവിശ്വാസം നല്‍കുന്ന ചോദ്യങ്ങള്...നന്ദി\nഅശ്വിന്.ജി എ സ്\nAnonymous November 10, 2013 at 11:06 AM\nUnknown November 25, 2013 at 6:06 PM\nravi December 4, 2013 at 3:49 PM\nthanks for the questions.will be helpful2students.\nIt,s very useful....Thanks\nmayarethy February 9, 2014 at 8:32 PM\nഒൻപതാം ക്ളാസിലെ റാസ്മോൾ വർക്കഷീറ്റ് കാണിച്ചുതരുമോ\nMeera S Venpala February 15, 2014 at 11:26 AM\nCan anyone give answer key for biology Model?\nIT WAS SO HELPFUL TO US!!!!!.........\nTHANKS TO MATHS BLOG AND ITS WORKERSSS......\nTom October 9, 2014 at 9:39 PM\nUnknown November 16, 2015 at 3:14 PM\nQuiz programes ന്‍റെ model question papers publish ചെയ്യുന്നത് കുട്ടികള്‍ക്ക് വളരെയധികം പ്രയോജനപ്രദമായിരിക്കും.\nStd X - Social Science - Chapters 1,2,3 4,5, 8, 9, 10\nUbuntu based Kalolsavam Software for School Level


ഡിസംബര് മാസത്തില് പോകാന് പറ്റിയ ചില സ്ഥലങ്ങളെ പരിചയപ്പെടാം. | North India|travel|december vacation\nഉത്തരാഖണ്ഡ് തണുപ്പിന്റെ നാടാണെന്ന് പറയാം. മഞ്ഞുകാഴ്ച്ചകള് കാണാന് നിരവധിയിടങ്ങള് ഉള്ള ഉത്തരാഖണ്ഡില് ഏറ്റവും പ്രമുഖം ചോപ്തയെന്ന നാടാണ്. ഇന്ത്യയുടെ സ്വിറ്റ്‌സര്‍ലാന്‍ഡ് അഥവാ മിനി സ്വിറ്റ്‌സര്‍ലന്‍ഡ് എന്നറിയപ്പെടുന്ന ചോപ്ത സാഹസികപ്രേമികളുടെ പ്രിയ ഡെസ്റ്റിനേഷനാണ്.ഉത്തരാഖണ്ഡിലെ രുദ്രാപ്രയാഗ് ജില്ലയിലാണ് ചോപ്ത സ്ഥിതി ചെയ്യുന്നത്.\nകേദര്‍നാഥ് വന്യജീവി സങ്കേതത്തിന്റെ ഭാഗമായുളള ചെറിയ ഗ്രാമമാണ് ചോപ്ത. ഡിസംബര് മുതല് മാര്‍ച്ച് വരെയുളള മാസങ്ങളില് തുങ്കനാഥ് ക്ഷേത്രവും ചന്ത്രശിലയും മുഴുവനായും മഞ്ഞില് കുളിക്കും. ഉത്തരാഖണ്ഡിലെ രുദ്രപ്രയാഗ് ജില്ലയില് സ്ഥിതി ചെയ്യുന്ന ചോപ്ത സഞ്ചാരികള് മുന്നില് തീര്‍ക്കുന്നതു വിസ്മയങ്ങളാണ്. സമുദ്രനിരപ്പില് നിന്ന് 8,790 അടി മുകളിലാണ് ചോപ്ത സ്ഥിതി ചെയ്യുന്നത്. ചുറ്റും മലകള് അതിര്‍ത്തി തീര്‍ക്കുന്ന ചോപ്തയില് നിന്നു നോക്കിയാല് ഹിമാലയന് മലനിരകളെ അങ്ങിങ്ങായി കാണാം.\nഅളകനന്ദയും ഭാഗീഥിയും ഒന്നിക്കുന്ന ദേവപ്രയാഗ്, അളകനന്ദയും മന്ദാകിനിയും ഒന്നിക്കുന്ന രുദ്രപ്രയാഗ്, അളകനന്ദയും പിന്താറും കൂടിച്ചേരുന്ന കര്‍ണപ്രയാഗ് എന്നിങ്ങനെ മൂന്ന് സംഗമസ്ഥാനങ്ങളിലൂടെയാണ് ചോപ്തയിലേക്കുള്ള യാത്ര. ഗാര്‍വാലാ പഞ്ചായത്തിലൂടെ ഒരു ബസ് യാത്ര നടത്തിനോക്കിയാല് അറിയാം ചോപ്തയുടെ സൗന്ദര്യം. ചോപ്തയിലെത്തിയാല് അടരുകളായി വീഴുന്ന മഞ്ഞുതുളളികളാണ് സഞ്ചാരികളെ സ്വാഗതം ചെയ്യുന്നത്.\nശീതകാലങ്ങളില് വഴികളും താഴ്വാരവുമെല്ലാം വെളള പഞ്ഞിപുതപ്പ് പുതച്ചതുപോലെയാവും. മലകളാവട്ടെ വെളളകല്ലില് തീര്‍ത്ത മാലകള് പോലെയും. ട്രക്കിംഗില് താത്പര്യമുളളവര്‍ക്ക് ഏറ്റവും പ്രിയപ്പെട്ട സ്ഥലമാണ് ചോപ്തയിലെ തുങ്കനാദിലുളള ചന്ദ്രശിലാ ട്രക്ക്. വനത്തിനും പുല്‍മേടിനുമിടയിലൂടെ ട്രക്കിംഗിനായി നിരവധി സ്ഥലങ്ങള് ചോപ്തയിലുണ്ട്. ചന്ദ്രശില, തുങ്കനാഥ്, ദേവറിയാത്താല് തുടങ്ങിയവയാണ് ഇവിടുത്തെ പ്രധാന ട്രക്കിംഗ് കേന്ദ്രങ്ങള്. പക്ഷി നിരീക്ഷകരുടെ ഇഷ്ടസങ്കേതം കൂടിയാണ് ചോപ്ത.\nകാശ്മീരിലെ സോന്‍മാര്‍ഗ്ഗിന് സമീപത്തുള്ള തജിവാസ് ഗ്ലേസിയര് മഞ്ഞുകാലത്ത് സന്ദര്‍ശിച്ചിരിക്കേണ്ടയിടമാണ്. കാശ്മീരിലെ മഞ്ഞു വീഴ്ചയുടെ തുടക്കം ഇവിടെ നിന്നാണ്. സോന്‍മാര്‍ഗ്ഗില് നിന്നും ഏഴ് കിലോമീറ്റര് ദൂരം ട്രക്ക് ചെയ്തു വേണം ഇവിടെ എത്തിചേരാന്. </p>\nഡിസംബര് മാസത്തില് ഇന്ത്യയില് ഏറ്റവും അധികം സഞ്ചാരികള് എത്തിച്ചേരുന്ന മഞ്ഞുകാല വിനോദസഞ്ചാരകേന്ദ്രമാണ് ഹിമാചല് പ്രദേശിലെ ഡല്‍ഹൗസി. ഒരപാട് പ്രത്യേകതകള് ഉള്ളയിടമാണിത്. ബ്രിട്ടീഷ് പട്ടാളത്തിന്റെ ഹില്‍സ്റ്റേഷന് കന്റോണ്‍മെന്റുകളിലൊന്നായിരുന്നു ഒരു കാലത്ത് ഇവിടം. പഞ്ചാബ്-ഹിമാചല് ബോര്‍ഡറിലെ പത്താന്‍കോട്ട് റെയില്‍വെ സ്റ്റേഷനില് നിന്ന് പ്രകൃതി സൗന്ദര്യം വാരിവിതറിയ വഴിയിലൂടെ 75 കിലോമീറ്റര് സഞ്ചരിക്കണം ഇവിടെയെത്താന്. സമുദ്രനിരപ്പില് നിന്ന് ഏകദേശം 2036 മീറ്റര് ഉയരത്തിലുളള ‘ചമ്പ’ ജില്ലയിലാണ് ഡല്‍ഹൗസി സ്ഥിതിചെയ്യുന്നത്.\nതണുപ്പിന്റെ കാര്യത്തില് ഒട്ടും കോംപ്രമൈസ് ഇല്ലാത്ത സ്ഥലമാണ് ഗാംഗ്‌ടോക്ക്. നേപ്പാളിനും ചൈനയ്ക്കും ഭൂട്ടാനും ഇടയിലായി ഇന്ത്യയോട് ചേര്‍ന്നു സ്ഥിതി ചെയ്യുന്ന ഇവിടം സിക്കിം പ്രദേശിന്റെ ഭാഗമാണ്. രാജ്യത്തെ ഒട്ടേറെ കൊടുമുടികളോട് ചേര്‍ന്നു സ്ഥിതി ചെയ്യുന്നതിനാല് ആര്‍ക്കും പ്രിയപ്പെട്ടതാവുന്ന ഇടമാണ് ഇത് .എല്ലാ വശവും പര്‍വ്വത നിരകളാല് ചുറ്റപ്പെട്ടു കിടക്കുന്ന സോംഗോ തടാകമാണ് മഞ്ഞുകാലത്ത് ഗാംടോക്കില് ഏറ്റവും ആകര്‍ഷണീയമാകുന്നത്.സമുദ്രനിരപ്പില് നിന്നും 12,000 അടി ഉയരത്തില് സ്ഥിതി ചെയ്യുന്ന തടാകത്തെ സിക്കിമിലുള്ളവര് ഏറെ വിശുദ്ധമായാണ് കണക്കാക്കുന്നത്.\nNorth India travel december vacation


DigitalMalayali| സംസ്ഥാനത്തെ പോപ്പുലര് ഫ്രണ്ട് നേതാക്കളുടെ വീടുകളില് ഇഡി റെയ്ഡ്\nDigital Malayali Web Desk December 03, 2020, 11:08 a.m.\nതിരുവനന്തപുരത്തെയും മലപ്പുറത്തെയും നേതാക്കളുടെയും വീടുകളില് ഒരേസമയമാണ് റെയ്ഡ് നടക്കുന്നത്.\nമലപ്പുറം: സംസ്ഥാനത്തെ പോപ്പുലർ ഫ്രണ്ട് നേതാക്കളുടെ വീടുകളിൽ എൻഫോഴ്സ്മെന്റ് ഡയറക്ട്രേറ്റ് പരിശോധന നടത്തുന്നു. തിരുവനന്തപുരത്തെയും മലപ്പുറത്തെയും നേതാക്കളുടെയും വീടുകളില് ഒരേസമയമാണ് റെയ്ഡ് നടക്കുന്നത്. ദേശീയ കൌൺസിൽ അംഗങ്ങളായ ഏഴ് നേതാക്കളുടെ വീടുകളിലാണ് പരിശോധന നടക്കുന്നത്. പോപ്പുലർ ഫ്രണ്ട് ഓഫ് ഇന്ത്യ ദേശീയ ചെയർമാൻ ഒഎംഎ സലാം, ദേശീയ സെക്രട്ടറി നസറുദ്ദീൻ എളമരം എന്നിവരുടെ മലപ്പുറത്തെ വീടുകളിലും തിരുവനന്തപുരം കരമന സ്വദേശികൂടിയായ അഷ്റഫ് മൗലവിയുടെ പൂന്തുറയിലെ വീട്ടിലും പോപ്പുലർ ഫ്രണ്ടിന്റെ മീഞ്ചന്തയിലെ ഓഫീസിലുമടക്കം ഇഡി സംഘം പരിശോധിക്കുന്നുണ്ട്.\nകൊച്ചിയിൽ നിന്നുള്ള സംഘമാണ് തലസ്ഥാനത്ത് പരിശോധന നടത്തുന്നത്. പരിശോധന ഇപ്പോഴും തുടരുകയാണ്. ദില്ലി കലാപവുമായി ബന്ധപ്പെട്ട് രജിസ്റ്റർ ചെയ്ത ഒരു കേസിന്റെ അടിസ്ഥാനത്തിലാണ് പോപ്പുലർ ഫ്രണ്ടിന്റെ സാന്പത്തിക ഇടപാടുകൾ അന്വേഷിക്കുന്നതെന്നാണ് വിവരം. അതേസമയം, റെയ്ഡിനെക്കുറിച്ചുള്ള കൂടുതല് വിവരങ്ങള് ഇഡി പുറത്തുവിട്ടിട്ടില്ല.\nമൃതദേഹത്തിൽ പാവാട മാത്രം; നെയ്യാറിലെ മുങ്ങിമരണത്തിൽ ദുരൂഹത\nയോഗപാഠ്യപന്ധതിയുടെ ഭാഗമാക്കണം : ബി.രാധാകൃഷ്ണമേനോൻ-\nകൊല്ലത്തും കളമശേരി മോഡല് ആക്രമണം; കളിയാക്കിയത് ചോദ്യം ചെയ്ത കുട്ടികളെ കരിങ്കല്ല് ഉപയോഗിച്ച് തല്ലിച്ചതച്ചു\nസോളാര് കേസ് സിബിഐ ഉടന് ഏറ്റെടുക്കില്ല; തീരുമാനം നിയമോപദേശം ലഭിച്ചശേഷം തീരുമാനം


‘വനിതാദിന ആശംസകള് നല്‍കില്ല’; മഞ്ജുവാര്യര് കാരണം വ്യക്തമാക്കുന്നു – Chandrika Daily\nBy chandrika Wednesday March 8, 2017 09:38 am\n‘വനിതാദിന ആശംസകള് നല്‍കില്ല’; മഞ്ജുവാര്യര് കാരണം വ്യക്തമാക്കുന്നു\nതൃശൂര്: വനിതാദിനം ആഘോഷിക്കില്ലെന്നും ആര്‍ക്കും വനിതാദിന ആശംസകള് നല്‍കില്ലെന്നും പ്രശസ്ത നടി മഞ്ജുവാര്യര്. തൃശൂര് വിമല കോളേജില് പരിപാടിയില് പങ്കെടുത്ത് സംസാരിക്കുകായിരുന്നു മഞ്ജു. സ്ത്രീകളുടെ സുരക്ഷ ഉറപ്പാക്കാതെ ഇനിമുതല്…\nതൃശൂര്: വനിതാദിനം ആഘോഷിക്കില്ലെന്നും ആര്‍ക്കും വനിതാദിന ആശംസകള് നല്‍കില്ലെന്നും പ്രശസ്ത നടി മഞ്ജുവാര്യര്. തൃശൂര് വിമല കോളേജില് പരിപാടിയില് പങ്കെടുത്ത് സംസാരിക്കുകായിരുന്നു മഞ്ജു.\nസ്ത്രീകളുടെ സുരക്ഷ ഉറപ്പാക്കാതെ ഇനിമുതല് വനിതാദിനം ആഘോഷിക്കില്ല. എല്ലാദിവസവും എല്ലാവര്‍ക്കും വേണ്ടിയുള്ളതാണ്. അല്ലാതെ ഒരു പ്രത്യേകദിവസം നിശ്ചയിക്കുന്നതില് കാര്യമില്ലെന്ന് വനിതാദിനത്തെക്കുറിച്ച് മഞ്ജു പറഞ്ഞു. തിരിച്ചുവരവിലും സിനിമാലോകം നന്നായി സ്വീകരിച്ചു. നൃത്തവും അഭിനയവും പാഷനാണെന്നും തനിക്ക് തൊഴിലല്ലെന്നും മഞ്ജു കൂട്ടിച്ചേര്‍ത്തു. സൈറാബാനുവാണ് മഞ്ജുവിന്റെ ഇനി പുറത്തിറങ്ങാനുള്ള ചിത്രം.\nCategories: More, Views Tags: actress manju warrier


geetha maina | പ്രവാസിയായ ഭർത്താവ് വീട് വച്ചത് കുടുംബത്തോടൊപ്പം അന്തിയുറങ്ങാൻ; വയറിങ് പണിക്ക് വന്ന അസമുകാരന്റെ മൂന്ന് ദിവസത്തെ പ്രണയത്തിൽ മതിമറന്ന ഭാര്യയും; വീട് വിട്ട് കാമുകനുമായി ഗീത ഒളിച്ചോടി എത്തിയത് നക്‌സൽ ബാരിയിൽ; നാലു മാസത്തിന് ശേഷം സ്ഥലം തിരിച്ചറിഞ്ഞ കാളികാവ് പൊലീസിന് പ്രതികളുമായി മടങ്ങിയെത്താൻ സുരക്ഷയൊരുക്കിയത് കേന്ദ്ര സേനയും; തൊമ്മൻകുന്നിലെ അത്യപൂർവ്വ പ്രണയവും എത്തിയത് അഴിക്കുള്ളിൽ; മൃദുൽ ഗൊഗോയി എന്ന മൈനയും കാമുകിയും കുടുങ്ങുമ്പോൾ - MarunadanMalayali.com\nFebruary 25, 2020 | 01:16 PM IST | Permalink\nതൊടുപുഴ: ഭർത്താവിനെയും നാലും ഒൻപതും വയസുള്ള കുട്ടികളെയും ഉപേക്ഷിച്ച് യുവതി മുങ്ങിയത് മൂന്നു ദിവസം മാത്രം പരിചയമുള്ള ആസാം സ്വദേശിക്കൊപ്പം. പ്രവാസിയായ ഭർത്താവ് നിർമ്മിക്കുന്ന വീടിന്റെ വയറിങ് ജോലിക്കു വന്ന മൈനയുമായി ഗീത അടുപ്പത്തിലാകുകയായിരുന്നു. മൂന്നു ദിവസത്തെ അടുപ്പത്തിനൊടുവിൽ കഴിഞ്ഞ സെപ്റ്റംബർ മൂന്നിന് രാത്രിയാണ് ഗീത ഇയാളോടൊപ്പം ഇറങ്ങിപ്പോയി. ഇതോടെ ബന്ധുക്കളുടെ പരാതി പൊലീസിനെത്തി. കരുതലോടെയായി അന്വേഷണം. ഒടുവിൽ ഒളിച്ചോട്ടം അഴിക്കുള്ളിലും.ജീവൻ പോലും പണയം വച്ച് പ്രതികളുമായി കേരളത്തിലേക്ക് തിരിച്ച പൊലീസിനു സിആർപിഎഫാണ് സുരക്ഷയേകിയത്.\nആസാം ദിംബൂർഗർ ജില്ലയിലെ ഗ്രാമത്തിൽ താമസക്കാരനായ മൈനയെന്നു വിളിക്കുന്ന മൃദുൽ ഗൊഗോയി (31) , തൊമ്മൻകുത്ത് സ്വദേശിനി ഗീത (32) എന്നിവരെയാണ് കാളിയാർ പൊലീസ് അറസ്റ്റു ചെയ്തത്. ഗീതയ്ക്ക് മലയാളം മാത്രമേ അറിയൂ. എന്നിട്ടും ഭാഷ പോലും വശമില്ലാത്ത യുവതി കാമുകനൊപ്പം എത്തിയത് ആസാമിലെ നക്‌സൽ സാന്നിധ്യമുള്ള ഗ്രാമീണ മേഖലയിലാണ്. നാലു മാസത്തോളം ഇവിടെ ഒളിവിൽ കഴിഞ്ഞു. നീണ്ട അന്വേഷണത്തിനൊടുവിലാണ് അതീവ സാഹസികമായി പൊലീസ് സംഘം ഇവരെ കസ്റ്റഡിയിലെടുത്ത് കേരളത്തിലെത്തിച്ചത്.\nതൊടുപുഴ തൊമ്മൻകുത്ത് സ്വദേശിയാണ് ഗീത. മൂന്നു ദിവസം മാത്രം പരിചയമുള്ള ഇതര സംസ്ഥാനക്കാരനായ കാമുകനൊപ്പം മക്കളെ ഉപേക്ഷിച്ച് സ്ഥലം വിട്ടതാണ് കേസിന് വഴിത്തിരവായത്. ഇതോടെ ജുവൈനൽ ജസ്റ്റീസ് ആക്ട് ചുമത്തി. ഇതാണ് ഇരുവരേയും അഴിക്കുള്ളിലാക്കിയത്. വീട് വിട്ട ശേഷം തുടർന്ന് ട്രെയിനിൽ ദിംബൂർഗറിൽ എത്തി കാമുകനൊപ്പം താമസിക്കുകയായിരുന്നു ഗീത. പുറമെ നിന്നുള്ളവർക്ക് കടന്നുവരാൻ സാധിക്കാത്ത ഗ്രാമീണ മേഖലയിലാണ് യുവതിയെയും കൂട്ടി ഇയാൾ താമസിച്ചിരുന്നത്. ഇയാൾക്ക് സ്വദേശത്ത് ഭാര്യയും കുട്ടിയുമുണ്ട്.\nയുവതിയുടെ ബന്ധുക്കളുടെ പരാതിയെ തുടർന്ന് കാളിയാർ എസ്‌ഐ വി സി.വിഷ്ണുകുമാറിന്റെ നേതൃത്വത്തിൽ അന്വേഷണം നടത്തി വരുന്നതിനിടെ സൈബർ സെല്ലിന്റെ സഹായത്തോടെ ഇവർ എവിടെയുണ്ടെന്ന് കണ്ടെത്തി. കാളിയാർ എഎസ്‌ഐ വിജേഷ്, സിപിഒമാരായ അജിത്, ഷൈലജ, ശുഭ എന്നിവർ ആസാമിലെത്തി ഇരുവരെയും കസ്റ്റഡിയിലെടുത്തു. സമീപത്തെ മൊറാൻ പൊലീസ് സ്റ്റേഷനിൽ എത്തിച്ചപ്പോൾ മൈനയുടെ ഗ്രാമവാസികൾ പൊലീസ് സ്റ്റേഷൻ വളഞ്ഞു. തുടർന്ന് ഇടുക്കി ജില്ലാ പൊലീസ് മേധാവി പി.കെ.മധു തമിഴ്‌നാട് സ്വദേശിയായ ദിംബുഗർ എസ്‌പി ശ്രീജിത്തുമായി ബന്ധപ്പെട്ട് ആവശ്യമായ സഹായം തേടി.\nപിന്നീട് സ്ഥലത്തു നിന്നും 500 ഓളം കിലോമീറ്റർ അകലമുള്ള ഗുവാഹത്തി എയർപോർട്ട് വരെ ആയുധധാരികളായ സിആർപിഎഫ് ഉദ്യോഗസ്ഥരുടെ സംരക്ഷണയിൽ എത്തിക്കുകയായിരുന്നു. പിന്നീട് ഇരുവരെയും വിമാന മാർഗം കേരളത്തിലെത്തിച്ചു. ജുവനൈൽ ജസ്റ്റിസ് ആക്ട് പ്രകാരം കോടതിയിൽ ഹാജരാക്കിയ ഇരുവരെയും റിമാൻഡ് ചെയ്തു.\nട്രെയിൻ മാർഗം ഇവർ അസമിലെ ദിവൂർഗർ ജില്ലയിൽ എത്തിയതായി െസെബർസെൽ വഴി നടത്തിയ അന്വേഷണത്തിൽ പൊലീസ് കണ്ടെത്തിയിരുന്നു. ഒക്ടോബറിൽ കാളിയാർ പൊലീസ് അസമിലെത്തിയെങ്കിലും ഇവരെ കണ്ടെത്താനാകാതെ തിരികെ പോന്നു.\nയുവതി അമ്മയെ സ്ഥിരമായി വിളിക്കുന്ന നമ്പർ പിന്തുടർന്ന് നടത്തിയ അന്വേഷണത്തിൽ ഇരുവരും താമസിക്കുന്ന സ്ഥലം പൊലീസ് കണ്ടെത്തി. തുടർന്ന് 22ന് കാളിയാർ പൊലീസ് സ്റ്റേഷനിലെ എഎസ്ഐ: വിജേഷ്, സി.പി.ഒ അജിത്ത്, വനിതാ പൊലീസ് ഉദ്യോഗസ്ഥരായ െഷെലജ, ശുഭ എന്നിവരുടെ നേതൃത്വത്തിൽ അസമിലെത്തി.\nഇരുവരും താമസിക്കുന്ന വീട് കണ്ടെത്തി. ഇവിടെനിന്ന് ഇരുവരെയും കസ്റ്റഡിയിലെടുത്ത് മൊറാൻ പൊലീസ് സ്റ്റേഷനിലെത്തിച്ചു. ഇതിനിടെ ഇരുവരെയും വിട്ടുകിട്ടണമെന്ന് ആവശ്യപ്പെട്ട് നാട്ടുകാർ പൊലീസ് സ്റ്റേഷൻ വളഞ്ഞു. വിവരമറിഞ്ഞ് ഇടുക്കി ജില്ലാ പൊലീസ് മേധാവി പി.കെ. മധു ദിബുഗർ എസ്‌പി: ശ്രീജിത്തിന്റെ സഹായം തേടി.\nതുടർന്ന് സിആർപിഎഫ് ഉദ്യോഗസ്ഥരുടെ സഹായത്താൽ 480 കിലോമീറ്റർ അകലെ ഗുവാഹത്തി വിമാനത്താവളത്തിൽ ഇവരെ എത്തിച്ചു. ഇവിടെനിന്ന് ഇന്നലെ പുലർച്ചെയോടെ സംഘം കേരളത്തിലെത്തി.


ലക്ഷങ്ങൾ ചിലവാക്കി പണിത പുല്ലൂർ അപകടവളവിലെ നടപ്പാത പൊട്ടിപൊളിയുന്നു – IRINJALAKUDALIVE.com\n- April 10, 2019 April 12, 2019\nപുല്ലൂർ : അപകടങ്ങൾ കുറയ്ക്കാനായി വീതി കൂട്ടിയ പുല്ലൂർ അപകടവളവിലെ സംസ്ഥാനപാതക്ക് ഇരുവശവും പണിത നടപ്പാതയിൽ ടൈൽസ് നിർമ്മാണം പൂർത്തിയാക്കി ആഴ്ചകൾക്കുള്ളിൽ തകർന്നു തുടങ്ങി. മിഷൻ ആശുപത്രി മുതൽ ഉരിയചിറവരെയുള്ള ഭാഗത്താണ് ഇരുവശത്തും റോഡിൽ നിന്നുയർത്തി ഫൂട്ട്പാത്ത് പണിത് ടൈൽസ് ഇടുകയും കൈവരികൾ സ്ഥാപിക്കുകയും ചെയ്തത്. ഇവിടെ റോഡിനു പതിവിലധികം വീതിയുള്ളതിനാൽ വഴിയോര കച്ചവടക്കാർ ഇവിടെ സ്ഥിരം വിൽപ്പനകേന്ദ്രം ആക്കിയിരുന്നു.\nഈ മേഖലയിൽ വഴിയോര കച്ചവടം നിയന്ത്രിച്ചുകൊണ്ട് പൊതുമരാമത്ത് വകുപ്പ് ആദ്യം ബോർഡുകൾ സ്ഥാപിച്ചിരുന്നുവെങ്കിലും ടൈൽസ് ഇട്ട് മനോഹരമാക്കിയതിനു ശേഷം ബോർഡുകൾ പുനഃസ്ഥാപിച്ചില്ല . ഈ അവസരം മുതലെടുത്ത് വഴിയോര കച്ചവടക്കാർ ഇവിടെ താവളമുറപ്പിച്ചിരിക്കുകയാണ്. ഇവരുടെ വാഹനങ്ങളിൽ നിന്നും സാധനങ്ങൾ കയറ്റുകയും ഇറക്കുകയും ചെയ്യുന്നതുമൂലമാണ് ടൈലുകൾക്ക് കേടുപാടുകൾ സംഭവിച്ചു കൊണ്ടിരിക്കുന്നത്. അതോടൊപ്പം നിർമ്മാണത്തിലെ അപാകതയും. ലക്ഷങ്ങൾ ചിലവാക്കി നിർമ്മിച്ച നടപ്പാത പൊതുജനങ്ങളേക്കാൾ ഇത്തരം കയ്യേറ്റക്കാർക്കാണ് ഇപ്പോൾ പ്രയോജനപ്പെടുന്നത്.


നീല യമുനേ സ്‌നേഹ യമുനേ... | Malayalam News\nനീല യമുനേ സ്‌നേഹ യമുനേ...\nപ്രണയ സ്മാരകമായ താജ്മഹൽ ആഗ്രയിലാണ്. ദൽഹിയെ പോലെ ആഗ്രയും യമുനയുടെ തീരത്ത് സ്ഥിതി ചെയ്യുന്ന പട്ടണമാണ്. ചെങ്കോട്ടയിലും ചെങ്കൊടി നാട്ടുമെന്ന് മുദ്രാവാക്യം വിളിച്ചത് ദൽഹിയിലെ ചരിത്ര സ്മാരകമായ റെഡ് ഫോർട്ടിനെ ഉദ്ദേശിച്ചാണ്. ഇന്ത്യയെന്ന മഹത്തായ രാജ്യത്തിന്റെ തലസ്ഥാന നഗരത്തിന് അഭിമാനിക്കാൻ കാര്യങ്ങളേറെ. യമുനയിലെ മലിനീകരണം തടയാൻ സർക്കാർ കോടികൾ വാരിക്കോരി ചെലവഴിച്ചെങ്കിലും മഹാ നഗരത്തിലെ മലിനീകരണം അസഹനീയമാണെന്നാണ് സുപ്രീം കോടതി പറയുന്നത്. ദൽഹിയിലെ രൂക്ഷമായ വായു മലിനീകരണത്തിൽ ആശങ്ക പങ്കുവെച്ചു നടി പ്രിയങ്ക ചോപ്രയും രംഗത്തെത്തി. എയർ പ്യൂരിഫയർ ഘടിപ്പിച്ച മാസ്‌ക് ധരിച്ചു കൊണ്ടുള്ള തന്റെ ചിത്രം ഇൻസ്റ്റഗ്രാമിൽ പങ്കു വെച്ചു കൊണ്ടാണ് താരം ആശങ്ക അറിയിച്ചത്.'ദ വൈറ്റ് ടൈഗർ എന്ന ചിത്രത്തിന്റെ ഷൂട്ടിംഗ് ദിവസങ്ങളിലാണ്. ഇവിടെ ചിത്രീകരണം ബുദ്ധിമുട്ടാണ്. ഈ സാഹചര്യത്തിൽ ഇവിടെ കഴിയുന്നതിനെ പറ്റി എനിക്ക് ആലോചിക്കാനേ പറ്റുന്നില്ല. മാസ്‌കുകളും എയർ പ്യൂരിഫയറും ഉള്ളതു കൊണ്ട് ഞങ്ങൾ ഭാഗ്യവാൻമാരാണ്. വീടു പോലുമില്ലാത്തവർക്കു വേണ്ടി പ്രാർഥിക്കുക. എല്ലാവരും സുരക്ഷിതരായിരിക്കുക.' എന്നാണ് പ്രിയങ്കയുടെ പോസ്റ്റ്.\nഇന്ത്യയുടെ തലസ്ഥാന നഗരിയിലെ വായുമലിനീകരണ തോത് എമർജൻസി പ്ലസ് ആയാണ് കണക്കുകൾ രേഖപ്പെടുത്തുന്നത്. അന്താരാഷ്ട്ര മാധ്യമങ്ങളിൽ വരെ ദൽഹി വായു മലിനീകരണം സ്ഥാനം പിടിച്ചു. ഗ്യാസ് ചേമ്പറിനോടാണ് പല പത്രങ്ങളും ഇതിനെ ഉപമിച്ചത്.\nരാഹുൽ ഗാന്ധി സ്ഥിരമായി ലണ്ടനിലേക്ക് താമസം മാറ്റാൻ ഒരുങ്ങുകയാണ് എന്ന തരത്തിൽ വ്യാപക പ്രചാരണം നടക്കുന്നുണ്ട്. രാഹുൽ ഗാന്ധിയുടെ പ്രസംഗത്തിന്റെ വീഡിയോ ഉപയോഗിച്ചാണ് പ്രചാരണം. ലോക്‌സഭാ തെരഞ്ഞെടുപ്പ് കാലത്ത് രാജ്യവ്യാപകമായി രാഹുൽ ഗാന്ധിയുടെ നേതൃത്വത്തിലാണ് കോൺഗ്രസ് പ്രചാരണം നടത്തിയത്. അക്കൂട്ടത്തിൽ മഹാരാഷ്ട്രയിലെ ലാത്തൂരിൽ നടത്തിയ പ്രസംഗത്തിന്റെ വീഡിയോ ആണ് സോഷ്യൽ മീഡിയയിൽ കുറച്ച് നാളുകളായി പ്രചരിക്കുന്നത്. രാഹുൽ ഗാന്ധിയുടെ പ്രസംഗത്തിന്റെ 11 സെക്കൻഡ് മാത്രമുളള വീഡിയോ ആണിത്. ഞാൻ ലണ്ടനിലേക്ക് പോകും ഈ വീഡിയോയിൽ രാഹുൽ ഗാന്ധിയുടെ വാക്കുകൾ ഇങ്ങനെയാണ്: 'ഇവിടെ ഒന്നും ശരിയാകാൻ പോകുന്നില്ല. ഞാൻ ലണ്ടനിലേക്ക് പോകും. എന്റെ മക്കൾ അമേരിക്കയിൽ പോയി പഠിക്കും. എനിക്ക് ഹിന്ദുസ്ഥാനുമായി ഒരു ബന്ധവും ഇല്ല. എന്റെ കയ്യിൽ ആയിരക്കണക്കിന് കോടി പണമുണ്ട്. ഞാനങ്ങ് പോകും'' ശ്രീവാസ്തവ എന്നയാളുടെ ഫേസ്ബുക്ക് അക്കൗണ്ടിൽ നിന്നും പ്രചരിപ്പിക്കപ്പെട്ട വീഡിയോ ഫേസ്ബുക്കിലും ട്വിറ്ററിലുമായി ആയിരക്കണക്കിന് പേരാണ് ഷെയർ ചെയ്തത്. രാഹുൽ ഗാന്ധി ഇന്ത്യ വിടുന്നു എന്ന തലക്കെട്ടോടെയാണ് ഈ വീഡിയോ പ്രചരിപ്പിക്കുന്നത്. മഹിളാ മോർച്ച നേതാവും ബിജെപിയുടെ സോഷ്യൽ മീഡിയ ചുമതലക്കാരിയുമായ പ്രീതി ഗാന്ധി അടക്കമുളളവർ ഈ വീഡിയോ പ്രചരിപ്പിച്ചു. താൻ ലണ്ടനിലേക്ക് താമസം മാറ്റുകയാണ് എന്ന് രാഹുൽ ഗാന്ധി പറഞ്ഞിട്ടില്ലെന്നതാണ് സത്യം. രാഹുൽ ഗാന്ധിയുടെ പ്രസംഗത്തിലെ ഒരു ഭാഗം അടർത്തി മാറ്റിയും എഡിറ്റ് ചെയ്തുമാണ് ഈ വീഡിയോ തയ്യാറാക്കിയിരിക്കുന്നത്. പ്രസംഗത്തിൽ രാഹുൽ ഗാന്ധി സംസാരിക്കുന്നത് വായ്പാ തട്ടിപ്പ് നടത്തി ഇന്ത്യ വിട്ട നീരവ് മോഡി, മെഹുൽ ചോസ്‌കി എന്നിവരെ കുറിച്ചാണ്. 'നീരവ് മോഡിയും മെഹുൽ ചോസ്‌കിയും ഒരു പേടിയും കൂടാതെ ഉറങ്ങുകയാണ്. അവർക്ക് ഒരു പേടിയുമില്ല. ഒന്നും സംഭവിക്കില്ലെന്ന് അവർക്കറിയാം. നരേന്ദ്ര മോഡിയുടെ സുഹൃത്തായത് കൊണ്ട് തനിക്ക് ലണ്ടനിൽ പോകാമെന്നും കയ്യിൽ കോടിക്കണക്കിന് പണമുണ്ടെന്നും ഇതാണ് ഇന്ത്യയുടെ സത്യാവസ്ഥ' എന്നുമാണ് രാഹുൽ പ്രസംഗിച്ചത്. ഈ പ്രസംഗമാണ് വളച്ചൊടിച്ച് തെറ്റിദ്ധരിപ്പിക്കുന്ന തരത്തിൽ പ്രചരിപ്പിക്കുന്നത്. ലക്ഷക്കണക്കിന് ആളുകൾ ഇതുവരെ ഈ വീഡിയോ കണ്ട് കഴിഞ്ഞിട്ടുണ്ട്. പതിനായിരക്കണക്കിന് ആളുകൾ ഈ വ്യാജ വീഡിയോ ഷെയർ ചെയ്യുകയുമുണ്ടായി.\nമലയാളികളുടെ പ്രിയതാരമാണ് ഭാവന. വിവാഹശേഷം സിനിമകളിൽ സജീവമല്ലെങ്കിലും നൃത്തരംഗത്തും പൊതു പരിപാടികളിലുമൊക്കെ താരം സാന്നിധ്യം അറിയിക്കാറുണ്ട്. ഇപ്പോൾ ഭാവന പങ്കെടുത്ത ഒരു റിയാലിറ്റി ഷോയുടെ പ്രൊമോ വീഡിയോയാണ് ശ്രദ്ധേയമാകുന്നത്. സീ കേരളം ചാനലിൽ സംപ്രേഷണം ചെയ്യുന്ന സരിഗമപ എന്ന റിയാലിറ്റി ഷോയിലാണ് ഭാവന അതിഥിയായി എത്തിയത്. ഒരു മത്സരാർത്ഥിയെ കാണാനുള്ള വരവാണ് തന്റേതെന്നായിരുന്നു ഭാവന പറയുന്നത്. പുണ്യയെക്കുറിച്ച് കേൾക്കാനും അറിയാനും വേണ്ടിയാണ് താൻ വന്നതെന്നും ഇതേക്കുറിച്ച് താൻ ആരോടും പറഞ്ഞിരുന്നില്ലെന്ന് പറഞ്ഞ് പുണ്യ കരയുമ്പോൾ ആശ്വസിപ്പിക്കാനായി ഭാവനയും വേദിയിലേക്ക് എത്തുന്നതാണ് പ്രൊമോ വിഡിയോയിലുള്ളത്. പുണ്യയുടെ സംസാരം കേട്ട് ഭാവന മാത്രമല്ല മറ്റുള്ളവരും കരയുന്നുണ്ട്. നമ്മൾ ജീവിച്ചുകാണിച്ചു കൊടുക്കുവല്ലാതെ വേറൊന്നും..എന്ന് പറഞ്ഞ് ഭാവനയും വികാരധീനയാകുന്നത് കാണാം. പ്രൊമോ വീഡിയോ സോഷ്യൽ മീഡിയയിൽ തരംഗമായി.\nമിമിക്രി കലാകാരന്മാരോട് സർക്കാരിനും കേരള സംഗീത നാടക അക്കാദമിക്കും അയിത്തമാണെന്ന് നടനും മിമിക്രി കലാകാരനുമായ കോട്ടയം നസീർ. മിമിക്രി കലാകാരന്മാരെ സർക്കാർ അംഗീകരിക്കുന്നില്ലെന്നും നസീർ പറഞ്ഞു. നടൻ മുകേഷ് കേരള സംഗീത നാടക അക്കാദമിയുടെ ചെയർമാനായിരുന്ന കാലത്തായിരുന്നു മിമിക്രിയെ സർക്കാർ അംഗീകരിച്ചതെന്നും മുകേഷ് സ്ഥാനമൊഴിഞ്ഞതോടെ മിമിക്രി കലാകാരന്മാർ വീണ്ടും സർക്കാരിന്റെ പരിഗണനയിൽ നിന്നും പുറത്താക്കപ്പെട്ടെന്നും നസീർ പറഞ്ഞു. 'മിമിക്രിയെ സർക്കാർ അംഗീകരിച്ച ചെറിയ കാലയളവിൽ മികച്ച മിമിക്രി കലാകാരനുള്ള അക്കാദമി അവാർഡ് കിട്ടിയ ആളാണ് ഞാൻ. മുകേഷ് ചേട്ടൻ കേരള സംഗീത നാടക അക്കാദമിയുടെ ചെയർമാനായിരുന്ന കാലത്തായിരുന്നു അത്. എന്നാൽ അതിനു ശേഷം മിമിക്രി വീണ്ടും അക്കാദമിയിൽ നിന്നു പുറത്താക്കപ്പെട്ടു. ഇത് ദുഃഖകരമാണ്.' കോട്ടയം നസീർ പറഞ്ഞു. 'എല്ലാ കലാരൂപങ്ങളെയും ബഹുമാനിക്കുന്നവരാണ് മിമിക്രി കലാകാരൻമാർ. പക്ഷേ, ഞങ്ങളെ അംഗീകരിക്കാൻ ആരും തയാറല്ലെന്ന്' ഒരഭിമുഖത്തിൽ കോട്ടയം നസീർ പറയുന്നു. സർക്കാർ പരിപാടികളിൽ പോലും മിമിക്രി ഉണ്ടാവുമെന്നും രാഷ്ട്രീയവുമായി അടുത്തു നിൽക്കുന്ന കലാരൂപമായിട്ടും എന്തുകൊണ്ടാണ് അവഗണനയെന്നു മനസ്സിലാകുന്നില്ലെന്നും നസീർ പറഞ്ഞു.\n'മിമിക്രി വളരെ പെട്ടെന്നാണ് ജനപ്രീതി സ്വന്തമാക്കിയത്. നാട്ടിലായാലും വിദേശത്തായാലും കൂടുതൽ പരിപാടികൾ അവതരിപ്പിക്കുന്നതു മിമിക്രിക്കാരാണ്. ഇപ്പോൾ മിക്ക പരിപാടികളിലും മിമിക്രിയും അതുമായി ബന്ധപ്പെട്ട കലാരൂപങ്ങളും പ്രധാന ഇനമാണ്.' സർക്കാർ പരിപാടികളിൽ പോലും ഞങ്ങളുടെ പ്രോഗ്രാം ഉണ്ടാകും. രാഷ്ട്രീയവുമായി അടുത്തു നിൽക്കുന്നവരും ഞങ്ങളാണ്. മൺമറഞ്ഞ എത്രയോ പ്രതിഭകൾ പുതുതലമുറയുടെ മനസ്സിൽ ജീവിക്കുന്നതിന് പ്രധാന കാരണം മിമിക്രിയാണ്. എന്നിട്ടും എന്തുകൊണ്ടാണ് ഈ അവഗണന എന്നു മനസ്സിലാകുന്നില്ല. ഞങ്ങൾ അയിത്തം കൽപ്പിക്കപ്പെട്ടവരായി പുറത്തു നിൽക്കുന്നതിന്റെ കാരണവും അറിയില്ല.', കോട്ടയം നസീർ പറഞ്ഞു. ഞാനടക്കം ഭൂരിപക്ഷം മിമിക്രി കലാകാരൻമാരും വലിയ തുക ടാക്‌സ് അടയ്ക്കുന്നവരാണ്. ചാനൽ പരിപാടികൾക്കൊക്കെ ടാക്‌സ് കഴിച്ചുള്ള തുകയാണ് പ്രതിഫലമായി കിട്ടുക. ഞങ്ങൾ തനിയെ പഠിച്ച കല, സ്വന്തമായി അവതരിപ്പിക്കുന്നതിന്റെ പങ്കാണ് സർക്കാരിന് കൊടുക്കുന്നത്. എന്നിട്ടും ഞങ്ങൾ സർക്കാർ രേഖകൾക്കു പുറത്താണ്-നസീർ പറഞ്ഞു. ഒറിജിനൽ ഉമ്മൻചാണ്ടിയേക്കാൾ ഭംഗിയായി കുഞ്ഞൂഞ്ഞിനെ അവതരിപ്പിക്കുന്ന ഒരു കലാകാരൻ ഇങ്ങിനെ പറയേണ്ടി വരുന്നത് കഷ്ടമാണ്. അതും മിമിക്രിക്കാരൻ സൂപ്പർ സ്റ്റാറായി ഇൻഡസ്ട്രിയെ നിയന്ത്രിക്കുന്ന നാട്ടിൽ.\nപ്രണയം വന്നാലെന്ത് ചെയ്യും? പണ്ടാണെങ്കിൽ പാടില്ല, പാടില്ല നമ്മെ നമ്മൾ പാടി ചങ്ങമ്പുഴയുടെ രമണനെ പോലെ ഒഴിഞ്ഞു മാറും. കുറച്ചു കാലം മുമ്പാണെങ്കിൽ പത്ത് രൂപയ്ക്ക് ലഭിക്കുന്ന നട്ടീസ് മിഠായി പായ്ക്കറ്റ് വാങ്ങിക്കൊടുത്ത് വികാരം പ്രകടിപ്പിക്കും. പൂക്കൾ കൈമാറിയും മറ്റും കാര്യം സാധിക്കുന്നവരുമുണ്ടായിരുന്നു. എന്നാൽ പാക്കിസ്ഥാനിലെ ഗായിക റാബി പിർസദ കാമുകന് കൊടുത്തയച്ച സമ്മാനത്തിന്റെ കാര്യം പറയാതിരിക്കുകയാവും ഭേദം. ഏതായാലും ട്വിറ്ററിലൂടേയും മറ്റും ഗായിക ലോക പ്രശസ്തയായെന്ന് പറഞ്ഞാൽ മതിയല്ലോ.


കുട്ടികള് മണ്ണുതിന്ന സംഭവം: ശിശുക്ഷേമ സമിതി ജനറല് സെക്രട്ടറി രാജിവച്ചു | Children found eating soil| Child welfare committee\nനല്ല ഉദ്ദേശത്തോടെയാണ് വിഷയത്തില് ഇടപെട്ടത്. എന്നാല് കുട്ടികളെ സംരക്ഷിക്കുന്നതിന് അപ്പുറത്തേക്ക് സര്‍ക്കാരിനെ മോശമാക്കുന്ന തരത്തിലേക്ക് കാര്യങ്ങള് എത്തി. ഇതേത്തുടര്‍ന്ന് പാര്‍ട്ടി പറഞ്ഞതിന്റെ അടിസ്ഥാനത്തിലാണ് രാജി വെക്കുന്നതെന്ന് അദ്ദേഹം പറഞ്ഞു.\nതിരുവനന്തപുരം: പട്ടിണിമൂലം കുട്ടികള് മണ്ണുതിന്നുവെന്ന വെളിപ്പെടുത്തല് സര്‍ക്കാരിന് നാണക്കേടുണ്ടാക്കിയെന്ന വിമര്‍ശം ഉയര്‍ന്നതിനെത്തുടര്‍ന്ന് സംസ്ഥാന ശിശുക്ഷേമ സമിതി ജനറല് സെക്രട്ടറി സ്ഥാനത്തുനിന്ന് എസ്.പി ദീപക് രാജിവച്ചു. മുഖ്യമന്ത്രിയുടെ ഓഫീസിലെത്തിയാണ് രാജി സമര്‍പ്പിച്ചത്.\nപാര്‍ട്ടി നിര്‍ദേശ പ്രകാരമാണ് രാജിവച്ചതെന്ന് അദ്ദേഹം മാധ്യമങ്ങളോട് പറഞ്ഞു. നല്ല ഉദ്ദേശത്തോടെയാണ് വിഷയത്തില് ഇടപെട്ടത്. എന്നാല് കുട്ടികളെ സംരക്ഷിക്കുന്നതിന് അപ്പുറത്തേക്ക് സര്‍ക്കാരിനെ മോശമാക്കുന്ന തരത്തിലേക്ക് കാര്യങ്ങള് എത്തി. ഇതേത്തുടര്‍ന്ന് പാര്‍ട്ടി പറഞ്ഞതിന്റെ അടിസ്ഥാനത്തിലാണ് രാജി വെക്കുന്നതെന്ന് അദ്ദേഹം പറഞ്ഞു.\nതിരുവനന്തപുരം കൈതമുക്കില് പട്ടിണിമൂലം കുട്ടികള് മണ്ണുതിന്നുവെന്ന വിവരം ദീപക്കാണ് മാധ്യമങ്ങളെ അറിയിച്ചത്. ഇത് സര്‍ക്കാരിന് നാണക്കേടുണ്ടാക്കിയെന്നാണ് വിലയിരുത്തല്. പിന്നീട് ബാലാവകാശ കമ്മീഷന് അടക്കമുള്ളവ കുട്ടികള് മണ്ണ് തിന്നിട്ടില്ലെന്ന നിഗമനത്തില് എത്തിയെങ്കിലും ദീപക് തന്റെ നിലപാടില് ഉറച്ചുനിന്നു. ഇതേത്തുടര്‍ന്ന് സിപിഎം ജില്ലാ സെക്രട്ടേറിയറ്റിലടക്കം വിമര്‍ശം ഉയര്‍ന്ന പശ്ചാത്തലത്തിലാണ് രാജി.\nഡിസംബര് 30ന് അദ്ദേഹത്തിന്റെ കാലാവധി അവസാനിക്കുകയാണ്.\nContent highlights: Children found eating soil: CWC general secretary resigns\nമോശമായി പെരുമാറിയെന്ന് പെണ്‍കുട്ടിയുടെ മൊഴി; കണ്ണൂര് CWC ചെയര്‍മാനെതിരേ പോക്‌സോ കേസ്


ഷംന ഇന്ന് കൊച്ചിയിൽ; പ്രതികൾ തട്ടിപ്പ് നടത്തിയത് മോഡലുകളുടെ വാട്സാപ് ഗ്രൂപ്പുകൾ വഴി | Shamna Kasim | Manorama News\nമനോരമ ലേഖകൻ June 29, 2020 08:45 AM IST\nകൊച്ചി∙ നടി ഷംന കാസിമിനെ ഭീഷണിപ്പെടുത്തി പണംതട്ടാൻ ശ്രമിച്ചെന്ന കേസിൽ അന്വേഷണം പുരോഗമിക്കുന്നതിനിടെ ഷംന ഇന്നു കൊച്ചിയിലെത്തും. ക്വാറന്റീനില് ആയിരിക്കും എന്നതിനാല് ഓൺലൈൻ വഴി ഷംനയുടെ മൊഴി രേഖപ്പെടുത്താനാണു തീരുമാനം. അറസ്റ്റിലായ പ്രതികളുമായുള്ള തെളിവെടുപ്പും ഇന്നുണ്ടാവും. പ്രതികള്‍ക്കെതിരെ മൂന്ന് കേസുകൾ കൂടി ചുമത്തി. പെണ്‍കുട്ടികളെ പൂട്ടിയിട്ട് സ്വര്‍ണവും പണവും തട്ടിയെടുത്തതിനാണ് കേസ് .\nപിന്നിൽ ഹവാല, കള്ളക്കടത്ത് സംഘം: വെളിപ്പെടുത്തലുമായി മോഡൽ– വിഡിയോ\nആൾമാറാട്ടം നടത്തി വിവാഹ അഭ്യർഥനയുമായി സമീപിച്ചു, ഭീഷണിപ്പെടുത്തി പണം തട്ടാൻ ശ്രമിച്ചു തുടങ്ങി ഷംന കാസിം നൽകിയ പരാതിയിൽ അന്വേഷണം ഊർജിതമാണ്. മുഖ്യപ്രതി ഷരീഫ് അടക്കം ഏഴുപേർ ഇതുവരെ പിടിയിലായി. അതിനിടയിലാണ് പരാതികാരിയായ ഷംന ഇന്ന് ഹൈദരാബാദിൽ നിന്ന് കൊച്ചിയിൽ എത്തുന്നത്. കോവിഡ് സാഹചര്യം പരിഗണിച്ച് ഷംനയുടെ മൊഴി വിഡിയോ കോൺഫറൻസിങ്ങിലൂടെ രേഖപ്പെടുത്താനാണ് തീരുമാനം. കേസിൽ സിനിമാ മേഖലയിൽ നിന്ന് ആരെങ്കിലും ഉൾപ്പെട്ടിട്ടുണ്ടോ എന്നതടക്കം ചോദിച്ചറിയും.\nറഫീഖ്, മുഹമ്മദ് ഷരീഫ് തുടങ്ങി പൊലീസ് കസ്റ്റഡിയിൽ തുടർന്ന പ്രതികളുമായി ഇന്ന് തെളിവെടുപ്പും ഉണ്ടായേക്കും. പ്രതികളെ ഷംനയുടെ മരടിലെ വീട്ടിലെത്തിക്കും. സംഭവത്തിൽ ഉൾപ്പെട്ട കേസിലെ പ്രധാന പ്രതിയായ ഷരീഫിന്റെ, സിനിമയിൽ മേക്കപ് ആർട്ടിസ്റ്റായ ബന്ധുവിനെക്കുറിച്ച് അന്വേഷണം തുടങ്ങിയിട്ടുണ്ട്. ഇയാളാണു ഷംനയ്ക്ക് വിവാഹ ആലോചന കൊണ്ടുവന്നതെന്നാണ് പൊലീസിന്റെ നിഗമനം.\nകേസിലെ മറ്റൊരു പ്രധാന പ്രതിയായ റഫീഖിന്റെ സുഹൃത്തും ഇടുക്കി സ്വദേശിനിയുമായ യുവതിയെക്കുറിച്ചും അന്വേഷണം തുടങ്ങിയിട്ടുണ്ട്. ഇവരാണു മോഡലുകൾക്ക് വാഗ്ദാനം നൽകി പാലക്കാട്ടും വടക്കഞ്ചേരിയിലും എത്തിച്ചതെന്നു പരാതിക്കാരിൽ ഒരാളുടെ മൊഴിയുണ്ട്. കൂടാതെ ഷംനയുമായും ഇവർ ഫോണിൽ സംസാരിച്ചിരുന്നു. ഇവർ സിനിമ–സീരിയൽ മേഖലയുമായി ബന്ധപ്പെട്ടു പ്രവർത്തിക്കുകയാണ്. തട്ടിപ്പിനിരയായ ഇടുക്കി സ്വദേശിനിയെയും പൊലീസ് തിരയുന്നുണ്ട്.\nഷംന കാസിം, പാലക്കാട്ടെ ഹോട്ടൽ മുറിയിൽ പൂട്ടിയിട്ട 8 യുവതികൾ എന്നിവർക്കു പുറമേ തട്ടിപ്പിനിരയായവരിൽ 14 യുവതികളെ ഇതിനകം പൊലീസ് തിരിച്ചറിഞ്ഞിട്ടുണ്ട്. നഷ്ടപ്പെട്ട സ്വർണവും പണവുമൊക്കെ വീണ്ടെടുത്തു തരാമെന്നു പൊലീസ് ഉറപ്പു നൽകുന്നുണ്ടെങ്കിലും വിവാദം ഭയന്ന് പലരും പരാതി നൽകാൻ തയാറായിട്ടില്ല.5പുതിയ പരാതികളാണ് ഞായറാഴ്ച ലഭിച്ചത്.\nEnglish Summary: Shamna Kasim Blackmailing Case: Three More Cases Against Accuses


സുരേഷ് ഗോപി വീണ്ടുമെത്തുന്നു! നിങ്ങള്‍ക്കുമാകാം കോടീശ്വരന് ഇനി മഴവില് മനോരമയില്! പ്രമോ വീഡിയോ വൈറല്! - Malayalam Filmibeat\nNews സുധീരന്റെ രാജിയില് ഞെട്ടി കോണ്‍ഗ്രസ്; പ്രതിസന്ധികള് അവസാനിക്കുന്നില്ല, ഫോര്‍മുലയുമായി താരിഖ് അന്‍വര്\nSports IPL 2021: എസ്ആര്‍എച്ച് x പിബികെഎസ്- രണ്ടിലൊന്നറിയാം, ഇരുടീമുകള്‍ക്കും ജീവന്മരണപോരാട്ടം\nസുരേഷ് ഗോപി വീണ്ടുമെത്തുന്നു! നിങ്ങള്‍ക്കുമാകാം കോടീശ്വരന് ഇനി മഴവില് മനോരമയില്! പ്രമോ വൈറല്!\n| Published: Sunday, September 22, 2019, 13:34 [IST]\nഅഭിനേതാവായി തീപ്പൊരി ഡയലോഗുകള് പറയാനും ആക്ഷനിലൂടെ വിസ്മയിപ്പിക്കാനും മാത്രമല്ല നല്ലൊരു അവതാരകന് കൂടിയാണ് താനെന്ന് സുരേഷ് ഗോപി ഇതിനകം തന്നെ തെളിയിച്ച കാര്യമാണ്. അദ്ദേഹം അവതരിപ്പിച്ചിരുന്ന പരിപാടിയായ നിങ്ങള്‍ക്കുമാകാം കോടീശ്വരന് ശക്തമായ പിന്തുണയായിരുന്നു ലഭിച്ചത്. ഇടക്കാലത്ത് സിനിമയില് നിന്നും മാറി നിന്നിരുന്ന അദ്ദേഹത്തിന്റെ തിരിച്ചുവരവിനായി കാത്തിരിക്കുന്നതിനിടയിലായിരുന്നു ഈ പരിപാടി എത്തിയത്. വാക്ചാതുര്യവും സ്വതസിദ്ധമായ അവതരണവുമൊക്കെയായി നിറഞ്ഞ കൈയ്യടിയാണ് അദ്ദേഹം നേടിയെടുത്തത്. അറിവിന്റെ മഹായുദ്ധത്തില് പങ്കെടുക്കാനായി നിരവധി പേരായിരുന്നു എത്തിയത്.\nനേരത്തെ ഏഷ്യാനെറ്റിലായിരുന്നു ഈ പരിപാടി സംപ്രേഷണം ചെയ്തിരുന്നതെങ്കില് ഇപ്പോള് മഴവില് മനോരമയിലാണ് പരിപാടി. പരിപാടിയുടെ പ്രമോ വീഡിയോ സോഷ്യല് മീഡിയയിലൂടെ വൈറലായിക്കൊണ്ടിരിക്കുകയാണ്. അറിവിന്റെ മഴവില്‍ക്കൊടിയേന്തിയ ഉത്സമമാമാമാങ്കത്തിന് തുടക്കം കുറിക്കുകയാണെന്ന് വ്യക്തമാക്കിയാണ് സുരേഷ് ഗോപി എത്തിയിട്ടുള്ളത്. സെലിബ്രിറ്റികളും പരിപാടിയില് പങ്കെടുക്കാനായി എത്താറുണ്ട്. മഴവില് മനോരമയുടെ ഫേസ്ബുക്ക് പേജിലാണ് പരിപാടിയുടെ പ്രമോ വീഡിയോ പോസ്റ്റ് ചെയ്തിട്ടുള്ളത്.\nപരിപാടിയിലേക്കുള്ള ആദ്യ കടമ്പയായ7ചോദ്യങ്ങളുമായാണ് താനെത്തുന്നതെന്ന് സുരേഷ് ഗോപി പറയുന്നു. ലോകം മുഴുവന് ഉറ്റുനോക്കുന്ന ചരിത്ര സിംഹാസനത്തിലേക്കുള്ള എന്‍ട്രിയിലെ ആദ്യ ചോദ്യം തിങ്കളാഴ്ച രാത്രി9മണിക്കാണെന്നും താരം വ്യക്തമാക്കിയിട്ടുണ്ട്. ഇത്തവണത്തെ വരവില് സംഭവിക്കാനിരിക്കുന്ന മഹാത്ഭതങ്ങളെക്കുറിച്ചറിയാനായി കാത്തിരിക്കുകയാണ് മിനിസ്‌ക്രീന് പ്രേക്ഷകര്. പരിപാടിയുടെ പ്രമോ വീഡിയോ കാണാം.\nഅമാലിനെ ചേര്‍ത്തുപിടിച്ച് സ്റ്റൈലിഷായി ദുല്‍ഖര് സല്‍മാന് സോയ ഫാക്ടര് കാണാനെത്തി! വീഡിയോ വൈറല്!\nMORE സുരേഷ് ഗോപി NEWS\nഎൻ്റെ മുന്നിൽ അഭിനയിക്കാൻ ഗോകുലിന് പേടി ആയിരുന്നു; സുരേഷ് ഗോപിയും മകനും ഒരുമിച്ച് അഭിനയിച്ചതിൻ്റെ വിശേഷങ്ങൾ\nഅന്നത്തെ മുന്‍നിര നായികയായ ആനിയും ഞാനും തമ്മിലുള്ള വിവാഹം സുരേഷ് ഗോപിയുടെ വീട്ടിലായിരുന്നു, ഷാജി കൈലാസ്\nഅണിയറ പ്രവർത്തകർക്ക് പാപ്പൻ്റെ കൈ നീട്ടം; സുരേഷ് ഗോപി ഷൂട്ടിങ് തിരക്കുകളിലേക്ക്\nസുരേഷ് ഗോപിയെക്കുറിച്ച് ജയറാം, കൂടുതലും റൂം പങ്കിട്ടത് അദ്ദേഹത്തിനൊപ്പം, പാര്‍വതിയും രാധികയും നാത്തൂന്‍മാര്\nസുരേഷ് ഗോപി എന്നോട് വഴക്കിട്ടു, ഒരുവര്‍ഷത്തോളം മിണ്ടിയില്ല, ആ സംഭവത്തെക്കുറിച്ച് മണിയന്‍പിള്ള രാജു\nനകുലനാണ് ഇപ്പോള് മാനസികരോഗിയെപ്പോലെ പെരുമാറുന്നത്, സുരേഷ് ഗോപിയെ ട്രോളി സോഷ്യല് മീഡിയ\nസുരേഷ് ഗോപിയെക്കൊണ്ട് അങ്ങനെ ചെയ്യിച്ചതിന് കാരണമുണ്ട്, തുറന്നുപറഞ്ഞ് ഭദ്രന്, കുറിപ്പ് വൈറല്\nസുരേഷ് ഗോപി എന്നെ കെട്ടിപ്പിടിച്ച് ഉമ്മ തന്നിട്ടാണ് പോയത്; ഒര്‍ജിനല് എലിയെ തീറ്റിച്ച കഥ പറഞ്ഞ് ഭദ്രന്\nസുരേഷ് ഗോപിയെ കൊണ്ട് പച്ച എലിയെ തീറ്റിപ്പിച്ചു; അധികമാര്‍ക്കും അറിയാത്ത സിനിമാ പിന്നാമ്പുറ കഥ പറഞ്ഞ് സേതു അടൂര്\nRead more about: സുരേഷ് ഗോപി മഴവില് മനോരമ\nSuresh Gopi Back With Ningalkkum Akam Kodeeshwaran season 5\nStory first published: Sunday, September 22, 2019, 13:34 [IST]\nനിലയുടെ ആദ്യത്തെ വിമാന യാത്ര ഇങ്ങനെയായിരുന്നു, വിശേഷം പങ്കുവെച്ച് പേളി മാണി


കരിപ്പൂർ സ്വർണക്കടത്ത് കേസ്: അർജുൻ ആയങ്കി കസ്റ്റംസിനു മുന്നിൽ ചോദ്യം ചെയ്യലിന് ഹാജരായി-Karipur gold smuggling case arjun ayanki appears before customs for questioning\nകരിപ്പൂർ സ്വർണക്കടത്ത് കേസ്: അർജുൻ ആയങ്കി കസ്റ്റംസിനു മുന്നിൽ ചോദ്യം ചെയ്യലിന് ഹാജരായി\nകളളക്കടത്ത് സ്വർണം അർജുൻ ആയങ്കി പലതവണ തട്ടിയെടുത്തതായാണ് കസ്റ്റംസിനു ലഭിച്ചിരിക്കുന്ന വിവരം\nJune 28, 2021 11:56:58 am\nകൊച്ചി: കരിപ്പൂർ സ്വർണക്കടത്തുമായി ബന്ധപ്പെട്ട കേസിൽ അര്‍ജുന് ആയങ്കി കസ്റ്റംസിന് മുന്നില് ചോദ്യം ചെയ്യലിന് ഹാജരായി. കൊച്ചിയിലെ കസ്റ്റംസ് പ്രിവന്റീവ് ഓഫീസിൽ അഭിഭാഷകർക്കൊപ്പമാണ് അർജുൻ ആയങ്കരി എത്തിയത്. ചോദ്യം ചെയ്യലിന് ഹാജരാകാൻ ആവശ്യപ്പെട്ട് അർജുന് നോട്ടീസ് നൽകിയിരുന്നു. ഇതിന്റെ അടിസ്ഥാനത്തിലാണ് ഇന്ന് കൊച്ചിയിലെ ഓഫീസിൽ എത്തിയത്.\nരാമനാട്ടുകരയിൽ അഞ്ച് പേരുടെ മരണത്തിനിടയാക്കിയ അപകടത്തിൽപെട്ട വാഹനങ്ങൾ സ്വർണക്കടത്തിന് ഉപയോഗിച്ചതാണെന്ന് ആരോപണമുയരുകയും സംഭവത്തിൽ അന്വേഷണം ആരംഭിക്കുകയും ചെയ്തിരുന്നു. ഈ അന്വേഷണത്തിലാണ് സ്വർണക്കടത്തു സംഘത്തിലെ പ്രധാനികളിൽ ഒരാളായ അർജുനെ സംബന്ധിച്ച വിവരങ്ങൾ പുറത്തുവന്നത്.\nRead More: രാമനാട്ടുകര സ്വർണക്കടത്ത്: അർജുൻ ആയങ്കി ഉപയോഗിച്ച കാർ കണ്ടെടുത്തു\nകരിപ്പൂർ വിമാനത്താവളത്തിലെത്തിയ സ്വർണം തട്ടിയെടുക്കാൻ നിരവധി സംഘങ്ങൾ എത്തിയെന്നും അര്‍ജുന് ആയങ്കിയും അന്നേ ദിവസം എത്തിയതിന്റെ തെളിവുകളും പുറത്തുവന്നിരുന്നു. അര്‍ജുന് എത്തിയ ചുവന്ന സ്വിഫ്റ്റ് കാര് അന്വേഷണത്തിൽ കണ്ടെത്തി. കണ്ണൂർ പരിയാരം കുളപ്പുറത്തെ ഒരു കുന്നിന് സമീപം ഉപേക്ഷിക്കപ്പെട്ട നിലയിലാണ് കാർ കണ്ടെത്തിയത്. ചുവന്ന നിറത്തിലുള്ള സ്വിഫ്റ്റ് കാർ നമ്പർ പ്ലേറ്റ് അഴിച്ചുമാറ്റിയ നിലയിലാണ് കണ്ടെത്തിയത്.\nകളളക്കടത്ത് സ്വർണം അർജുൻ ആയങ്കി പലതവണ തട്ടിയെടുത്തതായാണ് കസ്റ്റംസിനു ലഭിച്ചിരിക്കുന്ന വിവരം. എത്ര സ്വർണമാണ് തട്ടിയെടുത്തതെന്നും ആരൊക്കെയാണ് അർജുന്റെ സംഘത്തിലെ കൂട്ടാളികളെന്നതും അടക്കമുളള കാര്യങ്ങൾ ചോദ്യം ചെയ്യലിൽനിന്നും ലഭിക്കുമെന്നാണ് കസ്റ്റംസ് കരുതുന്നത്.\nWeb Title: Karipur gold smuggling case arjun ayanki appears before customs for questioning521782\nപാർട്ടി അംഗത്തെ ബലാത്സംഗം ചെയ്തെന്ന കേസ്: സിപിഎം നേതാക്കൾ പിടിയിൽ


virendra kumar is new pro term speaker | പതിനേഴാം ലോക്‌സഭയുടെ പ്രോ ടെം സ്പീക്കറാകുക മധ്യപ്രദേശിലെ ബിജെപി നേതാവ് വിരേന്ദ്ര കുമാർ; പുതിയ ലോക്‌സഭയുടെ ആദ്യ സമ്മേളനത്തിൽ മാത്രം അധ്യക്ഷനാകുന്ന വിരേന്ദ്ര കുമാറിന് ലോക്‌സഭയിൽ ഇത് ഏഴാം ഊഴം; കേന്ദ്ര മന്ത്രിസഭയിൽ നിന്നും ഒഴിവാക്കപ്പെട്ട മനേക ഗാന്ധിയെ പ്രോ ടെം സ്പീക്കറാകാനും പരിഗണിച്ചില്ല - MarunadanMalayali.com\nJune 11, 2019 | 02:24 PM IST | Permalink\nഡൽഹി: പതിനേഴാം ലോക്‌സഭയുടെ പ്രോ ടെം സ്പീക്കറാകുക മധ്യപ്രദേശിൽ നിന്നുള്ള എംപി വിരേന്ദ്ര കുമാർ. മധ്യപ്രദേശിലെ തികംഗഢ് ലോക്‌സഭാ മണ്ഡലത്തിൽ നിന്ന് ഏഴ് തവണ ജയിച്ച ബിജെപി നേതാവാണ് വിരേന്ദ്രകുമാർ. ജൂൺ 17-നാണ് പതിനേഴാം ലോക്‌സഭയുടെ ആദ്യ സമ്മേളനം. കേന്ദ്രമന്ത്രിസഭയിൽ നിന്ന് ഒഴിവാക്കപ്പെട്ട മനേകാ ഗാന്ധി പ്രോ ടെം സ്പീക്കറായേക്കും എന്ന സൂചനകളാണുണ്ടായിരുന്നത്. എന്നാലിത്തവണ ഈ സ്ഥാനത്ത് നിന്നും അവരെ തഴഞ്ഞു.\nപ്രഹ്‌ളാദ് ജോഷിയുടെ കേന്ദ്ര പാർലമെന്ററി കാര്യമന്ത്രാലയമാണ് പ്രോ ടെം സ്പീക്കറെ തെരഞ്ഞെടുക്കുന്നത്. പാർലമെന്ററി കാര്യസമിതിയുടെ മേൽനോട്ടത്തിലാകും ഈ തെരഞ്ഞെടുപ്പ്. രാഷ്ട്രപതി രാം നാഥ് കോവിന്ദ് പ്രോ ടെം സ്പീക്കർക്ക് സത്യവാചകം ചൊല്ലിക്കൊടുക്കും.\nപുതിയ ലോക്‌സഭാ സമ്മേളനത്തിന്റെ മാത്രം അധ്യക്ഷത വഹിക്കാൻ അവസരമുള്ള താത്കാലിക തസ്തിക മാത്രമാണ് പ്രോ ടെം സ്പീക്കറുടേത്. പതിനേഴാം ലോക്‌സഭയിലെ അംഗങ്ങൾക്ക് സത്യവാചകം ചൊല്ലിക്കൊടുക്കുന്നത് പ്രോ ടെം സ്പീക്കറാണ്. പുതിയ ലോക്‌സഭയുടെ സ്പീക്കർ, ഡെപ്യൂട്ടി സ്പീക്കർ തെരഞ്ഞെടുപ്പുകളും പ്രോ ടെം സ്പീക്കറുടെ നേതൃത്വത്തിലാണ് നടക്കുക.\nമനേക ഗാന്ധിയുടെ പേരാണ് ഈ സ്ഥാനത്തേക്ക് ഏറ്റവും കൂടുതൽ പറഞ്ഞു കേട്ടിരുന്നത്. ഉത്തർപ്രദേശിലെ സുൽത്താൻ പൂർ ലോക്‌സഭാ മണ്ഡലത്തിൽ നിന്നാണ് മനേക ഗാന്ധി ഇത്തവണ മത്സരിച്ച് ജയിച്ചത്. തെരഞ്ഞെടുപ്പ് പ്രചാരണത്തിനിടെ മുസ്ലീങ്ങൾ വോട്ട് ചെയ്തില്ലെങ്കിൽ അതനുസരിച്ച് മാത്രമേ പരിഗണിക്കൂ എന്ന് മനേക ഗാന്ധി ഭീഷണി മുഴക്കിയത് വിവാദമായിരുന്നു. ഇതിന്റെ പേരിൽ മനേകയെ തെരഞ്ഞെടുപ്പ് കമ്മീഷൻ രണ്ട് ദിവസത്തേക്ക് പ്രചാരണത്തിൽ നിന്ന് വിലക്കുകയും ചെയ്തിരുന്നു.\nമനേകാ ഗാന്ധി മുമ്പ് മന്ത്രിയായിരുന്ന വനിതാ ശിശുക്ഷേമമന്ത്രാലയത്തിലെ സഹമന്ത്രിയായിരുന്നു വിരേന്ദ്ര കുമാർ. ന്യൂനപക്ഷക്ഷേമ മന്ത്രാലയത്തിലെയും സഹമന്ത്രിയായിരുന്നു. മധ്യപ്രദേശിലെ ദളിത് ബിജെപി നേതാക്കളിൽ പ്രമുഖനായ വിരേന്ദ്ര കുമാറിന് ഇത്തവണ കേന്ദ്രമന്ത്രിപദം കിട്ടിയിരുന്നില്ല.


പോലീസിനു നേരെയുണ്ടായ അക്രമം; ഒരാള് അറസ്റ്റില് | KasargodVartha: Kasaragod News paper Live, Kannur, Mangalore, Malabar\nHome » arrest » Attack » kasaragod » Kerala » news » Police » കേരള വാര്‍ത്ത » പോലീസിനു നേരെയുണ്ടായ അക്രമം; ഒരാള് അറസ്റ്റില്\nപോലീസിനു നേരെയുണ്ടായ അക്രമം; ഒരാള് അറസ്റ്റില്\nആദൂര്: (www.kasargodvartha.com 27.03.2020) ദേലംപാടി കല്ലടുക്ക കോളനിയില് പോലീസിനു നേരെയുണ്ടായ അക്രമ സംഭവവുമായി ബന്ധപ്പെട്ട് ഒരാളെ പോലീസ് അറസ്റ്റു ചെയ്തു. കോളനിയിലെ ദേവപ്പ(25) നെയാണ് ആദൂര് പോലീസ് അറസ്റ്റ് ചെയ്തത്. വ്യാഴാഴ്ചയാണ് കേസിനാസ്പദമായ സംഭവം നടന്നത്.\nകോവിഡ് വ്യാപനം തടയുന്നതിന്റെ ഭാഗമായി അതിര്‍ത്തി റോഡുകളെല്ലാം കര്‍ണാടക അടച്ചതില് പ്രതിഷേധിച്ച് ദേലംപാടി കല്ലടുക്ക കോളനിയില് ഒരു സംഘം റോഡ് തടഞ്ഞിരുന്നു. പരാതി അന്വേഷിക്കാനെത്തിയ സമയത്താണ് എസ് ഐ അടക്കമുള്ള പൊലീസുകാര്‍ക്കു നേരെ ആക്രമണമുണ്ടായത്. പരിക്കേറ്റ ആദൂര് പൊലീസ് സ്റ്റേഷനിലെ സിവില് പൊലീസ് ഓഫീസര് ജി. ഗോകുലന് ആശുപത്രിയില് ചികിത്സയിലാണ് .\nലോക്ഡൗണിനു പിന്നാലെ ദേലംപാടി അതിര്‍ത്തിയിലെ ചെറിയ റോഡുകള് പോലും കര്‍ണാടക മണ്ണിട്ട് അടച്ചിരുന്നു. ഇതില് പ്രതിഷേധിച്ചാണ് കോളനിയിലൂടെയുള്ള റോഡ് കോളനിയിലെ ചിലര് തടഞ്ഞത്. മംഗളൂരു- സുള്ള്യ ദേശീയപാതയിലെ ദേര്‍കജെയിലേക്ക് ചേരുന്ന റോഡാണിത്. വനത്തിലൂടെയുള്ള ഈ റോഡ് പൊട്ടിപ്പൊളിഞ്ഞ് കിടക്കുന്നതിനാല് കര്‍ണാടക അടച്ചിരുന്നില്ല. മറ്റ് റോഡുകള് അടച്ചതോടെ കര്‍ണാടകയില് നിന്നുള്ള വാഹനങ്ങള് അടക്കം ഇതിലൂടെ പോകാന് തുടങ്ങിയപ്പോഴാണ് മരങ്ങള് റോഡിലേക്ക് മുറിച്ചിട്ട് ഗതാഗതം തടഞ്ഞത്.\nകോവിഡ് ബോധവത്കരണത്തിന്റെ ഭാഗമായി ആരോഗ്യ പ്രവര്‍ത്തകര് എത്തിയപ്പോള് അവരെയും പ്രവേശിക്കാന് സമ്മതിച്ചില്ല. കര്‍ണാടക അടച്ച റോഡുകള് ആദ്യം തുറക്കട്ടെ എന്നായിരുന്നു ഇവരുടെ നിലപാട്. ഇതിനെതിരെ പഞ്ചായത്ത് അംഗം ഐത്തപ്പ നായിക്ക് നല്‍കിയ പരാതിയിലാണ് എസ് ഐ ടി കെ മുകുന്ദനും സംഘവും അന്വേഷിക്കാനെത്തിയത്.\nറോഡിലേക്ക് മുറിച്ചിട്ട മരങ്ങള് നീക്കം ചെയ്യാന് പൊലീസ് ആവശ്യപ്പെട്ടപ്പോള് തയ്യാറായില്ല. പൊലീസ് തന്നെ നീക്കം ചെയ്യാന് തുടങ്ങിയതോടെയാണ് ഒരു കൂട്ടം ആളുകള് ചേര്‍ന്ന് പോലീസിനു നേരെ തിരിഞ്ഞത്.\nKeywords: Kasaragod, Kerala, News, Arrest, police, Attack, Attack against Police; one arrested


CURRENT AFFAIRS QUESTIONS AND ANSWERS IN MALAYALAM (സമകാലികം) -2020 OCTOBER\nഉത്തമ പങ്കാളിയെ തിരഞ്ഞെടുക്കാൻ കേരള മാട്രിമോണിയിൽ, രജിസ്ട്രേഷൻ സൗജന്യം! TODAY'S EXAM RESULTS LGS MAINS EXAM SOLVED QESTION PAPER SSLC Level Main Exam Exam Calendar 2021 PLUS TWO Level Main Exam Exam Calendar 2022 February പി.എസ്.സി. പരീക്ഷാ കലണ്ടർ 2021നവംബർ, ഡിസംബർ, 2022 ജനുവരി, ഫെബ്രുവരി- പരീക്ഷാതീയതികൾ\nശിശുദിനം ക്വിസ് ഈ ബ്ലോഗിൽ സൗജന്യമായി പരസ്യം ചെയ്യുക ദയവായി YouTube Channel സബ്സ്ക്രൈബ് ചെയ്യുക -ഇവിടെ ക്ലിക്കുക\nHomeസമകാലികം(CURRENT AFFAIRS)CURRENT AFFAIRS QUESTIONS AND ANSWERS IN MALAYALAM (സമകാലികം) -2020 OCTOBER\nCurrent Affairs Malayalam Questions and Answers / Current Affairs Malayalam Quiz / Current Affairs (Malayalam) Questions and Answers\nകറന്റ് അഫയേഴ്‌സ് (സമകാലികം) 2020 ഒക്ടോബർ: ചോദ്യോത്തരങ്ങള്\n1. ഗോവധം നിരോധിക്കുമെന്ന് ഈയിടെ പ്രഖ്യാപിച്ച രാജ്യമേത്?\nശ്രീലങ്ക രാജ്യത്ത് ഗോവധ നിരോധനത്തിനായുള്ള നിയമനിര്‍മാണം ഉടന് നടപ്പാക്കുമെന്ന് ശ്രീലങ്കന് പ്രധാനമന്ത്രി മഹീന്ദ്ര രാജ്പക്‌സയാണ് പ്രഖ്യാപിച്ചത്. എന്നാല് ബീഫ് കഴിക്കുന്നവര്‍ക്കായി അത് ഇറക്കുമതി ചെയ്യുമെന്നും കുറഞ്ഞ വിലയില് വില്‍ക്കുമെന്നുമാണ് ക്യാബിനറ്റ് തീരുമാനങ്ങള്.\n2. 'ഇരുപതാം നൂറ്റാണ്ടിന്റെ ഇതിഹാസം' എന്ന കൃതി രചിച്ചതാര്?\nഅക്കിത്തം 1926 മാര്‍ച്ച് 18നു പാലക്കാട് ജില്ലയിലെ കുമരനല്ലൂരിലാണ് അക്കിത്തം അച്യുതന് നമ്പൂതിരി ജനിച്ചത്. കേരള-കേന്ദ്ര സാഹിത്യ അക്കാദമി അവാര്‍ഡ്, എഴുത്തച്ഛന് പുരസ്‌കാരം, വയലാര് അവാര്‍ഡ്, പത്മശ്രീ, ഓടക്കുഴല് തുടങ്ങി സാഹിത്യത്തിലെ ഒട്ടുമിക്ക പുരസ്‌കാരങ്ങളും നേടിയ അദ്ദേഹത്തെത്തേടി 2019-ലെ ജ്ഞാനപീഠപുരസ്‌കാരവുമെത്തി. 2020 ഒക്ടോബര് 15-ന് അന്തരിച്ചു. കേരളത്തില് നിന്നുള്ള ആറാമത്തെ ജ്ഞാനപീഠ ജേതാവാണ് അക്കിത്തം.\n3. ഇന്ത്യയും മറ്റേത് രാജ്യവും ചേര്‍ന്നുള്ള സൈനികാഭ്യാസമാണ് ബോംഗോസാഗര്?\nബംഗ്ലാദേശ് ഇന്ത്യന്-ബംഗ്ലാദേശ് വ്യോമസേനകള് ചേര്‍ന്ന് നടത്തുന്ന സൈനികാഭ്യാസമാണ് ബോംഗോസാഗര്. ഇതിന്റെ രണ്ടാം പതിപ്പ് ഈ വര്‍ഷം ഒക്ടോബറില് ബംഗാള് ഉള്‍ക്കടലില് വെച്ച് നടന്നു. ഇന്ത്യന് വ്യോമസേനാ കപ്പലുകളായ കില്‍ട്ടന്, ഖുക്രി എന്നിവയ്‌ക്കൊപ്പം ബംഗ്ലാദേശ് വ്യോമസേന കപ്പലുകളും അഭ്യാസത്തില് പങ്കെടുത്തു.\n4. സമത്വം ഉറപ്പ് വരുത്തുന്നതിനായി സ്‌കൂള് ഹാജര് രജിസ്്റ്ററില് നിന്ന് വിദ്യാര്‍ഥികളുടെ ജാതി, മതം, എന്നിവ നീക്കം ചെയ്യാന് തീരുമാനിച്ച സംസ്ഥാനം\nആന്ധ്രാപ്രദേശ് ആന്ധ്രാപ്രദേശ് സ്‌കൂള് വിദ്യാഭ്യാസ കമ്മീഷണറായ വി. ചിന്ന വീരഭദ്രുവാണ് ഇത്തരമൊരു ഉത്തരവ് പുറപ്പെടുവിച്ചത്. ഇതിനു പുറമേ ഹാജര് രജിസ്റ്ററുകളില് പെണ്‍കുട്ടികളുടെ പേരുകള് ചുവന്ന മഷി കൊണ്ടും ആണ്‍കുട്ടികളുടെ പേരുകള് നീല മഷികൊണ്ടും എഴുതുന്നത് നിര്‍ത്തണമെന്നും ഉത്തരവിലുണ്ട്. കുട്ടികള്‍ക്കിടയില് സമത്വബോധം ഉറപ്പുവരുത്താനായാണ് ഈ നടപടി.\n5. 2020 ലെ ഫ്രഞ്ച് ഓപ്പണ് വനിതാ വിഭാഗം കിരീടജേതാവ്\n- ഇഗ സ്വിസെഗ്\nഇഗ സ്വിസെഗ് ലോക നാലാംനമ്പര് താരമായ അമേരിക്കയുടെ സോഫിയ കെനിനെ തോല്‍പ്പിച്ചാണ് പോളണ്ടുകാരിയായ ഇഗ സ്വിസെഗ് കിരീടമുയര്‍ത്തിയത്. അന്തരാഷ്ട്ര റാങ്കിങ്ങില് 17-ാമതാണ് ഇഗയുടെ റാങ്ക്. സ്പാനിഷ് താരമായ റാഫേല് നദാലാണ് ഫ്രഞ്ച് ഓപ്പണ് പുരുഷ വിഭാഗം ജേതാവ്. സെര്‍ബിയന് താരമായ നവാക് ജോക്കോവിച്ചിനെയാണ് നദാല് പരാജയപ്പെടുത്തിയയത്.\n6. 2020 ഒക്ടോബറില് മികച്ച പാരിസ്ഥിതിക പ്രവര്‍ത്തനങ്ങള്‍ക്കായി ബ്രിട്ടനിലെ വില്യം രാജകുമാരന് ഏര്‍പ്പെടുത്തിയ പുരസ്‌കാരം?\n- എര്‍ത്ത് ഷൂട്ട് അവാര്‍ഡ്\nഎര്‍ത്ത് ഷൂട്ട് അവാര്‍ഡ് ലോകം നേരിടുന്ന ഏറ്റവും വലിയ അഞ്ച് പാരിസ്ഥിതിക പ്രശ്‌നങ്ങള്‍ക്ക് ഉത്തരം കണ്ടെത്താന് കഴിയുന്നവര്‍ക്കായി ബ്രിട്ടനിലെ വില്യം രാജകുമാരന് ഏര്‍പ്പെടുത്തിയ പുരസ്‌കാരമാണ് എര്‍ത്ത് ഷൂട്ട് അവാര്‍ഡ്. വ്യക്തികള്, സംഘടനകള്. സ്ഥാപനങ്ങള് തുടങ്ങി ആര്‍ക്കും അവാര്‍ഡിനായി അപേക്ഷിക്കാം. 2021 മുതല് 2030 വരെ ഓരോ വര്‍ഷവും ലോകത്തിന്റെ വിവിധ ഭാഗങ്ങളില് നിന്ന് തിരഞ്ഞെടുക്കപ്പെടുന്നവരില് നിന്നാകും അന്തിമ വിജയികളെ കണ്ടെത്തുക. അഞ്ചുകോടി പൗണ്ടാണ് അവാര്‍ഡ് തുക.\n7. കേന്ദ്ര തൊഴില് വകുപ്പ് സെക്രട്ടറിയായി നിയമിതനായതാര്?\n- അപൂര്‍വ ചന്ദ്ര\nഅപൂര്‍വ ചന്ദ്ര മഹാരാഷ്ട്ര കേഡറില് നിന്നുള്ള 1988 ബാച്ച് ഐ.എ.എസ് ഉദ്യോഗസ്ഥനാണ് അപൂര്‍വ ചന്ദ്ര. ഹീരാലാല് സമരിയ വിരമിച്ച ഒഴിവിലേക്കാണ് അപൂര്‍വ ചന്ദ്ര നിയമിതനായത്.\n8. 2020-ലെ സമാധാനത്തിനുള്ള നൊബേല് പുരസ്‌കാരം ലഭിച്ചതാര്‍ക്ക്?\n- വേള്‍ഡ് ഫുഡ് പ്രോഗ്രാം\nവേള്‍ഡ് ഫുഡ് പ്രോഗ്രാം (ഡബ്ല്യു.എഫ്.പി) ദാരിദ്ര്യ നിര്‍മാര്‍ജനത്തിനായി ഐക്യ രാഷ്ട്രസഭയുടെ കീഴില് പ്രവര്‍ത്തിക്കുന്ന ഭക്ഷ്യസുരക്ഷാ മേഖലയിലെ ഏറ്റവും വലിയ സംഘടനയാണിത്. 1963-ല് സ്ഥാപിക്കപ്പെട്ട സംഘടന റോം ആസ്ഥാനമാക്കിയാണ് പ്രവര്‍ത്തിക്കുന്നത്. 10 ദശലക്ഷം സ്വീഡിഷ് ക്രൗണ് (ഏകദേശം 8.26 കോടി രൂപ) ആണ് പുരസ്‌കാരത്തുക. ഡിസംബര് പത്തിന് ഓസ്‌ലോയില് പുരസ്‌കാരം സമ്മാനിക്കും.\n9. ഫോബ്‌സ് മാസിക പുറത്ത് വിട്ട 2020 ലെ അതിസമ്പന്നരുടെ പട്ടിക പ്രകാരം ഏറ്റവും സമ്പന്നനായ മലയാളി\n- എം.ജി ജോര്‍ജ് മുത്തൂറ്റ്\nഎം.ജി ജോര്‍ജ് മുത്തൂറ്റ് ഏറ്റവും സമ്പന്നനായ മലയാളിയായ എം.ജി ജോര്‍ജ് മുത്തൂറ്റ് പട്ടികയില് 26-ാം സ്ഥാനത്താണുള്ളത്. 35,500 കോടി രൂപയാണ് അദ്ദേഹത്തിന്റെ ആസ്തി. 32,900 കോടി രൂപയുമായി 29-ാം സ്ഥാനത്ത് എം.എ. യൂസഫ് അലിയുമുണ്ട്. പട്ടികയില് ഒന്നാം സ്ഥാനത്ത്് മുകേഷ് അംബാനിയാണ്. 8870 കോടി ഡോളറാണ് (6.56 ലക്ഷം കോടി) അദ്ദേഹത്തിന്റെ ആസ്തി. തുടര്‍ച്ചയായ 13-ാം തവണയാണ് അംബാനി ഈ സ്ഥാനത്ത്.\n10. കേരളത്തിലെ അന്താരാഷ്ട്ര വൈറോളജി ഇന്‍സ്റ്റിറ്റ്യൂട്ട് ഏത് ജില്ലയില്?\nതിരുവനന്തപുരം കേരളത്തിലെ ആദ്യ അന്താരാഷ്ട്ര വൈറോളജി ഇന്‍സ്റ്റിറ്റ്യൂട്ട് (ഇന്റര്‍നാഷണല് വൈറോളജി ഇന്‍സ്റ്റിറ്റ്യൂട്ട്-ഐ.എ.വി) തിരുവനന്തപുരത്തെ തോന്നയ്ക്കല് ലൈഫ് സയന്‍സ് പാര്‍ക്കില് പ്രവര്‍ത്തനമാരംഭിച്ചു. ഒക്ടോബര് 15-ന് മുഖ്യമന്ത്രി പിണറായി വിജയനാണ് ഇന്‍സ്റ്റിറ്റ്യൂട്ട് ഉദ്ഘാടനം ചെയ്തത്. ഡല്‍ഹി നാഷണല് ഇന്‍സ്റ്റിറ്റ്യൂട്ട് ഓഫ് ഇമ്യൂണോളജിയില് വൈറോളജിവിഭാഗം തലവനായിരുന്ന ഡോ. അഖില് സി ബാനര്‍ജിയാണ് ഇന്‍സ്റ്റിറ്റ്യൂട്ട് ഡയറക്ടര്.\n11. ലോകത്തിലെ ഏറ്റവും ഉയരത്തിലൂള്ളതും ദൈര്‍ഘ്യമേറിയതുമായ\n- മണാലി-ലേ (Manali - Leh)\nഹിമാചല്‍പ്രദേശിലെ റോഹ്‌തങ്ങില് നിര്‍മിച്ചിട്ടുള്ള പാതയുടെ നീളം 9.02 കി.മീറ്റര്. സമുദ്രനിരപ്പില്‍നിന്ന് ഉയരം 3100 മീറ്റര്.\nഅടല് ബിഹാരി വാജ്പേയി പ്രധാനമന്ത്രിയായിരിക്കെ 2002-ല് തറക്കല്ലിട്ട തുരങ്കത്തിന് അദ്ദേഹത്തിനോടുള്ള ആദരസ്മചകമായി അടല് തുരങ്കപാത'\n(Atal Tunnel) എന്ന് നാമകരണം ചെയ്തിട്ടുണ്ട്.\nഒക്ടോബര് 3-ന്‌പ്രധാനമന്ത്രി നരേന്ദ്ര മോദി ഉദ്ഘാടനം ചെയ്തു. തുരങ്കപാത യാഥാര്‍ഥ്യമായതോടെ മണാലി -ലേ യാത്രാദൂരം 46 കിലോമീറ്ററോളം കുറഞ്ഞു.\n12. ഇന്ത്യന് നാവികസേനയില് ആദ്യമായി യുദ്ധക്കപ്പലിലെ ഹെലികോപ്റ്റര് പറത്തുന്നതിനായി (Airborne tacticians) നിയമിതരായ വനിതാ ലഫ്റനന്‍റുമാര് ആരെല്ലാം?\n- റിതി സിങ്, കുമുദിനി ത്യാഗി\n13. “പാടും നിലാ” (പാടുന്ന നിലാവ്) എന്നറിയപ്പെടുന്ന ഗായകന്:\n- എസ്.പി. ബാലസുബ്രഹ്മണ്യം\n2020 സെപ്പംബര് 25-ന് എസ്.പി.ബി അന്തരിച്ചു.\nആന്ധ്രാപ്രദേശിലെ നെല്ലൂരിലുള്ള കൊനോട്ടമ്മപേട്ട ഗ്രാമത്തിലാണ് എസ്.പി.ബിജനിച്ചത്.\nഏറ്റവും കൂടുതല് പിന്നണിഗാനങ്ങൾ ആലപിച്ചു ഗായകന് എന്ന ഗിന്നസ് റെക്കോഡ് എസ്.പി.ബിയുടെ പേരിലാണ്. ഗായിക ലതാമങ്കേഷ്കര്.\nമലയാളം ഉൾപ്പെടെ 16 ഭാഷകളിലായി 40,000 പാട്ടുകൾ പാടി.\n14. കോവിഡ്‌ബാധിച്ച് മരണപ്പെട്ട കേന്ദ്രമന്ത്രി?\n- സുരേഷ് അംഗഡി\nകേന്ദ്ര റെയിൽവേ സഹമന്ത്രി സുരേഷ് അംഗഡി (65) കോവിഡ് ബാധിച്ച് മരിച്ചു. ഡൽഹി എയിംസിൽ കോവിഡ് ചികിത്സയിലായിരുന്നു. കോവിഡ് ബാധിച്ചു മരിക്കുന്ന ആദ്യ കേന്ദ്രമന്ത്രിയും നാലാമത്തെ എംപിയുമാണ് സുരേഷ് അംഗഡി. കർണാടക ബെളഗാവിൽ നിന്നുള്ള ലോക്സഭാംഗമാണ്. 2004 മുതല് ബിജെപിയുടെ അംഗമായി ലോക്സഭയിലുണ്ട്.\n15. ന്യൂയോര്‍ക്കില് അടുത്തിടെ അന്തരിച്ച ഹാരോൾഡ്‌ഇവാന്‍സ് ഏത് മേഖലയില് വിഖ്യാതനായ വ്യക്തിയാണ്?\n- അന്വേഷണാത്മക മാധ്യമപ്രവര്‍ത്തനം\n16. മൈക്രോസോഫ്റ്റിന്റെ വൈസ് പ്രസിഡന്‍റാകുന്ന മലയാളി?\n- ജോണ് ജോര്‍ജ് ചിറപ്പുറത്ത് (കോട്ടയം)\n17. 2020-ലെ ശാന്തിസ്വരൂപ് ഭട്നഗര് പുരസ്കാരം നേടിയ മലയാളികൾ ?\n- ഡോ: യു.വി. ആനന്ദവര്‍ധനന് (മാത്സ്), ഡോ. സുബി ജേക്കബ് (കെമിസ്‌ട്രി)\nCouncil of Scientific and Industrial Research (CSIR) രാജ്യത്തെ 35 വയസ്സിന് താഴെയുള്ള മികച്ച ശാസ്ത്രഗവേഷകര്‍ക്ക് നല്‍കിവരുന്ന പുരസ്കാരമാണിത്.\nഇന്ത്യന് ശാസ്ത്ര സാങ്കേതിക ഗവേഷണശാലകളുടെ പിതാവ് എന്നറിയപ്പെടുന്ന വ്യക്തിയാണ് ശാന്തിസ്വരൂപ് ഭട്നഗര്.\n18. അടുത്തിടെ അന്തരിച്ച ഇഷേര് ജഡ്ജ് അലുവാലിയ ഏത് മേഖലയില് പ്രാഗല്ഭ്യം തെളിയിച്ച വനിതയാണ്?\n- സാമ്പത്തിക ശാസ്ത്രം\nഏറ്റവും ഒടുവിലത്തെ ആസൂത്രണകമ്മീഷന് ഉപാധ്യക്ഷനായിരുന്ന മോണ്ടേക്‌സിങ് അലുവാലീയയുടെ പത്നിയാണ്.\n19. 2020 സെപ്റ്റംബര് 21-ന് ആചരിച്ച ലോക അല്‍ഷിമേഴ്‌സ്\n(World Alzheimers) ദിനത്തിന്റെ വിഷയം എന്തായിരുന്നു?\n- Let's Talk About Dementia\n20. ഇന്ത്യന് ന്യൂസ്‌പേപ്പര് സൊസൈറ്റി (INS) യുടെ 2020-21 ലെ പ്രസിഡന്‍റ്?\n- എല്. ആദിമൂലം\n21. ഇന്ത്യയില് ആദ്യമായി മാസ്‌ക് എ.ടി.എം. (Mask ATM) നിലവില്\n- സഹറാന്‍പുര് (യു,പി.)\n22. തീവ്രവാദ സംഘങ്ങളില് ആകൃഷ്ടരാകുന്നവരെ പിന്തിരിപ്പിക്കാനായി കേരളാപോലീസ്‌ആരംഭിച്ചപദ്ധതി?\n- ഓപ്പറേഷന് പീജിയന്\n23. ഓക്‌സിജന് സഹായമില്ലാതെ 10 തവണ എവറസ്റ്റ് കൊടുമുടി കീഴടക്കിയ പര്‍വതാരോഹകന്?\n- ആങ്റിത ഷെര്‍പ\nഅടുത്തിടെ അന്തരിച്ച ഇദ്ദേഹം 1983-1996 കാലത്താണ് ഈ വിജയങ്ങൾ നേടിയത്.\n24. ചെക്‌റിപ്പബ്ലിക്കിന്റെ ഏറ്റവും പ്രശസ്തമായ സാഹിത്യ പുരസ്കാരങ്ങളിലൊന്നായ ഫ്രാന്‍സ്‌കാഫ്ക അവാര്‍ഡ് നേടിയത്?\n- മിലന് കുന്ദേര\nജന്മനാട്ടിലെ കമ്മ്യൂണിസ്റ്റ് ഭരണകൂടത്തിന് അനഭിമതനായി 1975-ല് ചെക്കോസ്സോവാക്യയില് നിന്ന് നാടുവിട്ട് പാരീസില് പ്രവാസജീവിതം നയിക്കുന്ന എഴുത്തുകാരനാണ്‌മിലന് കുന്ദേര.\n25. അടുത്തിടെ അന്തരിച്ച കമ്മ്യൂണിസ്റ്റ് പാര്‍ട്ടി നേതാവും ലോകസഭാംഗവുമായിരുന്ന വനിത?\n- റോസാ ദേശ്പാണ്ഡെ\nഇന്ത്യന് കമ്മ്യൂണിസ്റ്റ് പാര്‍ട്ടി നേതാവായിരുന്ന എസ്.എ. ഡാങ്കെയുടെ പുത്രിയാണ്.\n26. ഈയിടെ ഇന്ത്യന് പാര്‍ലമെന്‍റ് പാസാക്കിയ വിവാദം സൃഷ്ടിച്ച മൂന്ന്\nകാര്‍ഷിക ബില്ലുകൾ ഏതെല്ലാം?\n- അവശ്യസാധന നിയമഭേദഗതി, കാര്‍ഷികോത്പന്ന വ്യാപാര വാണിജ്യനിയമം, കര്‍ഷക (ശാക്തീകരണ, സംരക്ഷണ) നിയമം.\n27. 2020-ല് ലോകത്തെ ഏററവുമധികം സ്വാധീനിച്ച 100 വ്യക്തികളില് ഒരാളായി പ്രധാനമന്ത്രി നരേന്ദ്രമോദി തിരഞ്ഞെടുക്കപ്പെട്ടത് ഏത് പ്രസിദ്ധീകരണത്തിന്റെ പട്ടികയിലാണ്?\n- ടൈം മാഗസിന്\nഷഹീന് ബാഗ് സമര നായിക ബില്‍ക്കിസ്, നടന് ആയുഷ്മാന് ഖുറാന, എയ്ഡ്‌സ് ഭിഷഗ്വരനായ രവീന്ദ്ര ഗുപ്ത, ഇന്ത്യന് വംശജരായ കമലാഹാരിസ് (യു.എസ്; വൈസ് പ്രസിഡന്‍റ് സ്ഥാനാര്‍ഥി), സുന്ദര് പിച്ചെ ഗുഗിൾ, ആല്‍ഫബെറ്റ് സി.ഇ.ഒ.) തുടങ്ങിയവരും പട്ടികയിലുണ്ട്.\n<സമകാലികം: മുൻ മാസങ്ങളിലെ ചോദ്യോത്തരങ്ങൾ - ഇവിടെ ക്ലിക്കുക>\n<കറന്റ് അഫയേഴ്‌സ് -English ഇവിടെ ക്ലിക്കുക>


ഈ മാസം 18 മുതല് എല്ലാ കോളജുകളും തുറക്കാന് തീരുമാനം – Veekshanam\nഈ മാസം 18 മുതല് എല്ലാ കോളജുകളും തുറക്കാന് തീരുമാനം\nതിരുവനന്തപുരം : സംസ്ഥാനത്ത് ഈ മാസം 18 മുതൽ എല്ലാ കോളജുകളും തുറക്കാൻ തീരുമാനം ആയി. സ്‌കൂളുകൾ തുറക്കുന്ന നവംബർ 1ന് തന്നെ പ്രീമെട്രിക് ഹോസ്റ്റലുകളും മോഡൽ റസിഡൻഷ്യൽ സ്‌കൂളുകളും തുറക്കും.മുഖ്യമന്ത്രിയുടെ അധ്യക്ഷതയിൽ ചേർന്ന കൊവിഡ് അവലോകന യോഗത്തിലാണ് തീരുമാനം ആയത്.\nവിദ്യാർത്ഥികളും അധ്യാപകരും മറ്റ് ജീവനക്കാരും രണ്ട് ഡോസ് കൊവിഡ് വാക്‌സിൻ സ്വീകരിച്ചിരിക്കണം. സിഎഫ്‌എൽടിസി, സിഎസ്‌എൽടിസികളായി പ്രവർത്തിക്കുന്ന കോളജുകളും കോളജ് ഹോസ്റ്റലുകളും സ്‌കൂളുകളും പ്രവർത്തനം പുനരാരംഭിക്കുന്നതിൽ നിന്നൊഴിവാക്കാൻ ആണ് തീരുമാനിച്ചിരിക്കുന്നത്.\nഇന്ന് 13,217 പേര്‍ക്ക് കോവിഡ്\nനടിമാരുടെ വസ്ത്രത്തിന്റെ അളവെടുത്ത് കൈരളി ടിവി ‘ലൗഡ് സ്പീക്കർ’ ; ‘സദാചാര’ പരിപാടിക്കെതിരെ സോഷ്യൽമീഡിയ


സീറ്റിനായി നെട്ടോട്ടം; എഎപി എംഎൽഎക്ക് ടിക്കറ്റ് നൽകി ബിഎസ്പി |\nSunday, January 19, 2020 5:29 AM IST\nന്യൂഡൽഹി: സീറ്റ് നിഷേധിക്കപ്പെട്ട എഎപി എംഎൽഎക്ക് ടിക്കറ്റ് നൽകി ബിഎസ്പി. ആം ആദ്മി പാർട്ടിയിൽനിന്നും രാജിവച്ച എംഎൽഎ നാരായൺ ദത്ത് ശർമയാണ് വരുന്ന തെരഞ്ഞെടുപ്പിൽ ബിഎസ്പി ടിക്കറ്റിൽ മത്സരിക്കുന്നത്. ബദർപുർ മണ്ഡലത്തിൽനിന്നാണ് ശർമ ജനവിധി തേടുന്നത്.\nഡൽഹിയിൽ 42 സ്ഥാനാർഥികളുടെ ആദ്യ പട്ടിക ബിഎസ്പി ശനിയാഴ്ച പുറത്തിറക്കി. സംസ്ഥാനത്തെ 70 മണ്ഡലങ്ങളിലും മത്സരിക്കുമെന്ന് ബിഎസ്പി പ്രഖ്യാപിച്ചിരുന്നു. ഞായറാഴ്ച സ്ഥാനാർഥികളുടെ അടുത്ത പട്ടിക പാർട്ടി പുറത്തിറക്കുമെന്നാണ് കരുതുന്നത്.\nകോൺഗ്രസ് വിട്ട് ആപ്പിലായ മുൻ എംഎൽഎ രാം സിംഗ് നേതാജിക്കാണ് ശർമയുടെ സീറ്റ് പാർട്ടി നൽകിയത്. 2008 നിയമസഭാ തെരഞ്ഞെടുപ്പിൽ ബദർപുരിൽനിന്ന് രാം സിംഗ് ബിഎസ്പി ടിക്കറ്റിലാണ് ജയിച്ചത്.